
Αυξάνεται η 
αστάθεια στα 
Βαλκάνια 

σελ. 13 


ΟΧΙ ΑΛΛΕΣ ΔΟΛΟΦΟΝΙΕΣ ΕΡΓΑΤΩΝ! 


Στη λίστα των εργοδοτικών εγκλημά¬ 
των που αυξάνονται δραματικά στη χώρα 
μας τελευταία — μόνο το πρώτο 7μηνο 
του 2016 υπήρξαν 2.000 εργατικά ατυχή¬ 
ματα, εκ των οποίων τα 29 θανατηφόρα! 
— προστέθηκε η δολοφονία του 22χρονου 
Μέμο, που δούλευε ως διανομέας σε κατά¬ 
στημα της επιχείρησης ΜίΕεΙ. Ακόμη, στο 
εργοτάξιο του μετρό στην Καλαμαριά της 
Θεσσαλονίκης, σκοτώθηκε-δολοφονήθη- 
κε χειριστής γερανού λόγω ελλιπών μέ¬ 
τρων ασφαλείας. 

Αυτά τα εργατικά ατυχή ματα δεν είναι 
τυχαία. Πρόκειται για συνειδητά εγκλήμα¬ 
τα σε βάρος της εργατικής τάξης! Όπως 
γνωρίζουμε και το βιώνουμε καθημερινά, οι 
συνθήκες εργασίας στους χώρους δουλειάς 
είναι τραγικές. Οι εργοδότες μάς μετατρέ¬ 
πουν σε σύγχρονους δουλοπάροικους, με 
εντατικοποίηση της εργασίας, εξαντλητι¬ 
κά ωράρια, έχοντάς μας ανασφάλιστους ή 
μισοασφαλισμένους, με ένα ξεροκόμματο 
για μισθό και κυρίως πλήρη έλλειψη μέ¬ 
τρων ασφαλείας. Όλη αυτή η ασυδοσία 
οδηγεί σε δυστυχήματα-δολοφονίες. 

Η κατάσταση αυτή είναι μέρος της συ¬ 
νολικότερης πραγματικότητας που ο πα- 


ρηκμασμένος καπιταλισμός επιβάλλει, του 
μνημονιακού κανιβαλισμού-φασισμού, του 
δόγματος «απαγορεύεται το απαγορεύεται 
για το κεφάλαιο». Ας μην ξεχνάμε και τις 
κατάπτυστες αποφάσεις του Αρείου Πά¬ 
γου για... «συνυπαιτιότητα των εργαζομέ¬ 
νων στα εργατικά δυστυχήματα», που δίνει 
το δικαίωμα στους εργοδότες να ζητάνε 
μέχρι και αποζημίωση! 

Η κατάσταση επιδεινώνεται καθη¬ 
μερινά, ενώ με την επικείμενη συμφωνία 
της 2ης αξιολόγησης, οι εργαζόμενοι θα 
χάσουν και τα εναπομείναντα δικαιώματά 
τους: νέα μείωση του κατώτατου μισθού, 
κατάργηση επιδομάτων (γάμου, τέκνων, 
σπουδών), κατάργηση τριετιών, μεγαλύ¬ 
τερη ελαστικοποίηση της εργασίας, κα¬ 
τάργηση κλαδικών σσε, αύξηση του ορίου 
των ομαδικών απολύσεων, ουσιαστική κα¬ 
τάργηση των απεργιών και συνολικά των 
συνδικαλιστικών μας δικαιωμάτων. 

Όχι άλλες θυσίες στον βωμό 
του κέρδους των καπιταλιστών 

Η ΕΕ, οι καπιταλιστές και οι παλιοί και 
νέοι μνημονιακοί μάς έχουν κηρύξει έναν 


ανελέητο ταξικό πόλεμο. Οι εργαζόμενοι, 
οι νέοι, οι φτωχοί πρέπει να εξεγερθούμε 
ενάντια στη ζοφερή πραγματικότητα που 
μας έχουν επιβάλει. Να ξαναπιάσουμε το 
νήμα της οργάνωσης και του αγώνα, για¬ 
τί είναι ο καλύτερος τρόπος να τιμήσουμε 
τους νεκρούς συναδέλφους μας. 

Στηριγμένοι στην ενότητα, την απο¬ 
φασιστικότητα και την αλληλεγγύη μας, 
με επιτροπές εργαζομένων σε κάθε επι¬ 
χείρηση και μαχητικούς, αποφασιστικούς 
αγώνες να στείλουμε στον αγύριστο τους 
μνημονιακούς κανίβαλους, παλιούς και 
νέους. Να συντρίψουμε τα μνημόνια και το 
σάπιο σύστημά τους, που ξερνά φτώχεια, 
εξαθλίωση και θάνατο στις δικές μας πλά¬ 
τες! Να ανοίξουμε τον δρόμο για μια άλλη 
κοινωνία, δίκαιη, που θα λειτουργεί για την 
εξυπηρέτηση των δικών μας αναγκών, που 
θα παράγει για τις δικές μας ανάγκες! Να 
καταργήσουμε την εκμετάλλευση ανθρώ¬ 
που από άνθρωπο. Για να στείλουμε στον 
σκουπιδοτενεκέ της ιστορίας τους μνημο- 
νιακούς κανίβαλους και το σάπιο καπιταλι¬ 
στικό σύστημα που τους παράγει. 

ΑΝΤΕΠΙΘΕΣΗ ΤΩΝ 
ΕΡΓΑΖΟΜΕΝΩΝ 

Απρίλιος 2017 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Προς το Σοσιαλισμό 
ή προς τον Καπιταλισμό 

Χρονολογία έκδοσης: Μάρτιος 2017 
Σελίδες: 156 
Τιμή: 5 ευρώ 


Οι Εκδόσεις Εργατική πάλη εκδίδουν το βιβλίο 
του Λέον Τρότσκι, Προς τον Σοσιαλισμό ή Προς 
τον Καπιταλισμό , που δημοσιεύτηκε πρώτη φορά 
τον Αύγουστο-Σεπτέμβρη του 1925 με τη μορφή 
άρθρων στην εφημερίδα «Πράβντα». Το θέμα είναι 
ένας πρώτος απολογισμός των πρώτων 8 χρόνων 
λειτουργίας της Σοβιετικής Οικονομίας, ιδιαίτερα 
τηςΝέας Οικονομικής Πολιτικής (ΝΕΠ) και μια εκτί¬ 
μηση των τάσεων εξέλιξης και των προοπτικών της. 
Αυτό το βιβλίο του Τρότσκι, όπως και σχεδόν όλα 
τα άλλα, δέχτηκε επιθέσεις από τους Μπουχάριν- 
Στάλιν κλπ, γιατί δήθεν αποτελούσε αναθεώρηση 
των απόψεων του Λένιν. Φυσικά επρόκειτο για μια 
από τις συνηθισμένες λασπολογίες της ανερχόμε- 
νης εκείνη την εποχή σταλινικής γραφειοκρατίας. 
Γιατί το βιβλίο όχι μόνο δεν αναθεωρεί τις απόψεις 
του Λένιν για τη ΝΕΠ, αλλά τις συμπληρώνει και 
τις αναπτύσσει, επεκτείνοντας όσα είχαν υποστη¬ 
ριχτεί από τον ίδιο και τον Τρότσκι για την οικονο¬ 
μική εξέλιξη ανάμεσα στο 10ο και 13ο Συνέδριο του 
Μπολσεβίκικου Κόμματος και είχαν γίνει αποδεκτά 
από την πλειοψηφία του. 

Οι Εκδόσεις Εργατική Πάλη κυκλοφορούν 


αυτό το βιβλίο με την ευκαιρία των 100 χρόνων 
από τη μεγάλη Οκτωβριανή Επανάσταση. Ωστόσο, 
το κείμενο αυτό δεν έχει μόνο ιστορική αξία, είναι 
χρήσιμο και σήμερα. Γιατί αναλύει και εξετάζει: α) 
το σοσιαλιστικό σχεδίασμά, β) τις σχέσεις Σχεδια¬ 
σμένης οικονομίας και Αγοράς, γ) τη μεγάλη ση¬ 
μασία και τη καλή λειτουργία των σοβιετικών θε¬ 
σμών (Σοβιέτ, Εργατική Δημοκρατία, Συνδικάτα, 
Συνεταιρισμοί, Κόμμα) σαν βασική προϋπόθεση 
για μια ισορροπία ανάμεσα στη κεντρικά σχεδια¬ 
σμένη οικονομία και την Αγορά. Θέματα κρίσιμα 
για την οικοδόμηση της ΕΣΣΔ στα πρώτα δύσκολα 
χρόνια, όπως και για κάθε μεταβατική οικονομία. 
Στην έκδοση αυτή συμπεριλαμβάνονται ακόμη 2 
κείμενα του Τρότσκι. Το πρώτο, Προβλήματα της 
Ανάπτυξης της ΕΣΣΔ, γράφτηκε το 1931 κατά τη 
διάρκεια που στην ΕΣΣΔ εφαρμόζονταν το Πρώτο 
Πεντάχρονο Πλάνο. Το δεύτερο, Η Σοβιετική Οι¬ 
κονομία σε Κίνδυνο , γράφτηκε το 1932, που όπως 
φαίνεται από τον τίτλο κάνει τις πρώτες προειδο¬ 
ποιήσεις για ότι επρόκειτο να ακολουθήσει και να 
επιβεβαιωθεί μετά κάποια χρόνια. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηώΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, ο-ιηαΐΐ: €Γ£αΙίΕίρα1ί@οΕά€.2Γ 

Η άΠΟΨή ΜΑΣ 


Εργατική Πάλη 3 


Διαπραγματεύονται 
τις “καρέκλες” τοος 


Η άθλια κυβέρνηση Τσίπρα 
προσπαθεί να μας πείσει/ 
εξαπατήσει μήνες τώρα, 
ουσιαστικά από τότε που 
ανέλαβε την κυβέρνηση, τον Γενάρη 
του 2015, ότι διαπραγματεύεται με τους 
δανειστές-τοκογλύφους της ΕΕ-ΔΝΤ: 
άλλοτε τη συμφωνία-Μνημόνιο και άλ¬ 
λοτε τις αξιολογήσεις. Επιπλέον, υποτί¬ 
θεται ότι διαπραγματεύεται σκληρά - τα 
ίδια ακριβώς έλεγαν και οι προηγούμε¬ 
νες μνημονιακές κυβερνήσεις - ωστόσο 
το αποτέλεσμα είναι πάντα το ίδιο: νέα 
βάρβαρα μέτρα και νέα Μνημόνια. Αισί¬ 
ως, αυτό το υποταγμένο πολιτικό προ¬ 
σωπικό της αστικής τάξης και η ίδια η 
κρατικοδίαιτη μπουρζουαζία φόρτωσαν 
στις πλάτες των εργαζομένων, των φτω¬ 
χών λαϊκών μαζών και της νεολαίας τρία 
Μνημόνια, που σημαίνουν δεκαετίες κα¬ 
ταστροφής του βιοτικού τους επιπέδου 
και των στάνταρ ζωής που δημιούργη¬ 
σαν με την εργασία, τον ιδρώτα και το 
αίμα τους. 

Τα ξεπούλησαν όλα 

Για ακόμη μια φορά, τους τελευταίους 
μήνες, με τη λεγόμενη «2η αξιολόγηση», 
η κυβέρνηση ΣΥΡΙΖΑ-ΑΝΕΛ υποτίθε¬ 
ται ότι διαπραγματεύεται σκληρά, αλλά 
το αποτέλεσμα φαίνεται ότι θα είναι και 
πάλι το ίδιο: νέα σκληρότατα μέτρα - επί 
της ουσίας ένα 4ο Μνημόνιο - που θα 
κάνουν ακόμη χειρότερη την ζωή εκα¬ 
τομμυρίων εργατικών και λαϊκών μαζών. 
«Μια ανάσα από το κλείσιμο της συμφω¬ 
νίας με τους δανειστές είμαστε», δηλώνει 
γεμάτος ικανοποίηση ο υπουργός οικο¬ 
νομικών Τσακαλώτος, κομπάζοντας ταυ¬ 
τόχρονα ότι «η αξιολόγηση θα κλείσει 
γρηγορότερα απ’ όσο πιστεύει κανείς»! 

Συμφώνησαν να τα ξεπουλήσουν όλα: 
μείωση συντάξεων, μείωση του αφορο¬ 
λόγητου γύρω στα 5.500 ευρώ (μόνο με 
αυτά τα δυο μέτρα, ακόμη και μισθωτοί 
των 400 ευρώ και συνταξιούχοι των 460 
ευρώ θα έχουν σημαντικότατες μειώσεις 


των αποδοχών τους), κατακρεούργηση 
των εργασιακών δικαιωμάτων και ελευ¬ 
θεριών των εργαζομένων, επιτάχυνση 
των ιδιωτικοποιήσεων και κυρίως της 
ΔΕΗ - της σημαντικότερης οικονομικής 
μονάδας στα χέρια του δημοσίου και βα¬ 
σικότατο πυλώνα για οποιοδήποτε σχέ¬ 
διο κοινωνικής - οικονομικής πολιτικής 
και ανάπτυξης. 

Όμως, το χειρότερο είναι η υποκρισία 
και το απύθμενο θράσος τους. Δε φτάνει 
που κάνουν όλα αυτά, που ξεπουλούν τα 
πάντα, που καταστρέφουν οποιαδήποτε 
προοπτική μιας μελλοντικής ανάκαμψης 
της οικονομίας, που ρίχνουν εκατομμύ¬ 
ρια συνανθρώπους μας στην ανεργία, 
τη φτώχεια, την εξαθλίωση και την πεί¬ 
να: παρουσιάζουν τις καταστροφικές 
συμφωνίες τους σαν ευνοϊκές για τα 
συμφέροντα του ελληνικού λαού, ή σαν 
ουδέτερες, μια που θα υπάρχουν υπο¬ 
τίθεται αντισταθμιστικά μέτρα! Ένας - 
ένας εμφανίζονται στα ΜΜΕ οι διάφοροι 
υπουργοί και υπουργίσκοι για να εξαπα- 
τήσουν τον ελληνικό λαό, για να κάνουν 
το μαύρο - άσπρο, για να καλύψουν τα 
εγκλήματά τους με τόνους ψεμάτων και 
υποκρισίας. Χαρακτηριστικά παραδείγ¬ 
ματα: α) Ο «πολύς» Σκουρλέτης, που δή¬ 
λωσε στον Σκάι (29/3/17) ότι ναι μεν η 
συμφωνία για τη ΔΕΗ είναι καταστροφι¬ 
κή, ο διαγωνισμός στημένος για την εξυ¬ 
πηρέτηση ξένων συμφερόντων και άλλα 
παρόμοια ηχηρά, αλλά αυτός θα την ψη¬ 
φίσει! β) Το άθλιο πιόνι, ο Τσίπρας, την 
ίδια στιγμή που δηλώνει ότι «δεν υπο¬ 
γράφει εργασιακό μεσαίωνα», επιτρέπει 
να παραμένουν για 6-8 μήνες (!) απλή¬ 
ρωτοι στα λιγνιτωρυχεία στη ΔΕΗ (μέσω 
εργολάβων!) περίπου 2.000 εργαζόμενοι 


των 400 ευρώ! Και βέβαια, με τα νέα μέ¬ 
τρα φέρνει κάτι χειρότερο από «εργασια¬ 
κό μεσαίωνα»! 

Διαπραγματεύονται τις 
«καρέκλες» τους 

Είναι τεράστιο ψέμα ότι διαπραγ¬ 
ματεύονται ο Τσίπρας και η παρέα του. 
Αυτά τα μέτρα που θέλουν - όπως λένε 
- να επιβάλλουν μονάχα οι κακοί Σόι- 
μπλε και ΔΝΤ, τα έχουν υπογράψει όλα 
και περισσότερο από μια φορά. Κάνουν 
ότι διαπραγματεύονται αυτά που έχουν 
υπογράψει, μήπως και αποσπάσουν κάτι 
«καλύτερο», κάποια «ελάφρυνση» και, 
κυρίως, μήπως ξεγελάσουν και εξαπατή- 
σουν τους εργαζόμενους, αλλά πάντοτε 
στο τέλος υπογράφουν τα χειρότερα μέ¬ 
τρα όταν καταλάβουν ότι κινδυνεύει η 
«καρέκλα» τους. Με την υποταγή τους 
στους δανειστές-τοκογλύφους, στην 
ΕΕ και στο ΔΝΤ, ξεπουλώντας την πε¬ 
ριουσία, τις κατακτήσεις και τα δικαιώ¬ 
ματα του ελληνικού λαού εξασφαλίζουν 
την παραμονή τους στην κυβέρνηση 
για ακόμα μερικούς μήνες: αυτό είναι το 
μόνο που τους ενδιαφέρει. Και πάλι από 
την αρχή για να παραμείνουν μερικούς 
μήνες ακόμη! 

Αυτή η άθλια κυβέρνηση πρέπει να 
φύγει. Αρκετά ψέματα είπε για το σκίσι¬ 
μο των Μνημονίων, για την κατάργηση 
του ΕΝΦΙΑ, για την επαναφορά των 
συλλογικών συμβάσεων, του κατώτατου 
μισθού των 751 ευρώ, της 13ης σύντα¬ 
ξης, για το σταμάτημα των ιδιωτικοποι- 
ήσεων, για την κατάργηση των ΜΑΤ, για 
την ανάπτυξη που αρχίζει από το δεύτε¬ 
ρο εξάμηνο του 2016, για την δήθεν αξι¬ 
οποίηση της δημόσιας περιουσίας, για το 


σταμάτημα της εποπτείας/κηδεμονίας 
κ.λπ. 

Η άθλια κυβέρνηση πανηγυρίζει 
γιατί θα κλείσει την 2η αξιολόγηση και 
έτσι θα παραμείνει μερικούς μήνες στην 
κυβέρνηση. Υπάρχουν άλλες έξι αξιολο¬ 
γήσεις για να κλείσει το 3ο Μνημόνιο, 
και είναι βέβαιο ότι θα παρθούν και νέα, 
σκληρότατα μέτρα. Είναι βέβαιο ότι ο 
Τσίπρας θα τα υπογράψει όλα, δεν έχει 
τον παραμικρό δισταγμό. Όπως ξεπού¬ 
λησε το ελληνικό, τον ΟΣΕ, τα αερο¬ 
δρόμια, τα λιμάνια και ετοιμάζεται να 
ξεπουλήσει την ΔΕΗ, τις εργατικές κα¬ 
τακτήσεις, δικαιώματα και ελευθερίες, 
έτσι θα πορευτεί - με την πλήρη υπο¬ 
στήριξη και βοήθεια των παλιών μνημο- 
νιακών - για όσο καιρό παραμείνει στην 
εξουσία. 

Φτάνει πια μ’ αυτούς του άθλιους, 
πρέπει να τους ανατρέψουμε. Όλοι οι 
εργαζόμενοι πρέπει με τους αγώνες μας 
να διώξουμε τους Ντάισελμπλουμ, τους 
Σόιμπλε, τις Λαγκάρντ, τους Τσίπρες και 
τους Μητσοτάκηδες που μας βρίζουν με 
κάθε ευκαιρία, που έχουν κολλήσει πάνω 
μας σαν βδέλλες και απομυζούν ό,τι πα¬ 
ράγουμε με τη δουλειά, με τον ιδρώτα 
και το αίμα μας. Να τα πάρουμε όλα 
πίσω: τα εργοστάσια, τις επιχειρήσεις και 
τους οργανισμούς που τα ξεπούλησαν, 
τις κατακτήσεις, τα δικαιώματα και τις 
ελευθερίες μας, και να τα θέσουμε κάτω 
από μια δική μας κυβέρνηση, μια Κυβέρ¬ 
νηση των Εργαζομένων. Να σταματή¬ 
σουμε αμέσως να πληρώνουμε το χρέος 
που αυτοί οι άχρηστοι και υποταγμένοι 
δημιούργησαν. Να βγούμε από την ΕΕ 
και τον ζουρλομανδύα του Ευρώ και να 
εμπιστευτούμε την οικονομία σε δική 
μας πολιτική και σε δικό μας νόμισμα. 
Το Ευρώ και η ΕΕ σήμερα βρίσκονται σε 
βαθύτατη κρίση και καταρρέουν. Όσο 
πιο γρήγορα τα εγκαταλείψουμε, τόσο 
το καλύτερο, τόσο πιο εύκολα εμείς οι 
εργαζόμενοι και η Κυβέρνησή μας θα 
σώσουμε και θα ανορθώσουμε την οικο¬ 
νομία και το βιοτικό μας επίπεδο. 



Η καπιταλιστική βαρβαρότητα... 


με την γλώσσα των αριθμών 


Σ χεδόν 600 εκατομμύρια παιδιά — ή 1 στα 4 
παιδιά σε όλο τον κόσμο — θα ζουν σε πε¬ 
ριοχές με εξαιρετικά περιορισμένους υδά¬ 
τινους πόρους έως το 2040, σύμφωνα με 
έκθεση που δημοσιεύτηκε με αφορμή τη φετινή Παγκό¬ 
σμια Ημέρα Νερού. Σύμφωνα με την έκθεση, 36 χώρες 
αντιμετωπίζουν σήμερα σοβαρό πρόβλημα με τους υδά¬ 
τινους πόρους, καθώς η ζήτηση για νερό ξεπερνά κατά 
πολύ τις διαθέσιμες ανανεώσιμες πηγές εφοδιασμού. Η 
αύξηση του πληθυσμού, η αυξημένη κατανάλωση και 
η υψηλότερη ζήτηση νερού, που οφείλονται σε μεγάλο 
βαθμό στην εκβιομηχάνιση και την αστικοποίηση, είναι 
μερικές από τις βασικές αιτίες για την αποστράγγιση 
των υδάτινων πόρων σε όλο τον κόσμο. Οι συγκρούσεις 
σε πολλά μέρη του κόσμου απειλούν επίσης την πρό¬ 
σβαση των παιδιών σε πόσιμο νερό. 

Πολλά παιδιά σε περιοχές που πλήττονται από την 
ξηρασία περνούν δεκάδες ώρες κάθε μέρα συλλέγοντας 
νερό, χάνοντας έτσι τη δυνατότητα να πάνε στο σχο¬ 
λείο. Κυρίως τα φτωχότερα και πιο ευάλωτα παιδιά θα 
επηρεαστούν από τον περιορισμό των υδάτινων πόρων, 
αναφέρει η έκθεση, καθώς εκατομμύρια από αυτά ζουν 
ήδη σε περιοχές με περιορισμένη πρόσβαση σε πόσιμο 
νερό και αποχέτευση. 


Σ ημαντικά συμπεράσματα για την πορεία της ανεργίας, την 
εξάπλωση της φτώχειας και τις οικονομικές ανισότητες 
περιλαμβάνει η ετήσια έκθεση του ΙΝΕ-ΓΣΕΕ. Σύμφωνα με 
την έκθεση, τα τέσσερα βασικά χαρακτηριστικά της αγο¬ 
ράς εργασίας είναι: α) η μείωση των μισθών σε επίπεδα κάτω των 800 
ευρώ μικτά για περισσότερους από τους μισούς εργαζόμενους στον 
ιδιωτικό τομέα, β) η εντυπωσιακή αύξηση των επιχειρησιακών συμβά¬ 
σεων έναντι των κλαδικών, γ) η απόλυτη κυριαρχία των συμβάσεων 
μερικής απασχόλησης έναντι της πλήρους απασχόλησης και δ) η σημα¬ 
ντική αύξηση του ποσοστού φτώχειας (από 27,7% το 2010 στο 35,7% 
το 2015). 

Στον ιδιωτικό τομέα, οι καθαρές μηνιαίες αποδοχές διαμορφώνο¬ 
νται ως εξής: κάτω από 800 ευρώ λαμβάνει το 51,6% των εργαζομένων 
(15,2% μέχρι 499 ευρώ, 23,6% μεταξύ 500-699 ευρώ και 12,8% μεταξύ 
700-799 ευρώ), 17,3% λαμβάνει μεταξύ 800-1000 ευρώ και το υπόλοιπο 
περίπου 30% πάνω από 1000 ευρώ. 

Τα μεγέθη της απασχόλησης κατά το 2016 συνεχίζουν με τον ίδιο 
ρυθμό την τάση οριακής βελτίωσης που ξεκίνησε το 2014 και συνεχί¬ 
στηκε το 2015. Σύμφωνα με τις εκτιμήσεις του ΙΝΕ-ΓΣΕΕ, το πραγμα¬ 
τικό ποσοστό της ανεργίας είναι 29,6%. Η μακροχρόνια ανεργία όμως 
συνεχίζει να κινείται σε ποσοστό μεγαλύτερο του 70% των ανέργων. 
Το ποσοστό ανεργίας εμφανίζεται σημαντικά υψηλότερο στις γυναίκες 
(27,2%) σε σχέση με τους άνδρες (18,9%), αλλά και στις νεότερες ηλι¬ 
κίες σε σχέση με τις μεγαλύτερες. 


Μ ετά την ύφεση του δ’ 
τριμήνου του 2016, την 
αύξηση των «κόκκι¬ 
νων» δανείων κατά 800 
εκ. ευρώ και με τις τράπεζες να δανείζο¬ 
νται ξανά από τον ΕΕΑ, κόπωση εμφανί¬ 
ζεται και στα δημόσια έσοδα. Τα στοιχεία 
της Ανεξάρτητης Αρχής Δημοσίων Εσό¬ 
δων δείχνουν ότι τον Ιανουάριο τα ληξι¬ 
πρόθεσμα χρέη προς το δημόσιο αυξήθη¬ 
καν κατά 1,6 δις ευρώ από νέες οφειλές, 
φθάνοντας πλέον τα 93,6 δις. Από τα ίδια 
στοιχεία προκύπτει ότι περίπου 600 εκ. 
βεβαιωμένων φόρων δεν έχουν πληρωθεί, 
ενώ ο αριθμός των οφειλετών αυξήθηκε 
μεταξύ Δεκεμβρίου και Ιανουάριου κατά 
27.000 άτομα, φτάνοντας συνολικά περί¬ 
που τα 4,2 εκατομμύρια, που σημαίνει ότι 
οι μισοί φορολογούμενοι χρωστούν και 
δεν πληρώνουν την εφορία. Επίσης, οι 
οφειλέτες που κινδυνεύουν με κατάσχεση 
λογαριασμών ή και ακίνητης περιουσίας 
φτάνουν τα 1.672.500 άτομα. 


$ 

4 Εργατική Πάλη 


ΕΡΓΑΖΟΜΕΝΟΙ 


Απρίλιος 2017 


ΣΚΟΤ Α.Κ. 

0 αγώνας συνεχίζεται 

Να σταματήσει τώρα η εκ περιτροπής εργασία, 
να καταβληθούν τα δεδουλευμένα! 


Τ ο εργοστάσιο της ΣΚΟΤ ανήκει 
στον κλάδο της χημικής βιομηχα¬ 
νίας και βρίσκεται σε λειτουργία 
εδώ και 35 χρόνια. Σε αυτό πα¬ 
ρασκευάζονται αποσμητικά χώ¬ 
ρου, σκληρά καθοριστικά, αποφρακτικές σκόνες, 
προϊόντα οικιακής χρήσης με καυστικές ουσίες 
κ.ά. Απασχολεί μόνο 35 εργαζόμενους πλέον, 
στην πλειοψηφία τους γυναίκες και ενεργά μέλη 
του σωματείου. Καθ’ όλη τη διάρκεια της λει¬ 
τουργίας του, οι συνθήκες εργασίας ήταν και εί¬ 
ναι απαράδεκτες. Δεν υπάρχουν ούτε τα στοιχει¬ 
ώδη μέσα ατομικής προστασίας, δεν τηρούνται οι 
κανονισμοί Υγιεινής και Ασφάλειας, δεν υπάρχει 
σταθερό ωράριο, δεν δίνονται βαρέα και ανθυγι¬ 
εινά ένσημα κ.ά. 

Σαν να μην έφταναν όλα τα προηγούμενα, οι 
εργοδότες δημιούργησαν μια ένωση προσώπων 
για να πιέσουν τους εργαζόμενους να υπογρά¬ 
ψουν μειώσεις στους μισθούς, 20% για τις γυναί¬ 
κες και 13% για τους άντρες. Σε περίπτωση που 
δεν δέχονταν, θα απέλυαν 18 άτομα. 

Μέσα σε αυτό το κλίμα τρομοκρατίας, οι ερ- 
γάτριες/τες συγκρότησαν το Σωματείο Εργαζο¬ 
μένων ΣΚΟΤ τον Μάρτη του 2013. Με αυτόν 
τον τρόπο, κατάφεραν να διαλύσουν την ένωση 
προσώπων, να χαλάσουν τα σχέδια των εργο¬ 
δοτών για νέες μειώσεις και αντικατάσταση της 
συλλογικής σύμβασης από ατομικές συμβάσεις. 

Η πρόεδρος του σωματείου Γρηγορία Ρόκα 
αναφέρει: «Πριν συστήσουμε το σωματείο δεν 
τηρούσαν καν τα μέτρα υγιεινής και ασφάλειας. 
Εχουμε κάνει πολλές προσπάθειες ως σωματείο 
και έγιναν σημαντικές βελτιώσεις σ’ αυτό. Διά¬ 
λειμμα, διανομή γάλακτος λόγω του ανθυγιει¬ 
νού, γάντια και σκουφιά για προστασία...Εμάς 
μας ανάγκασε ο εργοδότης να αγωνιστούμε για 
να προστατεύσουμε όσα δικαιώματα μας έχουν 
μείνει...». 

Τα τελευταία τρία χρόνια η δουλειά του εργο¬ 
στασίου αυξήθηκε αρκετά, με αποτέλεσμα να δη- 
μιουργηθεί και τρίτη βάρδια. Η εργοδοσία, παρό¬ 
λα αυτά, χρωστούσε μέρος των δεδουλευμένων 
στους μόνιμους εργαζόμενους του εργοστασίου, 
ενώ χρησιμοποιούσε παράλληλα και εργολαβικό 
προσωπικό (έως και 80 άτομα). Στόχος του εργο¬ 
δότη ήταν να παραχθεί όσο το δυνατόν περισ¬ 
σότερο εμπόρευμα για τους μήνες του καλοκαι¬ 
ριού, καθώς τότε σχεδίαζε να κλείσει τυπικά το 
εργοστάσιο και να αναγκάσει τους εργαζόμενους 
να πάρουν άδειες, με αποτέλεσμα να έχει κέρδος 


από το αποθηκευμένο εμπόρευμα και απαλλαγή 
από το εργατικό κόστος για όσο χρονικό διάστη¬ 
μα η επιχείρηση θα ήταν κλειστή. 

Όλο αυτό το διάστημα το σωματείο με δυνα¬ 
μικούς αγώνες είχε καταφέρει την επαναπρόσλη- 
ψη τριών εργαζομένων που είχαν απολυθεί παρά¬ 
νομα και καταχρηστικά, αυξήσεις στους μισθούς 
έως 6% και συνέχιζε διεκδικώντας τα δεδουλευ¬ 
μένα. 

Πριν περίπου έναν χρόνο, οι εργοδότες απέ¬ 
λυσαν με γελοία αφορμή έναν εργαζόμενο. Το 
σωματείο ξεκίνησε παραστάσεις διαμαρτυρίας σε 
καθημερινή βάση, αντιμετωπίζοντας μέχρι και τις 
δυνάμεις των ΜΑΤ και κερδίζοντας, για άλλη μια 
φορά, την επαναπρόσληψη του συναδέλφου. Και 
ο πόλεμος της εργοδοσίας για να τσακίσει το σω¬ 
ματείο συνεχίζεται... 

Από τα τέλη Φλεβάρη έχει επιβληθεί μονομε¬ 
ρούς το μέτρο της εκ περιτροπής εργασίας, με μό¬ 
λις τρία μεροκάματα τον μήνα κι αυτά απλήρωτα! 
Η δικαιολογία ήταν ότι δήθεν έφυγε ο καλύτερος 
πελάτης. Οι εργοδότες από τότε πιέζουν συνεχώς 
τους εργαζόμενους να παραιτηθούν, να βρουν 
αλλού δουλειά, ενώ παράλληλα ξεπουλάνε τα 
μηχανήματα του εργοστασίου. Στις 12 Μαρτίου 
ανακοίνωσαν ότι θα προχωρήσουν σε περαιτέ¬ 
ρω απολύσεις. Οι εργαζόμενοι είναι σε καθημε¬ 
ρινή βάση έξω από το εργοστάσιο και ζητούν να 
σταματήσει η εκ περιτροπής εργασία, το εργο¬ 
στάσιο να λειτουργήσει ξανά, να πληρωθούν τα 
δεδουλευμένα. Δηλώνουν ότι δεν θα επιτρέψουν 
να πουληθεί κανένα μηχάνημα και ότι θα συνε- 
χίσουν μέχρι να νικήσουν. Η γενική γραμματέας 
του σωματείου Ευαγγελία Πανά αναφέρει χαρα¬ 
κτηριστικά: «Δεν γίνεται να μας έχει ομήρους κι 
αυτός να ξεπουλάει το εργοστάσιο, που εμείς το 
κάναμε να είναι εργοστάσιο...». 

Πρέπει να στηρίξουμε με κάθε τρόπο τον 
αγώνα των εργαζομένων στη 8ΚΟΤ Α.Ε.! Τα 
παραδείγματα αυτοδιαχείρισης, στα επισιτιστι¬ 
κά καταστήματα στη Θεσσαλονίκη (Αρρίεόεε’δ, 
Β^τθεΐοπίε^), των εργοστασίων ΒΙΟΜΕ και ΡΟ- 
ΜΠΕΝ, καθώς και της ΕΡΤ-ΟΡΕΝ, δείχνουν τον 
δρόμο. Με οργάνωση στους χώρους δουλειάς και 
μαχητικούς αγώνες να εξεγερθούμε ενάντια στα 
σύγχρονα εργασιακά κάτεργα όπως η ΣΚΟΤ. Να 
σταματήσουμε την απαξίωση της εργατικής δύ¬ 
ναμης και τη συνολική καταστροφή του παραγω¬ 
γικού ιστού, που μας έχουν επιβάλει κυβέρνηση, 
μνημόνια, ΕΕ. Να επιβάλουμε τις δικές μας λύ¬ 
σεις. 



/ επίκαιρη... 

Σύλληψη 18χρονου μετανάστη 
και διαδηλώσεις κατά του ρατσισμού 

Στις 16 Μαρτίου συνελήφθη ο Ιδχρονος Ιρφάν, λίγες 
μέρες αφότου είχε ενηλικιωθεί, και κρατείται στον χώρο 
κράτησης του καταυλισμού της Μόριας στη Λέσβο, καθώς 
βρίσκεται σε διαδικασία απέλασης. Ο Ιρφάν διέμενε για αρ¬ 
κετούς μήνες σε δομή φιλοξενίας της Μυτιλήνης, παρακο¬ 
λουθούσε μαθήματα και προσπαθούσε να κατακτήσει τους 
όρους για μια καλύτερη ζωή. Σύμφωνα με αστυνομικές πη¬ 
γές, υπήρξε απορριπτική απόφαση, σε δεύτερο βαθμό, στο 
αίτημα χορήγησης ασύλου που είχε υποβάλει και, συνεπώς, 
συνελήφθη επειδή σύμφωνα με τον νόμο είναι πλέον ενή¬ 
λικας. Ο Ιρφάν κρατείται, μέχρι να εκδικαστεί η προσφυγή 
που έχει υποβάλει στο Διοικητικό Εφετείο Πειραιά. 

Στο μεταξύ, ένα νέο κέντρο φιλοξενίας προσφύγων 
δημιουργείται στη Θήβα, στις εγκαταστάσεις του πρώην 
κλωστηρίου Σακίρογλου, χωρητικότητας 700 ατόμων, δεί¬ 
χνοντας πως δεν υπάρχει καμία «προθυμία» επίλυσης του 
ζητήματος με ευνοϊκούς όρους για τα θύματα του πολέμου 
και της κρίσης, παρά μόνο η συνέχιση της έμμεσης και άμε¬ 
σης φυλάκισής τους. 

Στις 18 Μάρτη, με κεντρικό σύνθημα «Κλείστε τη Μό¬ 
ρια», εκατοντάδες πρόσφυγες και μετανάστες, μαζί με αλ¬ 
ληλέγγυους φορείς και συλλογικότητες της Λέσβου, συμ¬ 
μετείχαν στη διεθνή ημέρα δράσης κατά του ρατσισμού, 
του πολέμου, του φασισμού και της φτώχειας. Σε μια από 
τις μεγαλύτερες συγκεντρώσεις, που πραγματοποιήθηκε 
στην πλατεία Σαπφούς το μεσημέρι, πρόσφυγες και με¬ 
τανάστες που ζουν στη Μόρια και στον Καρά Τεπέ, ένα 
χρόνο μετά την υπογραφή της συμφωνίας ΕΕ-Τουρκίας, 
ζήτησαν την κατάργησή της. 

Οι συλλήψεις και κρατήσεις μεταναστών χωρίς καμία 
απαγγελία κατηγορίας, το στοίβαγμά τους σε κέντρα-φυ- 
λακές, η βίαιη καταστολή τους και η εκμηδένιση της αξιο- 
πρέπειάς τους θα συνεχίζεται όσο η χώρα βρίσκεται εντός 
της ΕΕ και θα συνεχίσει να αδυνατεί να τους ενσωματώσει 
όσο υπακούει και εφαρμόζει τις πολιτικές λιτότητας και 
εξαθλίωσης των μνημονίων. 

24ωρη πανελλαδική απεργία των εργαζομένων 
στην καθαριότητα των σχολείων 

Σε 24ωρη πανελλαδική απεργία και συγκέντρωση, την 
Παρασκευή 31 Μαρτίου 2017 στις 11πμ, στο υπουργείο 
Εσωτερικών στην πλατεία Κλαυθμώνος, κατεβαίνουν οι 
εργαζόμενοι στην καθαριότητα των σχολείων. 

Οι καθαριστές και καθαρίστριες αμείβονται με 33,77 
ευρώ μικτά τον μήνα για κάθε αίθουσα διδασκαλίας και ο 
μισθός τους δεν ξεπερνά τα 300 ευρώ, ασχέτως ωραρίου, 
και με την υποχρέωση να παραδίδουν κάθε ημέρα το σχο¬ 
λείο καθαρό και ασφαλές. Δεν έχουν ούτε το στοιχειώδες 
δικαίωμα στην άδεια, στην ασθένεια, στη μητρότητα, αμεί¬ 
βονται μόνο για τις αίθουσες διδασκαλίας, χωρίς η αμοιβή 
αυτή να περιλαμβάνει την καθαριότητα των κοινόχρηστων 
χώρων (αυλές, τουαλέτες, διάδρομοι, γραφεία καθηγητών, 
εργαστήρια, αμφιθέατρα κ.λπ.). Η μισθοδοσία καθυστερεί 
αδικαιολόγητα, με αποτέλεσμα οι εργαζόμενοι του κλάδου 
να οδηγούνται σε πλήρη απόγνωση. Δεν λαμβάνουν, όπως 
και οι υπόλοιποι εργαζόμενοι στο δημόσιο, δώρο Χριστου¬ 
γέννων, δώρο Πάσχα, επίδομα άδειας. Το σύνολο σχεδόν 
των εργαζομένων στον κλάδο είναι άτομα που στηρίζουν 
πολύτεκνες, τρίτεκνες, μονογονεϊκές οικογένειες, προστα- 
τευόμενα μέλη με ειδικές ανάγκες κ,λπ. Κι όμως, παρά τα 
παραπάνω και παρά τις υποσχέσεις, η κυβέρνηση δεν έχει 
προχωρήσει σε νομοθετική ρύθμιση επίλυσης των προβλη¬ 
μάτων τους. 

Οι καθαριστές/καθαρίστριες, όπως και όλοι οι εργαζό¬ 
μενοι που πλήττονται από τις πολιτικές που επιβάλλει η 
δομική κρίση του καπιταλιστικού συστήματος, η ΕΕ και το 
ευρώ, πρέπει να αυτοοργανωθούν στους χώρους εργασίας 
και δράσης τους, ώστε με τους αγώνες τους να παλέψουν 
για την ικανοποίηση των δίκαιων και στοιχειωδών αιτημά¬ 
των τους. 

Από την δράοπ 


ΤΗΛΕΠΙΚΟΙΝΩΝΙΕΣ 

Ραγδαίες εξελίξεις σε νοιΙαΙοασ, 

ΙΙΙίϊαιΙ & νϊεΐαε 


νοάαίοηε: 

απολύσεις και μειώσεις μισθών 

Στις 14 με 16 Μάρτη πραγματοποιή¬ 
θηκαν οι εκλογές για την ανάδειξη νέου 
ΔΣ του Πανελλήνιου Σωματείου Εργαζο¬ 
μένων στην νοάαίοηε (ΠΑΣΕ λάκΜοπε). 
Στις εκλογές ψήφισαν 188 εργαζόμενοι, 
από 216 πέρυσι. Το ψηφοδέλτιο των με¬ 
μονωμένων υποψηφίων πήρε 100 ψήφους 
και πέντε από τις εννιά έδρες του ΔΣ, ενώ 
η Ταξική Ενότητα (παράταξη του ΠΑΜΕ/ 
ΚΚΕ) πήρε 72 ψήφους και τέσσερεις 
έδρες. 

Οι εκλογές διεξήχθησαν διαμέσου 
μίας συντονισμένης επίθεσης της εργο¬ 
δοσίας της νοίΜοηε. Για πρώτη φορά 
μετά τη λήξη της Συλλογικής Σύμβα¬ 
σης Εργασίας (ΣΣΕ) στην εταιρεία έγινε 
πραγματική μείωση του μισθού, μέσα από 
την επιβολή ατομικών συμβάσεων εργα¬ 
σίας σε 136 τεχνικούς, που προέβλεπαν 
μείωση του επιδόματος ετοιμότητας κατά 
70% περίπου. Παράλληλα είχαμε μαζικό 
κύμα απολύσεων σε όλα τα τμήματα της 
εταιρείας, το οποίο είναι ακόμη σε εξέλι¬ 
ξη: άμεσες απολύσεις ή «συγκαλυμμένες» 
μέσα από τον εξαναγκασμό σε παραίτηση. 
Σ’ αυτό να προσθέσουμε την - έτσι κι αλ¬ 
λιώς - συνεχή ανακύκλωση «ενοικιαζό¬ 
μενων» συναδέλφων, που έχει ενταθεί το 
τελευταίο διάστημα. 

Μέσα απ’ αυτά τα χτυπήματα, η διοί¬ 
κηση προσπαθεί από τη μία να ξηλώσει 
την ΣΣΕ, μέσα από την επιβολή και εξά- 
πλωση των ατομικών συμβάσεων, συμπι¬ 
έζοντας μισθούς και δικαιώματα συνεχώς 
προς τα κάτω. Από την άλλη, στοχεύει 
μέσα από την αποψίλωση του προσωπι¬ 
κού λάχΜοηε και την συνεχή ανακύκλω¬ 
ση των «ενοικιαζόμενων» συναδέλφων, 
να δημιουργήσει έναν ωκεανό εργασια¬ 
κών σχέσεων διαφορετικών ταχυτήτων, 
όπου η έννοια της σταθερής εργασίας και 
της κατοχύρωσης εργασιακών δικαιωμά¬ 


των θα έχει εξαφανιστεί, και οι εργαζόμε¬ 
νοι θα στέκονται ατομικοποιημένοι και 
αδύναμοι απέναντι της. 

Εκτός όμως από τις επιθέσεις της ερ¬ 
γοδοσίας, το Σωματείο βρέθηκε αντιμέ¬ 
τωπο με τον πόλεμο του ΠΑΜΕ/ΚΚΕ και 
της κατ’ ευφημισμόν Ταξικής Ενότητας. 
Αισχρά ψέματα, δυσφήμιση, συκοφαντί¬ 
ες, λεκτικοί και σωματικοί προπηλακι- 
σμοί, χυδαίες ύβρεις και ειρωνείες ήταν τα 
μέσα που χρησιμοποίησαν ενάντια στους 
μεμονωμένους υποψήφιους. Δεν μας εκ¬ 
πλήσσουν, καθώς αυτά αποτελούν βασικό 
μέρος της πολιτικής με την οποία κινεί¬ 
ται το ΠΑΜΕ/ΚΚΕ γενικά μέσα στους 
εργασιακούς χώρους, ενάντια σε ό,τι και 
όποιον δεν ελέγχει ή απλά δεν είναι της 
αρεσκείας του. Προσπαθούν να επιβλη¬ 
θούν μέσω της βίας, με την καταπάτηση 
κάθε ίχνους εργατικής δημοκρατίας και 
δημοκρατικής διαδικασίας. Ακολουθούν 
αυτές τις αποκρουστικές πρακτικές, ακα¬ 
τανόητες για πολλούς εργαζόμενους, 
προφασιζόμενοι την ενότητα των εργα¬ 
ζομένων, όταν οι ίδιοι με τη διασπαστι¬ 
κή πολιτική τους κατακερματίζουν τους 
αγώνες και τη δυναμική τους. Σε αυτή την 
εκλογική αναμέτρηση δεν κατάφεραν να 
κερδίσουν την πλειοψηφία, αλλά δεν θα 
εγκαταλείψουν τις προσπάθειες. 

Η εργοδοσία επιτίθεται, 
οι εργαζόμενοι θα απαντήσουν με 
κοινή και συντονισμένη απεργία 
στις 4 Απριλίου 

Οι επιθέσεις δεν περιορίζονται στη 
λΥκΜοπε. Και στη λνίικί είχαμε κύμα 
απολύσεων το προηγούμενο διάστημα. 
Οι εργαζόμενοι στη νίεΐιΐδ (τεχνική εται¬ 
ρία, θυγατρική των λΥκΜοηε και λΥίικΙ 
για το κοινό μέρος του δικτύου τους) ξε¬ 


σηκώθηκαν μετά από εφτά απολύσεις που 
πραγματοποιήθηκαν σε διάστημα λίγων 
ημερών. Προχώρησαν σε κινητοποιήσεις 
διάρκειας, με επαναλαμβανόμενες κα¬ 
θημερινές στάσεις εργασίας και απεργί¬ 
ες, ουσιαστικά σε μόνιμη αποχή από τις 
θέσεις εργασίας τους, που «νέκρωσαν» 
την εταιρεία - γεγονότα πρωτοφανή για 
τα δεδομένα του κλάδου. Παράλληλα, 
σχεδόν καθημερινά πραγματοποιούνταν 
μαζικότατες γενικές συνελεύσεις, με τη 
συμμετοχή όλων των εργαζομένων στην 
εταιρεία, όπου επικυρώνονταν οι επανα¬ 
λαμβανόμενες απεργιακές κινητοποιή¬ 
σεις και συζητούνταν το πώς μπορούμε 
να σταματήσουμε τις απολύσεις. Από τη 
γενική συνέλευση των εργαζομένων της 
νΐοΐυδ εκλέχτηκε επταμελής επιτροπή και 
αποφασίστηκε νέα 24ωρη απεργία για 
τις 4 Απρίλη, με κάλεσμα στους εργαζό¬ 
μενους της λάκΜοηε & λνΊηά να συμμε¬ 
τέχουν από κοινού, σε μία προσπάθεια 
συντονισμού και κοινής απάντησής τους 
στις επιθέσεις των εργοδοσιών. 

Το ΠΑΣΕ-νοάαίοηε κήρυξε και αυτό 
απεργία για τις 4 Απρίλη. Στη λνΐηά όμως, 
όλοι οι «επίσημοι» και «αναγνωρισμέ¬ 
νοι» συνδικαλιστικοί εκπρόσωποι του 
επιχειρησιακού σωματείου ΠΑΣΕ-λνΊηά 
(αυτόνομοι και Ταξική Ενότητα) αρνήθη- 
καν να προκηρύξουν ή να στηρίξουν με 
οποιονδήποτε τρόπο απεργία την Τρίτη 
4 Απρίλη, χρησιμοποιώντας ανυπόστατες 
δικαιολογίες. 

Σε συνδικαλιστική σύσκεψη που 
πραγματοποιήθηκε στις 29 Μάρτη για 
το θέμα της κοινής απεργίας, οι δήθεν 
«ανεξάρτητοι» που τυχαίνει στα πιο κρίσι¬ 
μα ζητήματα να συμφωνούν πάντα με το 
ΠΑΜΕ, προφασιζόμενοι τις εκλογές του 


ΠΑΣΕ-λλΤηά στις 5 και 6 Απρίλη, παρ’ ό,τι 
δήλωσαν ότι καταρχάς είναι αλληλέγγυ¬ 
οι, τόνισαν ότι έχουν κυκλοφορήσει και 
σχετική ανακοίνωση και μάλιστα εμφανί¬ 
στηκαν έτοιμοι να συγκαλέσουν συνέλευ¬ 
ση των εργαζομένων, έσπευσαν να τονί¬ 
σουν ότι... ταυτόχρονα είναι αρνητικοί για 
την απεργία! Οι δε «ταξικές δυνάμεις» του 
ΠΑΜΕ (ΣΕΤΗΠ και Ταξική Ενότητα) το¬ 
ποθετήθηκαν ως εξής: «να αξιοποιήσουμε 
την Τρίτη 4-4, για να γίνουν Περιοδείες 
και Ενημερώσεις»! Παράλληλα το ΣΕ¬ 
ΤΗΠ κοροϊδεύει τους εργαζόμενους υπο¬ 
σχόμενο... παναττική απεργία, την ίδια 
στιγμή που δεν επιθυμεί να συμμετάσχει 
σε 24ωρη συντονισμένη απεργία σε τρεις 
εταιρείες του ίδιου κλάδου! 

Από την άλλη πλευρά, οι εργοδοτικοί 
της νίείιΐδ, αφού έκαναν ό,τι περνούσε 
από το χέρι τους για να υπονομεύσουν τις 
κινητοποιήσεις διάρκειας των συναδέλ¬ 
φων στη νίείιΐδ και να σαμποτάρουν την 
απεργία της 4-4, κάνοντας μία θεαματική 
κωλοτούμπα, έβγαλαν ανακοίνωση στή¬ 
ριξης της απεργίας για τα μάτια του κό¬ 
σμου, προσπαθώντας να γλιτώσουν την 
έκθεσή τους στους εργαζόμενους και να 
εξασφαλίσουν έτσι παράταση ζωής. 

Το Ενιαίο Σωματείο αγωνίζεται ανεπι¬ 
φύλακτα και με όλες του τις δυνάμεις για 
να υλοποιηθεί παντού η απόφαση για κοι¬ 
νή και συντονισμένη απεργία στις 4-4 και 
να πιάσει τόπο το αγωνιστικό, απεργιακό 
κάλεσμα των εργαζομένων στη νίεΐιΐδ, 
που αφορά άλλωστε όλους τους εργα¬ 
ζόμενους. Θα εργαστεί με όλες του τις 
δυνάμεις για την επιτυχημένη διεξαγωγή 
της απεργίας. 




Η&Μ : ΟΙ ΣΥΜΒΑΣΕΙΣ ΤΟΥ ΤΕΤΑΡΤΟΥ ΜΝΗΜΟΝΙΟΥ 
ΚΑΙ ΤΟ ΦΡΕΝΟ ΑΠΟ ΤΟΥΣ ΕΡΓΑΖΟΜΕΝΟΥΣ 



ριν καλά-καλά κατατε¬ 
θούν τα νέα μέτρα για 
τα εργασιακά οι μεγά¬ 
λες πολυεθνικές έρχο¬ 
νται να μας δώσουν μια 
εικόνα από το μέλλον που ετοιμάζουν για 
μας κυβέρνηση και δανειστές. Η Η&Μ 
είναι μια σουηδική πολυεθνική που αριθ¬ 
μεί ήδη 34 καταστήματα στην Ελλάδα και 
συνεχώς αυξάνει το δίκτυο και τα κέρδη 
της πατώντας, φυσικά, πάνω στις πλάτες 
των εργαζομένων. Ο εργασιακός βίος ξε¬ 
κινά με συμβάσεις ορισμένου χρόνου και 
μερικής απασχόλησης, αφού προσλήψεις 
πλήρους απασχόλησης έχουν να γίνουν 
περίπου πέντε χρονιά, και μπορεί να συ¬ 
νεχιστεί έτσι από 6 μήνες έως και πάνω 
από έναν χρόνο, για να διατηρούν τους 
εργαζόμενους σε καθεστώς φόβου ανα¬ 
σφάλειας, αφού η οποιαδήποτε αντίρρη¬ 
ση μπορεί να οδηγήσει στην ανεργία. Οι 
εργαζόμενοι καλούνται να λειτουργούν 
ως πολύ-εργαλεία, αφού κατά τη διάρ¬ 
κεια της βάρδιας τους καλύπτουν όλα τα 
πόστα (ταμείο, αποθήκη, δοκιμαστήριο 
κ.α.) και αυτό υπό συνεχή πίεση, καθώς 
το υπάρχον προσωπικό είναι κατά πολύ 
λιγότερο από τις ανάγκες των καταστη¬ 
μάτων. Όλα αυτά διατηρώντας ένα καθε¬ 


στώς με εργαζόμενους πολλών ταχυτή¬ 
των με τη πλειοψηφία να παίρνει μισθούς 
φιλοδωρήματα. 

Στην τραγική αυτή κατάσταση ήρθε 
να προστεθεί μια νέα ατομική σύμβαση 
που κυριολεκτικά εκμηδενίζει τους ερ¬ 
γαζόμενους και τις ανάγκες τους και νο¬ 
μιμοποιεί το απόλυτο διευθυντικό δικαί¬ 
ωμα. Συγκεκριμένα η νέα αυτή σύμβαση 
προβλέπει: α) Η εταιρεία μπορεί να με¬ 
ταθέσει τους εργαζόμενους, οπουδήποτε 
ανά την Ελλάδα δραστηριοποιείται (είτε 
περιστασιακά είτε μόνιμα), αλλά και σε 
κάθε θυγατρική της, χωρίς τη συγκατάθε¬ 
σή τους, αλλά και χωρίς να καλύπτει τα 
έξοδα μετακίνησης και διατροφής, όπως 
προέβλεπε η προηγούμενη σύμβαση, β) 
Μετονομάζει σε «οικειοθελή παροχή» 
ένα σύμφωνημένο επίδομα που έδινε η 
εταιρεία σε όλους τους εργαζόμενους της 
ως τώρα, ξεκαθαρίζοντας ότι δίνεται «εξ 
ελευθεριότητας» της εταιρείας και στρώ¬ 
νοντας έτσι το έδαφος για την πλήρη πε¬ 
ρικοπή του. Ο μισθός δηλαδή μετατρέπε- 
ται σε λάστιχο, σε «δωράκι» που μπορεί η 
εταιρεία να το δίνει, όποτε εκείνη κρίνει, 
γ) Αν κάποια στιγμή υπογραφεί, είτε στο 
κλάδο είτε στην επιχείρηση, συλλογική 
σύμβαση με μισθούς μεγαλύτερους απ’ 


αυτούς των συμβάσεων, οι ερ¬ 
γαζόμενοι δεν θα παίρνουν την 
αντίστοιχη αύξηση! Δεσμεύο¬ 
νται δηλαδή δια βίου σε αυτά 
τα μισθολογικά ψίχουλα που 
παίρνουν, ανεξάρτητα με το 
γίνεται γύρω τους! δ) Μία μέρα αδικαιο¬ 
λόγητης απουσίας από την εργασία, θα εί¬ 
ναι αρκετή για να θεωρηθεί «οικειοθελής 
παραίτηση» και άρα απόλυση, χωρίς καν 
τα νόμιμα δικαιώματά (αποζημίωση και 
ταμείο ανεργίας), ε) Ο εργαζόμενος υπο- 
χρεούται να συμμετέχει σε εκπαιδευτικά 
σεμινάρια οπουδήποτε και αν γίνονται, 
πάλι με δικά του έξοδα. 

Η εταιρεία για να εκβιάσει τις υπο¬ 
γραφές των εργαζόμενων σε κάποια κα¬ 
ταστήματα προσπάθησε να δημιουργήσει 
κλίμα πανικού και τρόμου, λέγοντάς πως 
η μη υπογραφή της σύμβασης σημαίνει 
αυτόματα και παραίτηση, ενώ σε ορισμέ¬ 
να καταστήματα με ψέματα προσπάθησε 
να αποκρύψει τις θεμελιώδεις αλλαγές 
της νέας σύμβασης. 

Παρά το αρχικό σοκ το μεγαλύτερο 
μέρος των εργαζόμενων δεν υπέκυψε. 
Αντ’ αυτού έκαναν κατά τόπου συνελεύ¬ 
σεις, συζητήσεις αλλά και κινητοποιήσεις. 



Οι δράσεις αυτές είχαν ως αποτέλεσμα 
ένα συντριπτικό ποσοστό των εργαζομέ¬ 
νων να μην υπογράψει, άλλα και άλλοι 
που υπέγραψαν υπό συνθήκες τρομοκρά¬ 
τησης να την ζητήσουν και να την πάρουν 
πίσω. Αυτή ήταν μια πρώτη και σημαντι¬ 
κή νίκη των εργαζόμενων στη Η&Μ που 
ανοίγει τον δρόμο και για περαιτέρω διεκ¬ 
δικήσεις. Αυτό όμως σε καμιά περίπτωση 
δεν σημαίνει ότι πρέπει να επαναπαυθούν 
και να σταματήσουν τις κινητοποιήσεις. 
Το μόνο βέβαιο είναι ότι η εργοδότρια 
εταιρία θα επανέλθει με τον ένα ή τον 
άλλο τρόπο. 

Καλούμε τους εργαζόμενους στην 
Η&Μ να αντισταθούν μέχρι την τελι¬ 
κή και ολοκληρωτική απόσυρση της αι¬ 
σχρής αυτής σύμβασης για όλους και να 
μην συναινέσουν στην μετατροπή τους σε 
δούλους! Κανένας συνάδελφος δεν είναι 
μόνος του. Οργανωνόμαστε, παλεύουμε 
και διεκδικούμε αξιοπρεπείς συνθήκες ερ¬ 
γασίας για όλους. 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Απρίλιος 2017 


10 χρόνια απ’ το φοιτητικό κίνημα 
του 2006-2007 



Σ υμπληρώθηκαν 10 χρόνια από 
το τέλος του φοιτητικού κι¬ 
νήματος του 2006-07 ενάντια 
στον νόμο-Πλαίσιο της τότε 
υπουργού της ΝΔ, Μαριέτας Γιαννάκου, 
καθώς και ενάντια στην απόπειρα αλλα¬ 
γής/κατάργησης του άρθρου 16 του Συ¬ 
ντάγματος, στα πλαίσια της γενικότερης 
συνταγματικής αναθεώρησης. Η νεοφιλε¬ 
λεύθερη επίθεση στην εκπαίδευση, δηλα¬ 
δή η ιδιωτικοποίησή της, ήταν φλέγον ζή¬ 
τημα πολλών δεκαετιών για την ελληνική 
αστική τάξη. Ειδικά μετά τις ευρωπαϊκές 
συνθήκες Μπολόνια και Πράγας, είχε ξε¬ 
κινήσει μια συντονισμένη πανευρωπαϊκή 
επίθεση, με στόχο την κατάργηση του δη¬ 
μόσιου χαρακτήρα των ΑΕΙ-ΤΕΙ, την κα¬ 
τάργηση των πτυχίων (μετατροπή τους σε 
αθροίσματα «πιστωτικών μονάδων») και 
την εγκαθίδρυση του Πανεπιστημίου της 
Αγοράς. Για να επιτύχουν τον σκοπό τους, 
προωθούσαν τον νόμο-Πλαίσιο, την κα¬ 
τάργηση του Ασύλου και την αναθεώρηση 
του άρθρου 16. Η τελευταία αλλαγή θα 
επέτρεπε στο κράτος να παύσει τη χρημα¬ 
τοδότηση των Πανεπιστημίων, οδηγώντας 
άμεσα σε κλεισίματα σχολών και την επι¬ 
βολή διδάκτρων. 

Η φοιτητική έκρηξη τον Μάη του 2006 
ήταν «κεραυνός εν αιθρία» για όλους, 
όταν ακόμα σχεδόν δεν είχε ανακοινωθεί 
το προσχέδιο του Νόμου-Πλαισίου. Η 
ρητορική της «γενιάς των 700 Ευρώ» και 
το γαλλικό φοιτητικό κίνημα ενάντια στο 
νόμο ΟΡΕ (Συμβόλαιο Πρώτης Απασχό¬ 
λησης) βοήθησαν στο ξέσπασμα του κινή¬ 
ματος. Οι δυνάμεις των ΔΑΠ, ΠΑΣΠ και 
ΠΚΣ, που αντιτάσσονταν στις καταλήψεις 
σχολών, υπερνικήθηκαν γρήγορα και απο¬ 
φασιστικά, χάρη στη μεγάλη συμμετοχή 
στις φοιτητικές συνελεύσεις των τμημά¬ 
των και των σχολών. Παντού δημιουρ- 
γήθηκαν επιτροπές αγώνα (κατάληψης), 


συντονιστικά πόλεων και τελικό πανελ¬ 
λαδικό συντονιστικό, αν και το τελευταίο 
λειτούργησε με σημαντικά προβλήματα. 
Παρότι η κυβέρνηση χρησιμοποίησε την 
τρομοκρατία των ΜΜΕ και των ΜΑΤ, ο 
Νόμος-Πλαίσιο οδηγήθηκε σε «νέο διά¬ 
λογο» και με αυτόν τον τρόπο καταρχάς 
αποσύρθηκε. Ωστόσο, η κυβέρνηση της 
ΝΔ αποφάσισε να ξαναχτυπήσει αμέσως 
μετά το τέλος του κινήματος, ανοίγοντας 
το ζήτημα της αναθεώρησης του άρθρο 16 
μέσα στην εξεταστική του Φεβρουάριου 
2007. Απέναντι σε αυτήν την πρόκληση, 
το φοιτητικό κίνημα απάντησε μαζικά και 
άμεσα, καταλαμβάνοντας όλες τις σχολές 
μέσα σε μερικές μέρες. 

Αυτή τη φορά όμως, αντιμετώπιζε 
ένα μέτωπο των δύο κυρίαρχων αστικών 
κομμάτων της χώρας, που φαινόταν πολύ 
πιο δύσκολο να σπάσει χωρίς το άνοιγμα 
του αγώνα και στην υπόλοιπη κοινωνία ή 
χωρίς την αύξηση της μαχητικότητας των 
φοιτητών. Σε σχέση με τον Μάη-Ιούνη 
του 2006, γίνανε περισσότερες προσπά¬ 
θειες να κινητοποιηθούν οι μαθητές και 
κυρίως οι εργαζόμενοι, με μοιράσματα σε 
χώρους δουλειάς, παρά τα σημαντικά προ¬ 
βλήματα συντονισμού. Τελικά το μέτωπο 
ΝΔ-ΠΑΣΟΚ «έσπασε» όταν το ΠΑΣΟΚ 
αποχώρησε από τη συζήτηση για την ανα¬ 
θεώρηση του άρθρου 16 και κατέθεσε και 
πρόταση μομφής στη ΝΔ. Η ΝΔ επιχείρη¬ 
σε να αιφνιδιάσει τους φοιτητές, αποφασί¬ 
ζοντας να κατεβάσει εκ νέου προς ψήφιση 
το νόμο-Πλαίσιο. Την ημέρα ψήφισης του 
νομοσχεδίου, η πανελλαδική πορεία χτυ¬ 
πήθηκε με σχεδόν δολοφονικό μένος, με 
αποτέλεσμα να υπάρχουν δεκάδες σοβα¬ 
ρά τραυματίες και 61 συλλήψεις. Ο νόμος 
ψηφίστηκε, αλλά τα βασικά του σημεία 
δεν εφαρμόστηκαν ποτέ. Η τεράστια αυτή 
διπλή νίκη του φοιτητικού κινήματος κα¬ 
τέστρεψε τα σχέδια των νεοφιλελεύθερων, 


καθώς όχι μόνο έγινε πιο δύσκολή για το 
μέλλον η αναθεώρηση του άρθρου 16, 
αλλά απετράπη συνολικά η αναθεώρηση 
του Συντάγματος σε νεοφιλελεύθερη κα¬ 
τεύθυνση. Η νίκη αυτή είχε σημασία και σε 
ευρωπαϊκό επίπεδο. 

Το φοιτητικό κίνημα του 2006-2007 
σημαδεύτηκε ωστόσο και από σημαντι¬ 
κές αδυναμίες: Πρώτον, οι δυνάμεις των 
ΕΑΑΚ καλλιεργούσαν αυταπάτες στους 
φοιτητές, τόσο όσον αφορά την έκταση 
και το βάθος της επίθεσης στην τριτοβάθ¬ 
μια εκπαίδευση (δεν πίστευαν ότι είναι 
δυνατόν να μπουν δίδακτρα στις σχολές ή 
να καταργηθούν τα πτυχία, νομίζοντας ότι 
ο στόχος ήταν απλώς η «εντατικοποίηση» 
και «πειθάρχηση» των φοιτητών) όσο και 
όσον αφορά τις αιτίες της (δεν έβλεπαν 
την κρίση του καπιταλισμού αλλά μόνο 
ακαταλαβίστικες «αναδιαρθρώσεις»). 
Δεύτερον, οι ίδιες δυνάμεις καλοσώρισαν 
την ΠΚΣ-ΚΝΕ στις φοιτητικές καταλή¬ 
ψεις, όταν η τελευταία άλλαξε τη γραμ¬ 
μή της και αποφάσισε να εισχωρήσει στις 
επιτροπές αγώνα για να τις παραλύσει/ 
απομαζικοποιήσει από τα μέσα, κυρίως με 
τη γνωστή τακτική των ατέρμονων συζη¬ 
τήσεων για αποπροσανατολιστικά θέματα. 
Έτσι δόθηκε συγχωροχάρτι στην παράτα¬ 
ξη που σε πολλές περιπτώσεις «σκύλιαζε» 
ενάντια στις φοιτητικές καταλήψεις περισ¬ 


σότερο και από την ΔΑΠ (και σίγουρα πε¬ 
ρισσότερο από την ΠΑΣΠ). Τρίτον, όλες οι 
παρατάξεις και τα σχήματα που βρέθηκαν 
στην ηγεσία του κινήματος υποβάθμισαν 
τη σημασία της απεύθυνσης στην κοι¬ 
νωνία και ιδιαίτερα στους εργαζόμενους, 
πόσο μάλλον τις δυνατότητες πρόκλησης 
γενικότερης κοινωνικής έκρηξης, θεωρώ¬ 
ντας ότι οι φοιτητές και η νεολαία δεν εί¬ 
ναι ικανοί παρά μόνο για συνδικαλιστικού 
τύπου δράση (μέχρι και η απεργία των δα¬ 
σκάλων, που ξεκίνησε τον Σεπτέμβριο του 

2006, πέρασε ανεκμετάλλευτη από τους 
φοιτητές). Τέταρτον, και ίσως σημαντικό¬ 
τερο, τα όργανα αυτο-οργάνωσης και συ¬ 
ντονισμού που δημιουργήθηκαν εμποδί¬ 
στηκαν, κυρίως με ευθύνη των ΕΑΑΚ, να 
αναπτύξουν πλήρως τις δυνατότητές τους 
και να λειτουργήσουν δημοκρατικά. 

Η ΣΣΠ (Σοσιαλιστική Σπουδαστική 
Πάλη) αγωνίστηκε τόσο για την ανάπτυξη 
και επέκταση του κινήματος όσο και για τη 
διόρθωση των παραπάνω αδυναμιών του. 
Παρά τα μικρά της μεγέθη, διαδραμάτισε 
σημαντικό ρόλο στο κίνημα του 2006- 

2007, το οποίο με τη σειρά του ατσάλωσε 
την παράταξη της ΟΚΔΕ, εφοδιάζοντάς 
την με το απαραίτητο ψυχικό και πολιτικό 
σθένος που θα αποδεικνυόταν πολύτιμη 
παρακαταθήκε για τα επόμενα χρόνια. 


01ΕΚΑ0ΙΕΙΠ0 Σ.Μ.Ε.Θ. 


Στις 12 και 13 Μάρτη διεξήχθησαν οι 
εκλογές του Σωματείου Μισθωτών Εκ¬ 
παιδευτικών Θεσσαλονίκης (Σ.Μ.Ε.Θ.), 
μέσω των οποίων εκλέχθηκε το νέο Δι¬ 
οικητικό Συμβούλιο (ΔΣ) και ένας εκ¬ 
πρόσωπος στο Εργατικό Κέντρο Θεσσα¬ 
λονίκης (ΕΚΘ), από το ψηφοδέλτιο της 
«Αντεπίθεσης των Εκπαιδευτικών». Τα 
αποτελέσματα των εκλογών, αν και δεν 
διαφέρουν κατ’ απόλυτους αριθμούς από 
τα αποτελέσματα των προηγουμένων, 
αποτελούν εντούτοις μία πρώτη επιτυ¬ 
χία: 39 ψήφισαν για Δ.Σ., 38 ψήφισαν για 
Ε.Κ.Θ. (από 138 εγγεγραμμένους) και 
βγήκε ένας εκπρόσωπος στο ΕΚΘ (στις 
προηγούμενες εκλογές, τον Απρίλη του 
2015, είχαν ψηφίσει 33 από 125 εγγεγραμ¬ 
μένους, ενώ δεν υπήρξε αντιπρόσωπος 
στο ΕΚΘ). 

Το θετικό πρόσημο των εκλογών δεν 
έγκειται μόνο στην εκλογή εκπροσώπου 
στο ΕΚΘ, αλλά κυρίως στην ποσοτική και 
ηλικιακή ανανέωση που σημειώθηκε στο 
σωματείο και στα νέα όργανα διοίκησής 
του, καθώς και στο ό,τι αυτή προοιωνίζει 
για τη μελλοντική πολιτική και δράση του 
σωματείου. Όλοι γνωρίζουμε ότι στην 
περίοδο την οποία διανύουμε, λόγω της 
καπιταλιστικής οικονομικής κρίσης και 
της κυριαρχίας των μνημονίων και των 


νεοφιλελεύθερων πολιτικών, καταστρα¬ 
τηγούνται και καταργούνται τα εργατικά 
και συνδικαλιστικά δικαιώματα και κατα¬ 
κτήσεις, ενώ η εργοδοτική αυθαιρεσία και 
τρομοκρατία ξεπερνούν κάθε όριο. 

Ειδικότερα στον κλάδο μας, η παραβί¬ 
αση της εργατικής νομοθεσίας από τους 
εργοδότες αποτελεί σχεδόν καθολικό φαι¬ 
νόμενο. Χαρακτηρίζεται από την απλή¬ 
ρωτη και μαύρη εργασία (μισοδηλωμένο 
ωράριο, απλήρωτες Κυριακές και υπερω¬ 
ρίες κ.ο.κ.), τα κουτσουρεμένα ένσημα, 
τα δώρα Πάσχα και Χριστουγέννων που 
δεν καταβάλλονται, το εντατικοποιημένο 
ωράριο χωρίς διαλείμματα, τις απανωτές 
και πολυέξοδες μετακινήσεις και φυσικά 
την ανασφάλεια του καλοκαιριού, όταν 
το ταμείο ανεργίας «πάει διακοπές», μιας 
οι περισσότεροι εργαζόμενοι δεν μπορούν 
να αποδείξουν ότι εργάζονταν. Σε όλη 
αυτή την κατάσταση προστίθεται η προ¬ 
δοσία του ΣΥΡΙΖΑ και τα εκφυλιστικά 
φαινόμενα της συνδικαλιστικής γραφειο¬ 
κρατίας, που μπερδεύουν και προκαλούν 
αμηχανία στους εργαζόμενους και «βα¬ 
ραίνουν» τελικά πάνω στη διάθεση των 
εργαζομένων για αντίσταση. Σε αυτή την 
περίοδο είναι πολύ σημαντικό το γεγονός 
ότι το Σωματείο μας διατηρεί και ανανεώ¬ 
νει τις δυνάμεις του. 


Όλα αυτά βέβαια δεν ήρθαν σαν μάν¬ 
να εξ ουρανού, αλλά είναι αποτελέσματα 
της δράσης του Σ.Μ.Ε.Θ. και της «Αντε¬ 
πίθεσης των Εκπαιδευτικών» όλο το προ¬ 
ηγούμενο διάστημα και των αγώνων που 
πραγματοποίησε, με πιο χαρακτηριστικό 
τον παραδειγματικό και ανυποχώρητο 
αγώνα στα φροντιστήρια «Μπαχαράκης». 
Έναν αγώνας που, λόγω της πλατιάς στή¬ 
ριξης και αλληλεγγύης εργαζόμενων και 
σωματείων, και κυρίως λόγω των πολύ¬ 
μορφων, μαχητικών και ανυποχώρητων 
μορφών πάλης, κατάφερε τελικά να κερ¬ 
δίσει την καταβολή, στον απολυμένο κα¬ 
θηγητή, του συνόλου των δεδουλευμένων 
αποδοχών του. Ως Σωματείο, πραγματο¬ 
ποιήσαμε πολυάριθμες περιοδείες ενημέ¬ 
ρωσης σε φροντιστήρια Μέσης Εκπαίδευ¬ 
σης, κέντρα ξένων γλωσσών, ωδεία κ.λπ., 
για διάφορα ζητήματα που αφορούν τους 
εργαζόμενους γενικά (π.χ. ασφαλιστικό, 
νέος νόμος για τα εργασιακά), αλλά και 
πιο ειδικά τους εργαζόμενους στην ιδιωτι¬ 
κή εκπαίδευση. Κάναμε μια συστηματική 
προσπάθεια επαφής και ενημέρωσης των 
μελών μας γύρω από τα ίδια ζητήματα και 
για την πραγματοποίηση γενικών συνε¬ 
λεύσεων και συμμετείχαμε οργανωμένα 
σε απεργίες. Τόσο κατά την προεκλογική 
καμπάνια, η οποία ήταν επικεντρωμένη 
στη γνωστοποίηση των δικαιωμάτων μας 
στους συναδέλφους και στις πρόσφατες 
αλλαγές που προβλέπονται από τον ν. 
4615/2016 για το χώρο της ιδιωτικής εκ¬ 


παίδευσης (αλλαγή πλήρους ωραρίου, 
ωρομισθίου κ.λπ.), όσο και το προηγού¬ 
μενο διάστημα, πρώτο μας μέλημα απο- 
τέλεσε η επικοινωνία και ενημέρωση των 
νεότερων συναδέλφων. 

Βέβαια, όλα τα προηγούμενα, και 
πόσο μάλλον τα αποτελέσματα των εκλο¬ 
γών, αποτελούν μόνο ένα πρώτο θετι¬ 
κό βήμα που χρειάζεται να εξελιχθεί. Το 
σωματείο θα συνεχίσει να υπερασπίζεται 
αταλάντευτα τα δικαιώματα των εργα¬ 
ζομένων, να προωθεί την αυτοοργάνωση 
και την αλληλεγγύη και να προσπαθεί να 
δημιουργεί μικρούς και μεγάλους αγώνες. 
Για όλους αυτούς τους λόγους θεωρούμε 
χρέος μας ως εργαζόμενοι και μέλη του 
Σ.Μ.Ε.Θ. να ξεκινήσουμε άμεσα μια πλα¬ 
τιά καμπάνια ενημέρωσης των συναδέλ¬ 
φων, αρχικά γύρω από τα δικαιώματά μας 
(και πιο συγκεκριμένα, για το δώρο του 
Πάσχα) με σκοπό την ενδυνάμωση του 
σωματείου και τη διεκδίκηση των ατομι¬ 
κών και συλλογικών δικαιωμάτων μας, 
αλλά και τη διεκδίκηση υπογραφής ΣΣΕ. 

Γιατί ο δρόμος για να βγούμε από τη 
δίνη της εργοδοτικής αυθαιρεσίας περ¬ 
νάει από τη συλλογική και μαχητική δι¬ 
εκδίκηση των δικαιωμάτων, της ζωής και 
της αξιοπρέπειάς μας, την οικοδόμηση 
εργατικών αντιστάσεων σε κάθε χώρο, τη 
δημιουργία και τη στήριξη μαχητικών σω¬ 
ματείων, όπως είναι και το Σ.Μ.Ε.Θ. 

■ Αναστασία Σαμαρά , μέλος ΔΣ ΣΜΕΘ 

ΕΦΙΑΛΤΙΚΑ ΣΧΕΔΙΑ ΤΟΥ 3ου ΜΝΗΜΟΝΙΟΥ 

γιο μαθητές, εκπαιδευτικούς, πρόσβαση σε ΑΙΙ-ΤΕΙ 



Η ηγεσία του υπουργείου Παιδείας 
επιχειρεί να κλείσει τις εκκρε¬ 
μότητες της εφαρμογής του 3ου 
Μνημονίου στην εκπαίδευση. Μετά τον 
υποτιθέμενο εθνικό διάλογο και τη συζή¬ 
τηση της πρότασης του ΙΕΠ (Ινστιτούτο 
Εκπαιδευτικής Πολιτικής) στην Επιτρο¬ 
πή Μορφωτικών Υποθέσεων της Βουλής, 
αναμένεται το επόμενο διάστημα να κα¬ 
ταθέσει προς ψήφιση στη Βουλή νομοσχέ¬ 
διο, που θα αφορά το «νέο Λύκειο» και την 
πρόσβαση σε ΑΕΙ-ΤΕΙ. Παράλληλα με τη 
2η αξιολόγηση, προωθούνται ακραία νεο¬ 
φιλελεύθερα αντιεκπαιδευτικά μέτρα. Η 
αξιολόγηση σχολείων και εκπαιδευτικών 
θα είναι το βασικό μέσο για να περάσουν 
όλα αυτά. Οι προτάσεις του υπουργείου 
είναι πλήρως εναρμονισμένες (για διοικη¬ 
τικά, οικονομικά και παιδαγωγικά αυτόνο¬ 
μο σχολείο, το οποίο θα αξιολογείται) με 
αυτές του ΣΕΒ, της ΕΕ, του ΟΟΣΑ και της 
ΑΔΙΠΠΔΕ (Αρχή Διασφάλισης της Ποιό¬ 
τητας στην Πρωτοβάθμια και Δευτεροβάθ¬ 
μια Εκπαίδευση). 

«Νέο Λύκειο» για λίγους και 
εκλεκτούς μαθητές και καθηγητές 

Το «νέο Λύκειο» είναι ένα σκληρό τα¬ 
ξικό Λύκειο, με πληθώρα εξετάσεων, με 
εξοβελισμό της γενικής παιδείας, με εξατο- 
μικευμένο πρόγραμμα σπουδών για κάθε 
μαθητή, που θα είναι προσανατολισμένο 
αποκλειστικά στο αντικείμενο που θα επι- 
λέξει να σπουδάσει. 

Στην Α Λυκείου το πρόγραμμα μαθη¬ 
μάτων θα είναι κοινό σε Γενικά Λύκεια και 
ΕΠΑΛ και η τάξη θα ενταχθεί στην υπο¬ 
χρεωτική εκπαίδευση, ώστε πολύ σύντομα 
να ενσωματωθεί σε ένα τετραετές Γυμνά¬ 
σιο (βλέπε πόρισμα Λιάκου). Αυτό θα οδη¬ 
γήσει σε συρρίκνωση των ΕΠΑΛ και, σε 
συνδυασμό με το γεγονός ότι στις επόμε¬ 
νες 2 τάξεις θα ισχύσουν αντίστοιχα μέτρα 
με αυτά των Γενικών Λυκείων, τα ΕΠΑΛ θα 
οδηγηθούν σε κλείσιμο και οι μαθητές στη 


«μη τυπική εκπαίδευση» και στη μαθητεία 
μέσω Επαγγελματικών Σχολών. 

Στη Β και Γ Λυκείου τα μαθήματα μειώ¬ 
νονται δραστικά, σε 9 ή 10 (από 18) και σε 
6 ή 7 (από 15) αντίστοιχα. Τα περισσότερα 
μαθήματα θα είναι επιλογής. 

Στην Γ Λυκείου θα υπάρχουν 4 επιστη¬ 
μονικές κατευθύνσεις (φιλοσοφία και αν¬ 
θρωπιστικές σπουδές, φυσικές επιστήμες 
και μαθηματικά, κοινωνικές επιστήμες, 
τεχνική-τεχνολογική κατεύθυνση). Μόνο 
δύο μαθήματα θα είναι κοινά για όλους 
(Νεοελληνική Γλώσσα και Φυσική Αγω¬ 
γή), δύο μαθήματα (6ωρα) από την ίδια 
κατεύθυνση θα είναι επιλογής, θα υπάρχει 
1 μάθημα ελεύθερης επιλογής (6ωρο), μία 
ερευνητική εργασία καθώς και οι Ελεύθε¬ 
ρες Δραστηριότητες. 

Εθνικό Απολυτήριο: η κοροϊδία 
της ελεύθερης πρόσβασης 

Το Εθνικό Απολυτήριο θα λαμβάνεται 
ύστερα από την επιτυχή ολοκλήρωση της 
φοίτησης στο Λύκειο και θα κρίνει την ει¬ 
σαγωγή στην Τριτοβάθμια Εκπαίδευση. 
Ο «προφορικός» βαθμός των μαθημάτων 
της Γ Λυκείου θα μετράει κατά 80%, ενώ 
η βαθμολογία στις πανελλαδικές εξετάσεις 
κατά 20%. Πιθανόν, τα ποσοστά αυτά να 
αλλάξουν, ακόμα και να αντιστραφούν. 
Τις τελευταίες μέρες, όμως, διευκρινίστη¬ 
κε από το ΙΕΠ τι σημαίνει... «προφορικός 
βαθμός»: οι βαθμοί των μαθημάτων στις 
εξετάσεις(!), πιθανότατα με «τράπεζα θε¬ 
μάτων», στο τέλος των 2 πρώτων τριμήνων 
της Γ τάξης! Στο τέλος του τρίτου τριμήνου 
ακολουθούν πανελλαδικές εξετάσεις σε 4 
μαθήματα, χωρίς συντελεστές βαρύτητας. 

Τέλος, το υπουργείο επιδιώκει η εισα¬ 
γωγή στην τριτοβάθμια να γίνεται σε επί¬ 
πεδο Σχολής και όχι Τμήματος. 

Στρατηγική επιδίωξη του χρεοκοπημένου 
ελληνικού καπιταλισμού ο περιορισμός 
ακόμα και των αποφοίτων Λυκείου 


Δεν πρόκειται για μια 
ακόμη νεοφιλελεύθερη 
αναδιάρθρωση, αλλά για 
μια προσπάθεια της αστι¬ 
κής τάξης για πλήρη ιδιω¬ 
τικοποίηση της δημόσιας 
εκπαίδευσης και επίθεση 
στον δωρεάν, μαζικό και 
δημόσιο χαρακτήρα του 
Λυκείου. 

Είναι φανερό ότι το 
«νέο Λύκειο» δεν θα έχει 
νόημα να το παρακολου¬ 
θήσουν όσοι μαθητές δεν 
ενδιαφέρονται ή δεν μπορούν να περά¬ 
σουν στο πανεπιστήμιο. Επίσης, θα είναι 
αδύνατο να το παρακολουθήσουν και να 
το τελειώσουν όσοι δεν μπορούν να πλη¬ 
ρώνουν φροντιστήρια, που θα είναι απα¬ 
ραίτητα, λόγω των συνεχών εξετάσεων 
και του εύρους της ύλης. Με δύο λόγια, 
ό,τι δεν κατάφεραν οι προηγούμενες μνη- 
μονιακές κυβερνήσεις, θα το καταφέρει 
η κυβέρνηση της «πρώτης φοράς αριστε- 
ράς». Θα ξηλώσει μία ακόμη κατάκτηση 
του εργατικού κινήματος: για πρώτη φορά 
από τη Μεταπολίτευση, τα παιδιά των ερ¬ 
γατών και των φτωχών λαϊκών στρωμάτων 
θα αποκλειστούν μαζικά από το Λύκειο και 
πολύ περισσότερο από το πανεπιστήμιο. 

«Κόφτης» σε Σχολεία και 
Εκπαιδευτικούς 

Το «Νέο Λύκειο»: α) επιβάλλει μαζικές 
συγχωνεύσεις Λυκείων για να είναι δυνατή 
η συγκρότηση τμημάτων, αφού οι μαθητές 
θα επιλέγουν μεταξύ πολλών μαθημάτων, 
και οδηγεί στη δημιουργία δεξαμενής πλε- 
οναζόντων εκπαιδευτικών που θα οδηγη¬ 
θούν στην κινητικότητα και στην απόλυση, 
β) οδηγεί σε μια εκπαίδευση εξατομικευ- 
μένη, όπου κάθε μαθητής θα διαμορφώνει 
το δικό του πρόγραμμα, που θα οδηγεί σε 
ατομικό, υποβαθμισμένο και χωρίς δικαι¬ 
ώματα «απολυτήριο», γ) προωθεί την εξ 


αποστάσεως (!) εκπαίδευση στις ορεινές 
και νησιωτικές περιοχές, μειώνοντας κατά 
πολύ το κόστος λειτουργίας του σχολείου 
και οδηγώντας χιλιάδες αναπληρωτές εκ¬ 
παιδευτικούς στην ανεργία, δ) τσακίζει τα 
εργασιακά δικαιώματα των εκπαιδευτικών. 
Κάποιες ειδικότητες εκπαιδευτικών θα 
καταργηθούν, γεγονός που ισοδυναμεί με 
απόλυση, και για όσους απομείνουν η ορ¬ 
γανική θέση τους, δηλαδή η μονιμότητα, 
θα εξαρτάται κάθε χρόνο από τις επιλογές 
των μαθητών. 

Αλλαγή του ρόλου των 
εκπαιδευτικών 

Η αξιολόγηση των καθηγητών θα έχει 
άμεση σχέση με τη γραπτή επίδοση των 
μαθητών τους. Θα αυξηθεί το ωράριο των 
εκπαιδευτικών (υποχρεωτική παρουσία 30 
ωρών/εβδομάδα), με αυξημένο φόρτο ερ¬ 
γασίας: θα εποπτεύουν την ερευνητική ερ¬ 
γασία των μαθητών, θα συντονίζουν εξω¬ 
σχολικές δράσεις, θα «πωλούν» ελκυστικά 
εκπαιδευτικά «πακέτα» και, για να τα κά¬ 
νουν όλα αυτά, θα πρέπει να φροντίζουν 
να... επιμορφώνονταιδιαρκώς. 

Όλα τα μνημονιακά μέτρα στην εκπαί¬ 
δευση δεν πρέπει να βρουν ανοχή, αλλά 
την αγωνιστική απάντηση εκπαιδευτικών, 
μαθητών και γονιών. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


ΑΚΟΜΗ «ΑΓΝΟΟΥΝΤΑΙ» ΤΑ ΓΕΥΜΑΤΑ 

ΠΟΥ ΥΠΟΣΧΕΘΗΚΕ Η ΚΥΒΕΡΝΗΣΗ ΣΤΟΥΣ ΜΑΘΗΤΕΣ 


Η φτώχεια στην Ελλάδα 
αυξήθηκε κατά 40% από 
το 2008 μέχρι το 2015. 
Ακολουθούν με διαφορά 
η Ιρλανδία, με 28% αύξη¬ 
ση φτώχειας, η Κύπρος με 28,2%, η Ιταλία με 
11% και η Ισπανία με 18%. Σε αυτό το συμπέ¬ 
ρασμα κατέληξαν οι επιστήμονες του «Ινστι¬ 
τούτου Γερμανικής Οικονομίας της Κολωνί¬ 
ας» (Ι\ν), μετά από έρευνα που διεξήγαγαν. 
Σήμερα, εν έτει 2017, η κατάσταση είναι 
ακόμη χειρότερη. Αυτή η ραγδαία φτωχο- 
ποίηση των ελλήνων εργαζομένων, άνεργων, 
νεολαίας και φτωχών λαϊκών στρωμάτων, η 
βίαιη στέρηση υλικών αγαθών και η περιορι¬ 
σμένη πρόσβαση σε βασικές υπηρεσίες όπως 
η κοινωνική φροντίδα, η ιατρική περίθαλψη, 
η στέγαση και η εκπαίδευση, είναι το απο¬ 
τέλεσμα της εφαρμογής τριών μνημονίων 
(βαδίζουμε προς το 4ο μνημόνιο), τα οποία 
προκάλεσαν μεγάλες περικοπές μισθών και 
συντάξεων, υποχρηματοδότηση υγείας και 
παιδείας, εκτόξευση της ανεργίας (στους 
νέους αγγίζει το 60%), με την ανθρωπιστι¬ 
κή κρίση να παίρνει τεράστιες διαστάσεις. 
Οι ουρές στα συσσίτια μεγαλώνουν και οι 
συμπολίτες μας που ψάχνουν στα σκουπίδια 
πληθαίνουν. Οι όλο και περισσότερες οικο¬ 
γένειες που δυσκολεύονται να θρέψουν τα 


παιδιά τους και οι μαθητές που υποσιτίζο¬ 
νται και λιποθυμούν στα σχολεία συνθέτουν 
την τραγική σημερινή πραγματικότητα. 

Προεκλογικά, ο ΣΥΡΙΖΑ μιλούσε για 2 
δις από τον κρατικό προϋπολογισμό, με τα 
οποία θα αντιμετώπιζε την ανθρωπιστική 
κρίση. Γρήγορα ξεχάστηκαν οι προεκλογικές 
υποσχέσεις, δόθηκαν μόλις 200 εκ. για το 
2015 και από κει και πέρα τίποτα. Ξεχάστη¬ 
καν και οι εξαγγελίες της αναπληρώτριας 
υπουργού Κοινωνικής Αλληλεγγύης Θεα¬ 
νώς Φωτίου για πρόγραμμα 11 εκ. γευμάτων 
σε 70.000 μαθητές δημοτικών σχολείων, συ¬ 
νολικού κόστους 25 εκ. ευρώ. 

Παρόλο που η «επισιτιστική ανασφά¬ 
λεια» των μαθητών έχει φτάσει σε ακραία 
επίπεδα και πάνω από 2.000 σχολεία έχουν 
ζητήσει να ενταχθούν σε προγράμματα σίτι¬ 
σης, η κυβέρνηση το μόνο που κάνει είναι να 
ξεκινά ένα πιλοτικό πρόγραμμα, τα «Σχολικά 
Γεύματα», αρχικά σε 9 δημοτικά σχολεία του 
Δήμου Περάματος Αττικής. Στις 19 Δεκέμ¬ 
βρη 2016 ανακοινώθηκε η υλοποίηση της 
β' φάσης του προγράμματος, που αφορά 26 
ακόμη σχολεία πρωτοβάθμιας εκπαίδευσης 
των Δήμων Τρικκαίων και Καβάλας. 

Πάνω από τρεις μήνες πέρασαν από τις 
εξαγγελίες του πρωθυπουργού για επέκτα¬ 
ση του προγράμματος σίτισης σε επιπλέον 



151 δημοτικά σχολεία 
και ακόμη τα γεύμα¬ 
τα «αγνοούνται». Στις 
14 Δεκεμβρίου 2016, ο 
Αλέξης Τσίπρας, σε σύ¬ 
σκεψη με δημάρχους της 
δυτικής Θεσσαλονίκης, 
εξήγγειλε την επέκταση 
του προγράμματος σε 8 
δήμους, οι οποίοι είναι 
κατά τεκμήριο οι περισ¬ 
σότερο υποβαθμισμένοι 
στον νομό. Πρόκειται 
για τους Δήμους Αμπε¬ 
λοκήπων- Μενεμένης, 

Βόλβης, Δέλτα, Κορδε- 
λιού-Ευόσμου, Νεάπολης-Συκεών, Παύλου 
Μελά, Λαγκαδά και Χαλκηδόνας. «Είναι 
μια στοχευμένη πρωτοβουλία, για να αμ¬ 
βλύνει τα φαινόμενα σχολικής διαρροής 
και να βοηθήσει οικογένειες που αντιμετω¬ 
πίζουν προβλήματα ανεργίας» είχε πει τότε 
ο πρωθυπουργός. Το πλάνο προέβλεπε ότι 
η έναρξη του προγράμματος θα γινόταν το 
αργότερο στις 15 Ιανουάριου 2017. Κανείς 
δεν μπορεί να πει με βεβαιότητα αν και πότε 
τελικά θα υλοποιηθεί το πρόγραμμα, όταν 
μάλιστα μένουν μόνο δυόμισι μήνες για τη 
λήξη των μαθημάτων στα δημοτικά σχολεία. 

Το πρόγραμμα, όπως έχει αναφερθεί 
παραπάνω, είναι πιλοτικό και λήγει με τη 
λήξη των μαθημάτων του διδακτικού έτους 
2016-17 (14 Ιουνίου). Αφορά μόνο τα δη¬ 


μοτικά σχολεία των συγκεκριμένων δήμων, 
όχι νηπιαγωγεία, ούτε Γυμνάσια και Λύκεια. 
Όμως μόνο ένα σταθερό πρόγραμμα δωρε¬ 
άν σίτισης για όλους τους μαθητές, σε όλες 
τις βαθμίδες, με χρηματοδότηση από τον 
κρατικό προϋπολογισμό, θα μπορούσε να 
υποστηρίξει άμεσα την εκπαιδευτική διαδι¬ 
κασία και να μειώσει φαινόμενα σχολικής 
διαρροής, στο πλαίσιο της υπεράσπισης του 
δημόσιου και δωρεάν σχολείου για όλους 
τους μαθητές. Ωστόσο, η ουσιαστική και ρι¬ 
ζική αντιμετώπιση του υποσιτισμού των μα¬ 
θητών μας είναι μόνο η εξάλειψη των αιτιών 
που τον προκαλούν, δηλαδή ο αγώνας για 
να σταματήσουμε τις πολιτικές εξαθλίωσης 
των εργαζομένων που επιβάλλουν κυβέρνη- 
ση-ΕΕ-ΔΝΤ. 

Οι εκΑονέΐ <πη» ΟΛΛανδίη 

Κατακερματισμός τοα αολιηκού σκηνικού, 
συντριβή της κεντροαριστερός 


Οι εκλογές 
στην Ολλανδία 
χαρακτηρίστηκαν από 
κατακερματισμό τον 
πολιτικού σκηνικού, 
με διάφορα κόμματα 
να λαμβάνουν πολύ 
μικρά ποσοστά των 
ψήφων. Χτυπητή 
ήταν η συντριβή 
τον Εργατικού 
Κόμματος τον Γερούν 
Ντάισελμπλονμ, το 
οποίο ακολουθεί τα 
χνάρια τον ΠΑΣΟΚ 
και αναζητά διάσωση 
στη συνένωση με 
άλλα κόμματα. Η 
ακροδεξιά ενισχύθηκε 
σε κάποιο βαθμό, ενώ 
έκδηλη είναι η ανάγκη 
επέμβασης τον 
εργατικού κινήματος. 

■ Άγγελος Φουρνοτζής 


Γ ια τις 150 έδρες του Κοινοβου¬ 
λίου ψήφισε το 80% του εκλο¬ 
γικού σώματος των 12 εκατομ¬ 
μυρίων, από 74% που ψήφισε το 
2012. Το εκλογικό σύστημα είναι απλή 
αναλογική και έτσι μπαίνουν 13 κόμματα 
στην Βουλή. Ο νέος κυβερνητικός συνα¬ 
σπισμός θα αποτελείται αναγκαστικά από 
4 τουλάχιστον κόμματα, μετά την κατάρ¬ 
ρευση των ποσοστών των «μεγάλων» 
ενώ τα παζάρια μεταξύ των κομμάτων 
συνεχίζονται. 

Από τα δύο κόμματα που συγκυβερ¬ 
νούσαν, το δεξιό Κόμμα του Λαού, του 
πρωθυπουργού Μαρκ Ρούτε, ήρθε πρώτο 
με 21,3% και 33 έδρες (από 26,5% και 41 
έδρες). Το Εργατικό Κόμμα, του Γερούν 
Ντάισεμπλουμ (υπουργού Οικονομικών 
και προέδρου του Ειιγο§γοιιρ) πήρε μόλις 
5,7% και 9 έδρες (από 24,9% και 41 έδρες). 

Το εθνικιστικό Κόμμα για την Ελευθε¬ 
ρία πήρε 13,1% και 20 έδρες (από 10,1% 
και 15 έδρες), η Χριστιανοδημοκρατική 
έκκληση (ΟΌΑ) 12,5% και 19 έδρες (από 
8,5% και 13 έδρες), οι κεντροδεξιοί Δημο¬ 
κράτες 66 (Ό66) 12,1% και 19 έδρες (από 
8,5% και 12 έδρες). Ακόμη, το Σοσιαλιστι¬ 
κό Κόμμα (δΡ) έλαβε 9,2% και 14 έδρες 
(από 9,7% και 15 έδρες) και η Πράσινη 
Αριστερά (ΟΕ) 8,9% και 14 έδρες (από 
2,3% και 4 έδρες). Επίσης, η Χριστιανική 
Ένωση (011) έλαβε 3,4% και 5 έδρες (από 
3,1% και 5 έδρες), το ξενοφοβικό Φόρουμ 
για την Δημοκρατία (ΕνΌ) συγκέντρωσε 
1,8% και 2 έδρες, το Κόμμα Συνταξιούχων 
(50+) έλαβε 3,1% και 4 έδρες (από 1,9% 
και 2 έδρες). Το Κόμμα των Ζώων (Ρν<ΤΟ) 
3,1% και 5 έδρες, ενώ το ΌΕΝΚ (πρώην 
Εργατικό Κόμμα) 2% και 3 έδρες. 


Ένα κλίμα ψευδούς ευφορίας 

Ο ολλανδικός καπιταλισμός έχει πλη¬ 
γωθεί βαθιά από την παγκόσμια καπιτα¬ 
λιστική κρίση. Το ΑΕΠ το 2008 ήταν 865 
δις ευρώ, αλλά σήμερα μετά βίας φτά¬ 
νει τα 800 δις. Αυτό είχε σαν συνέπεια 
το εξωτερικό χρέος της χώρας από 51% 

του ΑΕΠ το 2008 να εκτιναχθεί στο 74% 
(φθάνει τα 594 δις ευρώ). Η ανάπτυξη της 
οικονομίας παραμείνει αναιμική, κινούμε¬ 
νη γύρω στο 1-2% ετησίως. 

Η μεγάλη βόμβα είναι το ιδιωτικό 
χρέος, που έχει εκτιναχθεί από 474 δις το 
2001 σε 823 δις το 2014. Είναι δηλαδή στο 
100% του ΑΕΠ, ποσοστό που θεωρείται 
μη βιώσιμο. Ταυτόχρονα, οι τραπεζικές 
καταθέσεις υπολογίζονται σε μόλις 330 
δις, γεγονός που σημαίνει ότι ο ιδιωτικός 
δανεισμός είναι σε πολύ μεγάλο ποσοστό 
ακάλυπτος. 

Αυτή η κατάσταση οφείλεται σε μεγά¬ 
λο ποσοστό στη φούσκα των ακινήτων, 
που τώρα σκάει, με τις τιμές να έχουν 
πέσει τα τελευταία χρόνια κατά 25%. Η 
γενική πτώση εισοδημάτων και η ανεργία 
δημιουργούν μεγάλες επισφάλειες στα 
δάνεια. Τα ιδιωτικά ενυπόθηκα δάνεια, 
σε ένα ποσοστό 80%, είναι εγγυημένα 
από έναν κρατικό φορέα που ονομάζεται 
«Εθνική Εγγύηση Υποθηκών». Αν τυχόν 
οι πολίτες δεν πληρώνουν τις δόσεις των 
δανείων τους, θα πρέπει να τις καταβάλει 
το κράτος. Αυτή η κατάσταση είναι μια 
βόμβα και για τις τράπεζες και για το ολ¬ 
λανδικό δημόσιο. 

Η ολλανδική οικονομία δεν παρουσι¬ 
άζει επίσης κάποια παραγωγική ανάπτυ¬ 
ξη. Αντίθετα, λειτουργεί σαν φορολογι¬ 
κός παράδεισος για μεγάλες πολυεθνικές. 

Οι κοινωνικές πληγές της Ολλαν¬ 
δίας μεγάλωσαν μέσα στην κρίση. Στις 
εκλογές του 2012 είχαν επικρατήσει το 
«Κόμμα του Λαού για την Ελευθερία και 
Δημοκρατία» του Μαρκ Ρούτε (νεοφιλε¬ 
λεύθερη δεξιά), με 26,5% και το Εργατικό 
Κόμμα του Γερούν Ντάισεμπλουμ (φιλε¬ 
λεύθεροι Σοσιαλδημοκράτες) με 24,9%. 
Ο κυβερνητικός συνασπισμός, και κυρίως 
ο Ντάισεμπλουμ, υποσχόταν οικονομική 
βοήθεια στις κοινωνικές ομάδες με χαμη¬ 
λά εισοδήματα. Αντί αυτού, ακολούθησε 
ένας νεοφιλελεύθερος οδοστρωτήρας: 

— Από το 2015 άλλαξαν τα όρια συ- 
νταξιοδότησης. Θέσπισαν σταδιακή αύ¬ 
ξηση των ορίων ηλικίας συνταξιοδότη- 
σης: στα 65 έτη το 2015, στα 66 το 2018, 
στα 67 το 2021 και από το 2022 το όριο 
ηλικίας συνταξιοδότησης θα συνδεθεί με 
το προσδόκιμο ζωής! 

— Αύξησαν την συμμετοχή των ασφα¬ 
λισμένων στις υγειονομικές δαπάνες και 
αύξησαν συνολικά το κόστος της υγειο¬ 
νομικής ασφάλισης για κάθε πολίτη. 

— Περιόρισαν επιδόματα σε ευάλω¬ 
τες ομάδες όπως οι μακροχρόνια άνερ¬ 
γοι, επέβαλαν πολύ χαμηλά εισοδηματικά 
κριτήρια για πρόσβαση στις κοινωνικές 
κατοικίες που έχουν χαμηλά ενοίκια και 
είναι πολύ διαδεδομένες στην Ολλανδία. 
Έτσι, χιλιάδες άνθρωποι ψάχνουν για σπί¬ 
τια στην αγορά, που οι τιμές των ενοικίων 


είναι απλησίαστες και απορροφούν όλο 
το εισόδημά τους. 

— Κατάργησαν το φοιτητικό επίδομα 
και απελευθέρωσαν τις τιμές των διδά¬ 
κτρων για πολλές κατηγορίες φοιτητών, 
με αποτέλεσμα χιλιάδες νέοι να υπερχρε¬ 
ώνονται για να τελειώσουν τις σπουδές 
τους. 

— Επέβαλαν την πλήρη απορρύθμιση 
στην αγορά εργασίας. Πέρα από τις μει¬ 
ώσεις συντάξεων και μισθών εν ονόματι 
της κρίσης, κρατικές και ιδιωτικές επιχει¬ 
ρήσεις επέβαλαν γενικευμένα τις συμβά¬ 
σεις ορισμένου χρόνου, τα μπλοκάκια, 
τις «συμβάσεις μηδενικού χρόνου απα¬ 
σχόλησης» (δουλεύεις όποτε σε φωνάξει 
ο εργοδότης). Το αποτέλεσμα ήταν πάνω 
από το 1/3 των εργαζομένων να εργάζεται 
με ευέλικτες μορφές απασχόλησης. Θεω¬ 
ρώντας εργαζόμενους ακόμη και όσουν 
έχουν λίγες ώρες δουλειάς τον μήνα, οι 
Ολλανδοί παρουσιάζουν επίσημη ανερ¬ 
γία στο 7%, ενώ στην πραγματικότητα 
βρίσκεται πολύ πιο πάνω από το 10%. 

Αυτή την κοινωνική πραγματικότητα 
προσπάθησαν εκ νέου να διαχειριστούν 
τα κόμματα του κεφαλαίου στη Ολλαν¬ 
δία, στις εκλογές της 15ης Μάρτη, μιλώ¬ 
ντας για «οριστική έξοδο από την κρίση», 
«φοροελαφρύνσεις και παροχές στους 
αδύναμους» και, κυρίως, «πόλεμο σε με¬ 
τανάστες, πρόσφυγες, ξένους». 


Εκλογές ξενοφοβικής υστερίας 

Το 2012, ο Γκερτ Βίλντερς αποχώρη¬ 
σε από το κυβερνών κόμμα (ννΌ) του 
Μαρκ Ρούτε, και συγκρότησε το Κόμμα 
για την Ελευθερία (Ρνν). Αυτό αποτέ- 
λεσε ένα ρατσιστικό, ξενοφοβικό μόρ¬ 
φωμα που μετατόπισε προς τα δεξιά όλη 
την πολιτική ατζέντα. Χρησιμοποιώντας 
αντι-ΕΕ ρητορική (μιλάει για πιθανό δη¬ 
μοψήφισμα για παραμονή στην ΕΕ) εκμε¬ 
ταλλεύτηκε τις ανησυχίες των Ολλανδών 
που βλέπουν την ΕΕ να επιβάλλει την 
κατάργηση κάθε κοινωνικής παροχής και 
αλληλεγγύης, ενώ ταυτόχρονα στρέφει 
τα βέλη του στους μετανάστες και πρό¬ 
σφυγες που «απειλούν» την ολλανδική 
κοινωνία και «απομυζούν» τους πόρους 
της. Το κόμμα του είναι ένα συστημι- 
κό εργαλείο, όπως και η Χρυσή Αυγή, 
που στρέφει τις αναζητήσεις για λύσεις 
στα κοινωνικά προβλήματα των λαϊκών 
στρωμάτων σε αδιέξοδες ρατσιστικές 
τουφεκιές μίσους και εθνικισμού. Αυτό το 
κόμμα καθόρισε το κλίμα των εκλογών, 
μιλώντας εναντίον της Τουρκίας του Ερ- 
ντογάν και απαιτώντας την απέλαση του 
τούρκου πρέσβη και το κλείσιμο των μου¬ 
σουλμανικών τεμενών, ζητώντας «εθνική 
πολιτική» και περιορισμό των αρμοδιοτή¬ 
των της ΕΕ με σύνθημα: «Η Ολλανδία και 
πάλι στα χέρια μας». 

Ο Μαρκ Ρούτε άδραξε την ευκαιρία 
και μπήκε στο παιχνίδι, επιτιθέμενος 
στους πρόσφυγες. Αρνείται να δεχθεί 
τους πρόσφυγες που αναλογούν στην 
Ολλανδία, καλεί τους μουσουλμάνους 
να «συμπεριφερθούν κανονικά ή να φύ¬ 
γουν», επιτέθηκε στους τούρκους αξιω- 
ματούχους και υπουργούς, έστειλε την 
αστυνομία με εξουσιοδότηση για χρήση 
αληθινών πυρών ενάντια σε τούρκους 
διαδηλωτές, περιόρισε τους πρόσφυγες 
σε μεγάλα κέντρα σε φτωχές περιοχές 
της χώρας, απαγορεύοντας την επαφή 
μαζί τους. Έδειξε στους ψηφοφόρους 
της Δεξιάς πως είναι αρκετά ξενοφοβι- 
κός για να τον ψηφίσουν, ενώ το μόνο 
που είχε να προσάψει στον Βίλντερς 
ήταν πως αν βγάλει την Ολλανδία από 
την ΕΕ, τότε θα υπάρξουν καταστροφι¬ 
κά αποτελέσματα! 

Αυτή ήταν η πολιτική συζήτηση στις 
ολλανδικές εκλογές, μακριά από τα 
καυτά προβλήματα της καπιταλιστικής 
οικονομικής κρίσης και της περιστολής 
των εργατικών και κοινωνικών δικαιω¬ 
μάτων. 


Η επιταχυνόμενη πολιτική κρίση 
σε Ολλανδία και ΕΕ 

Επειδή οι ολλανδικές εκλογές θεω¬ 
ρήθηκαν ένα τεστ για τις επερχόμενες 
εκλογικές αναμετρήσεις σε Γαλλία και 
Γερμανία (και κατά πάσα πιθανότητα 
και στην Ιταλία), οι ευρωπαϊκές πολι¬ 
τικές ελίτ έβγαλαν έναν αναστεναγμό 
ανακούφισης από το εκλογικό αποτέ¬ 
λεσμα: «επιτέλους, επικράτησε η λογι¬ 
κή και οι φιλοευρωπαϊκές δυνάμεις». 
Ωστόσο, ακόμη κι αυτοί δεν είναι τόσο 
ηλίθιοι ώστε να παρερμηνεύουν σε τέ¬ 
τοιο βαθμό το εκλογικό αποτέλεσμα 
της Ολλανδίας. 

Η φτωχοποίηση της ολλανδικής 
κοινωνίας, η κοινωνική κρίση, η όξυνση 
των κοινωνικών ανισοτήτων, κ.ά., έχουν 
δημιουργήσει μεγάλες κοινωνικές μετα¬ 
τοπίσεις και αλλαγές, και εξίσου μεγά¬ 
λες πολιτικές μετατοπίσεις. Είναι αλή¬ 
θεια ότι αυτές οι μετατοπίσεις/αλλαγές 
δεν εκφράστηκαν σε αυτές τις εκλογές 
σε όλο τους το μέγεθος. Ωστόσο, μόνο 
ένας αφελής θα τις θεωρούσε αμελητέ¬ 
ες. Το πρώτο κόμμα, το δεξιό, έχασε το 
1/5 της εκλογικής του δύναμης, το ερ¬ 
γατικό κόμμα (του Ντάϊσεμπλουμ) συ¬ 
ντρίφτηκε χειρότερα και γρηγορότερα 
ακόμη και από το ΠΑΣΟΚ, ο δικομμα- 
τισμός τελείωσε, ο πολιτικός θρυμματι- 
σμός γιγαντώθηκε. 

Η ενίσχυση, αν και περιορισμένη, 
της ακροδεξιάς δεν οφείλεται τόσο 
στην επέλαση ακροδεξιών ιδεών όσο 
στην αηδία απέναντι στην κεντροα¬ 
ριστερά. Αν ο Ντάϊσεμπλουμ είναι ο 
«σοσιαλδημοκράτης», ο «εργατικός», ο 
«αριστερός», αν τα αριστερά κόμματα 
είναι λυσσασμένα φίλο ευρωπαϊκά, τότε 
δεν είναι να απορεί κανείς που ελλείψει 
μιας εναλλακτικής οι μάζες στρέφο¬ 
νται, προς το παρόν, προς τα δεξιά. Κι 
αν είναι τέτοιας έκτασης η αμφισβήτη¬ 
ση της ΕΕ και του νεοφιλελευθερισμού 
σε μία χώρα της οποίας η αστική τάξη 
δεν μπορεί να σταθεί στην παγκόσμια 
οικονομία δίχως την ΕΕ, μπορεί να φα¬ 
νταστεί κανείς τι σεισμοί έρχονται στις 
γαλλικές και στις γερμανικές εκλογές. 


Η «ΕΕ των πολλών ταχυτήτων » 


Μ έσα στον Μάρτιο —αρχής γενομέ- 
νης από την ανακοίνωση των 5 σε¬ 
ναρίων της Ευρωπαϊκής Επιτροπής 
για το μέλλον της Ευρώπης στις 1 
Μάρτη, την σύνοδο των πρωθυ¬ 
πουργών των τεσσάρων μεγαλύτερων χωρών στις 
6 Μάρτη (Γερμανία, Γαλλία, Ιταλία και Ισπανία), τη 
Σύνοδο Κορυφής στις 10 Μάρτη, και κυρίως με την 
υιοθέτηση της «Λευκής Βίβλου» στην πανηγυρική 
Σύνοδο Κορυφής για τον εορτασμό των 60 χρόνων 
της ΕΕ στις 25 Μάρτη— υιοθετήθηκε η λεγάμενη 
«Ευρώπη των πολλών ταχυτήτων». Ταυτόχρονα, υι¬ 
οθετήθηκε και ένα χρονοδιάγραμμα υλοποίησής της 
που προβλέπει ότι μέχρι τον Δεκέμβρη του 2017 θα 
έχουν εγκριθεί πέντε ζητήματα: ανάπτυξη της κοινω¬ 
νικής διάστασης της Ευρώπης, τιθάσευση της παγκο¬ 
σμιοποίησης, εμβάθυνση της Οικονομικής και Νομι¬ 
σματικής Ένωσης (ΟΝΕ), το μέλλον της ευρωπαϊκής 
άμυνας και το μέλλον των ιδίων πόρων της ΕΕ και 
της συνεισφοράς των μελών της. Ειδικά για την ολο¬ 
κλήρωση της ΟΝΕ προβλέπονται τρία στάδια μέχρι 
το 2025 όταν και θα υπάρχουν πλέον: υπουργός Οι¬ 
κονομικών, ενιαίος προϋπολογισμός, κοινό χρηματι¬ 
στήριο, κοινοί δημοσιονομικοί κανόνες, κ.α., και που 
τότε θα μπορούν να μπουν όσες χώρες μπορούν και 
το επιθυμούν. 

Όπως δήλωσε ο Γιούνγκερ αλλά και οι Ολάντ και 
Μέρκελ, η «ΕΕ των πολλών ταχυτήτων» είναι ένα 
σχέδιο επανεκκίνησης της ΕΕ, όπου κάποιες χώρες 
θα προχωρούν πιο γρήγορα στην ολοκλήρωση χωρίς, 
βέβαια, να κλείνουν τον δρόμο σε όσες καθυστερούν 
αλλά και χωρίς οι τελευταίες να μπορούν να εμποδί¬ 
σουν τις πρώτες να προχωρήσουν. 

Αυτό το σχέδιο για την «ΕΕ των πολλών ταχυτή¬ 
των» υιοθετήθηκε με ελαφρά συγκαλυμμένη φρασε¬ 
ολογία και από τους 27 ηγέτες στη Σύνοδο Κορυφής 
της Ρώμης και στο κείμενο της «Λευκής Βίβλου». 
Ωστόσο, το σχέδιο αυτό είναι εντελώς ασαφές γιατί 
δεν ξεκαθαρίζει ποιες χώρες θα προχωρήσουν μπρο¬ 
στά, δηλαδή ποιές χώρες θα αποτελέσουν τον σκληρό 
πυρήνα και ποιες όχι. Είναι ενδεικτικό ότι αναφέρε- 
ται στην Οικονομική και Νομισματική Ένωση και όχι 
στην Ευρωζώνη, δηλαδή είναι προφανές ότι το ποιες 
χώρες θα είναι στο ευρώ πρόκειται να εξεταστεί εκ 
νέου. Από την άλλη, με το σχέδιο αυτό καταργείται 
επί της ουσίας το βέτο, κατ’ επέκταση και η ισότητα 
(έστω και τυπική) μεταξύ των χωρών, και ξεκαθαρίζε¬ 
ται ότι όσοι διαφωνούν πρακτικά θα υποτάσσονται σε 
αυτούς που προχωρούν μπροστά. Δεν είναι τυχαίο ότι 
οι χώρες της Ανατολικής Ευρώπης είναι επιφυλακτι¬ 
κές έως αρνητικές (είναι χαρακτηριστικό ότι ο Κου- 
ζίνσκι, πρόεδρος του κυβερνώντος κόμματος στην 
Πολωνία, δήλωσε ότι η νέα ΕΕ θα είναι το νέο «σιδη- 
ρούν παραπέτασμα») ενώ οι ηγέτες των χωρών που 
είναι σε πρόγραμμα έχουν βυθιστεί στην απελπισία. 

Είναι δυνατή η «ΕΕ των πολλών ταχυτήτων»; 

Η «Ευρώπη των πολλών ταχυτήτων» παρουσιά¬ 
στηκε ως μία προσπάθεια αντιμετώπισης του ΒτεχΐΙ, 
της δυσφορίας των ευρωπαίων πολιτών απέναντι στο 
συγκεντρωτικό κράτος των Βρυξελών, των βαθιών 
διαφοροποιήσεων στο ζήτημα της λεγάμενης «προ- 
σφυγικής κρίσης», κ.α., αλλά και ως μια προσπάθεια 
αναβίωσης της ευρωπαϊκής ιδέας. Στην πραγματικό¬ 
τητα, η «ΕΕ των πολλών ταχυτήτων» είναι μια έμμε¬ 
ση ομολογία της αποτυχίας οικοδόμησης της ΕΕ, και 
το ακριβώς αντίστροφο της λεγάμενης «ευρωπαϊκής 



ιδέας». Δεν θα υπάρχει πλέον ο μύθος της «ΕΕ της 
προόδου, της αλληλεγγύης και της ισότητας», αλλά 
μια ΕΕ με αυστηρή ιεραρχία στο εσωτερικό της, αντί¬ 
στοιχη των παλιών σχέσεων μητρόπολης-περιφέρει- 
ας, χωρίς καν το πρόσχημα της αναδιανομής πόρων 
και κονδυλίων. 

Από την μια, η νέα πολιτική του Τραμπ (αν βέ¬ 
βαια μπορέσει να εφαρμοστεί), η αυξημένη πίεση από 
την Ρωσία, και κυρίως ο σκληρός οικονομικός αντα¬ 
γωνισμός από τις ΒΚΙ05, επιβάλλουν την γρήγορη 
ολοκλήρωση της ΕΕ τόσο σε οικονομικό όσο και σε 
πολιτικό και στρατιωτικό επίπεδο. Αυτά αποτυπώνο- 
νται και σε αυτό το σχέδιο για την «ΕΕ των πολλών 
ταχυτήτων». Το παλιό σχέδιο για σκληρό πυρήνα της 
ΕΕ που θα αποτελείται από την Γερμανία και τους δο¬ 
ρυφόρους της (Αυστρία, Ολλανδία, κ.α.) σήμερα είναι 
πλέον αστείο ακόμα και να το σκέφτεται κανείς. 

Από την άλλη, όμως, αυτή ακριβώς η ολοκλήρωση 
(έστω και με την μορφή της «ΕΕ των πολλών ταχυτή¬ 
των») αντιμετωπίζει δύο ανυπέρβλητα εμπόδια, εξού 
και η ασάφεια του σχεδίου: 

α) Υποτίθεται ότι το σχέδιο της «ΕΕ των πολλών 
ταχυτήτων» είναι ένα σχέδιο των 4 μεγαλύτερων οικο¬ 
νομιών — και δεν θα μπορούσε να γίνει διαφορετικά, 
μια που ο γερμανικός ιμπεριαλισμός έχει ανάγκη τόσο 
την στρατιωτική δύναμη του γαλλικού όσο και την οι¬ 
κονομική δύναμη της Ιταλίας και Ισπανίας. Αλλά εδώ 
ακριβώς βρίσκεται και το πρώτο πρόβλημα: ο γερμα¬ 
νικός ιμπεριαλισμός ούτε μπορεί ούτε φαίνεται διατε¬ 
θειμένος (το ακριβώς αντίθετο) να καλύψει τα χρέη 
των τριών χωρών, να προστατέψει τις τράπεζές τους, 
να διατηρήσει τις αστικές τάξεις τους, κ.ο.κ.Ήδη αυτό 
το σχέδιο επιβάλλει τον υποβιβασμό, ή ακόμη και τον 
αφανισμό (ανάλογα με την περίπτωση), των αστικών 
τάξεων των υπόλοιπων 23 ευρωπαϊκών χωρών. 

β) Όσο θα υλοποιείται αυτό το σχέδιο (αν μπορεί 
να υλοποιηθεί) τόσο και θα μετατρέπεται η υπάρχου- 
σα αντιδημοκρατική αναδίπλωση σε μια στυγνή δι¬ 
κτατορία, τόσο και θα γενικεύονται τα μνημόνια, όλο 
και περισσότερο, συνεπώς, θα γίνεται μισητή η ΕΕ 
στα μάτια των ευρωπαίων εργαζομένων, τόσο περισ¬ 
σότερο θα οξύνονται οι αγώνες. 

Το σχέδιο της «ΕΕ των πολλών ταχυτήτων» πα¬ 
ρουσιάστηκε ως σχέδιο επανεκκίνησης της ΕΕ αλλά 
μάλλον θα καταντήσει ένα σχέδιο επιτάχυνσης της 
αναπόφευκτης διάλυσής της, με την μια χώρα μετά 
την άλλη να την εγκαταλείπουν. 

■ Ηρακλής Χριστοφορίδης 


& 

10 Εργατική Πάλη 


ΠΟΛΙΤΙΚΗ 


Απρίλιος 2017 


Η πρόταση συντονισμού και 
διαλόγου της «Δικτύωσης» 


Σ τα τέλη Φλεβάρη ξεκίνησαν συζη¬ 
τήσεις αριστερών οργανώσεων στη 
βάση πρότασης της Δικτύωσης Ρι¬ 
ζοσπαστικής Αριστερός (αποχώρη¬ 
σε απ’ τον ΣΥΡΙΖΑ το 2015), που αφορούσε: α) 
Τη δημιουργία ενός μόνιμου συντονιστικού, β) 
Την οργάνωση του διαλόγου πάνω σε θέματα 
που απασχολούν την Αριστερά και το κίνημα 
(Ευρώ και ΕΕ, εναλλακτική στο νεοφιλελευθε¬ 
ρισμό, «κυβερνητισμός» κ.ά.). γ) Τη σύγκλιση 
των δυνάμεων που δραστηριοποιούνται ανά 
θέμα ή χώρο (π.χ. πλειστηριασμοί, αντιρατσι- 
σμός/αντιφασισμός, εκπαίδευση). 

Είχαν προσκληθεί και συμμετείχαν οι ΛΑΕ, 
ΑΝΤΑΡΣΥΑ, ΟΚΔΕ, ΕΕΚ, Ξεκίνημα, ΟΝΡΑ 
(νέοι που το 2015 αποχώρησαν απ’ τον ΣΥ- 
ΡΙΖΑ), ΑΡΚ (αποχώρησε απ’ τον ΣΥΡΙΖΑ το 
2015 και πιο πρόσφατα απ’ τη ΛΑΕ). 

Η πρόταση είναι, γενικά, σε μια σωστή κα¬ 
τεύθυνση και -υπό προϋποθέσεις- μπορεί να 
δώσει θετικά αποτελέσματα για το κίνημα, που 
αναμφίβολα βρίσκεται σε δύσκολη κατάστα¬ 
ση, λόγω της μαζικής απογοήτευσης απ’ τον 
ΣΥΡΙΖΑ και της κρίση σχεδόν όλων των αρι¬ 
στερών σχηματισμών. Κυρίως θα επέτρεπε να 
συγκεντρωθούν δυνάμεις σε μια κοινή δράση, 
βοηθώντας την ανάπτυξη κινητοποιήσεων, ξε- 
περνώντας τον χτυπητό κατακερματισμό που 
εκδηλώνεται συχνά. 

Ωστόσο, το προχώρημά της είναι αμφίβο¬ 
λο. Πολλές απ’ τις παραπάνω δυνάμεις έχουν 
μια λανθασμένη αντίληψη, βλέποντας τον 
ταξικό συσχετισμό καταθλιπτικό (περισσότε¬ 
ρο εξαιτίας τους δικού τους «τραύματος» απ’ 
τον ΣΥΡΙΖΑ). Η αθλιότητα του ΣΥΡΙΖΑ έχει 
κάνει μεγάλη ζημιά, βέβαια, αλλά ταυτόχρονα 
απουσιάζει οποιαδήποτε μνημονιακή σταθε¬ 
ροποίηση της κατάστασης, τροφοδοτώντας 
την κρίση του συστήματος και τις δυνατότητες 
ανάκαμψης του κινήματος. Δεύτερο, η πρό¬ 
ταση δύσκολα πάει παραπέρα από μια γενική 
«ενότητα» - που όσο κι αν είναι απαραίτητη, 
αφήνει πολλά θέματα και απαντήσεις ανοιχτά 
στον ρεφορμισμό. Τρίτος βασικός παράγοντας 
είναι η κρίση ή η στάση των εμπλεκόμενων δυ¬ 
νάμεων. 

Η ΛΑΕ έχει τοποθετηθεί θετικά και μέχρι 
στιγμής χωρίς υπεκφυγές. Αυτό δίνει κάποιες 
συγκεκριμένες δυνατότητες, π.χ. ν’ αρχίσει η 
λειτουργία του συντονιστικού. Ωστόσο (είναι 
γνωστό και η ίδια το ξεκαθαρίζει), χωρίς να το 
θεωρεί προαπαιτούμενο, στοχεύει κυρίως σ’ ένα 
«ευρύτατο πολιτικό μέτωπο», δηλ. κάποιο νέο 
εκλογικό σχήμα, ρεφορμιστικό ή απλά πλαδα¬ 
ρό και παρδαλό. Όλες οι προερχόμενες απ’ τον 
ΣΥΡΙΖΑ δυνάμεις, παρότι έχουν διαφωνίες με 
τη ΛΑΕ, είναι ασφαλώς επιρρεπείς σε μια τέ¬ 
τοια λογική. Χαρακτηριστική π.χ. η θέση της 
ΔΕΑ ότι «το φάσμα που περιγράφουν οι ΛΑΕ, 
Δικτύωση, ΑΝΤΑΡΣΥΑ, Πλεύση Ελευθερίας 
αναφέρεται στον ίδιο λίγο-πολύ κόσμο», έχο¬ 
ντας βέβαια υπόψη, όπως αναφέρει, «ακόμα 
και τις εκλογικές προκλήσεις που έρχονται». 
Έτσι, όμως, το σχέδιο για έναν πραγματικό συ¬ 
ντονισμό στη δράση θα καρκινοβατεί διαρκώς. 

Το μεγαλύτερο πρόβλημα δημιουργεί η 
στάση της ΑΝΤΑΡΣΥΑ, ειδικότερα του ΝΑΡ 
(ΕΕΚ και Ξεκίνημα φαίνεται ακολουθούν κατά 
πόδας). Προσπαθούν να αποτρέψουν τη δημι¬ 
ουργία του συντονιστικού, είτε ρητά είτε δια- 
χέοντάς το σε αποσπασματικές ενέργειες δεξιά 
κι αριστερά. Τα «επιχειρήματά» τους είναι εξαι¬ 
ρετικά συγχυσμένα, προσχηματικά ή δείχνουν 


μικρομεγαλίστικο ηγεμονισμό. Έτσι π.χ. λένε 
ότι δεν χρειάζεται συντονιστικό, γιατί δήθεν 
θα «καπελώνει» τις πραγματικές κινηματικές 
δυνάμεις - τις οποίες ταυτίζουν πρακτικά με 
ό,τι ελέγχουν (π.χ. «Πρωτοβάθμια Σωματεία»). 
Ότι δεν μπορεί να καταληχτεί ένα πρώτο κοι¬ 
νό κείμενο, γιατί η κατάσταση είναι εξαιρετικά 
σύνθετη και εκρηκτική και η ίδια η ανάπτυξη 
της ταξικής πάλης θα δείξει τον δρόμο! Ενώ 
αρνούνται και την πιο στοιχειώδη κοινή συ¬ 
γκρότηση του εγχειρήματος, κάνουν προτά¬ 
σεις για στήριξη σε ό,τι περιλαμβάνει ο δικός 
τους σχεδιασμός και διαλαλούν τη δική τους 
«πρόταση κοινής δράσης», που δήθεν βάζει και 
βάσεις ανασυγκρότησης του κινήματος. Με 
λίγα λόγια, ορκίζονται υπέρ της «κοινής δρά¬ 
σης», αρκεί... όλοι οι άλλοι να συμφωνούν σε 
όλα μαζί τους! Είναι φανερό ότι προσπαθούν 
να «εξάγουν» την κρίση, τις αποτυχίες και τα 
αδιέξοδά τους σε βάρος μιας ουσιαστικής προ¬ 
σπάθειας γύρω απ’ την πρόταση της Δικτύω¬ 
σης - και μάλιστα με επαχθείς τακτικισμούς και 
έναν σταλινίζοντα τρόπο. 

Η τοποθέτηση της ΟΚΔΕ 

Η οργάνωσή μας έχει τοποθετηθεί καταρ- 
χήν θετικά στην πρόταση. Δίνουμε το βάρος 
στη συγκρότηση ενός συντονιστικού, που θα 
επικεντρώσει στην ανάπτυξη δράσεων και κι¬ 
νητοποιήσεων, προσανατολισμένων στην ερ¬ 
γατική τάξη, τα φτωχά λαϊκά στρώματα και τη 
νεολαία, στην πάλη ενάντια στα Μνημόνια και 
το καθεστώς τους. Αυτή είναι η μόνη στέρεα 
βάση μιας ενότητας. Όχι η προσπάθεια για ένα 
φυτώριο της νέας «Παναριστεράς», ενός απο- 
καθαρμένου ΣΥΡΙΖΑ 2 (*) - ή για να επιπλέ¬ 
ουν προσωρινά «μέτωπα» όπως η ΑΝΤΑΡΣΥΑ. 
Το πολιτικό κενό στα αριστερά είναι εμφανές, 
αλλά δεν αντιμετωπίζεται ουσιαστικά παρά με 
την ενίσχυση/οικοδόμηση μιας επαναστατικής 
δύναμης. 

Ένα τέτοιο συντονιστικό αποκτά ακόμα 
μεγαλύτερη σημασία, καθώς πρέπει ν’ απο¬ 
κρουστεί η αισχρή, κλιμακούμενη σταλινική 
πρακτική του ΚΚΕ να «εκκαθαρίσει» το κίνημα 
από οτιδήποτε δεν ελέγχει. Γι’ αυτό, η αναγό¬ 
ρευση του ΚΚΕ σε «ταξική δύναμη» και ένας 
ακολουθητισμός προς αυτό, πράγματα όπου το 
ΝΑΡ έχει δώσει έντονα δείγματα, είναι κατα¬ 
στροφικός. 

Έτσι, στις συναντήσεις η ΟΚΔΕ έχει συμ¬ 
βάλλει συγκεκριμένα στη διαμόρφωση ενός 
κοινού κειμένου (δεν έγινε εφικτό μέχρι στιγ¬ 
μής, λόγω άρνησης κυρίως της ΑΝΤΑΡΣΥΑ), 
ώστε «να πάρει μπρος» αυτό το εγχείρημα. 
Επίσης, είχαμε καταθέσει την πρόταση για τις 
διαδηλώσεις ενάντια στην ΕΕ στις 28/3 (απ’ 
αφορμή τα όθχρονα της ΕΟΚ) - η οποία τελικά 
έγινε δεκτή και προχώρησε, παρά κάποιες πα¬ 
λινωδίες (ιδιαίτερα του ΝΑΡ). Θα συνεχίσουμε 
σ’ αυτό τον δρόμο, χωρίς ν’ αφήνουμε ανεκ¬ 
μετάλλευτη την παραμικρή ευκαρία κοινής, 
αγωνιστικής δράσης - αλλά και παλεύοντας 
ενάντια στις ρεφορμιστικές και κεντριστικές 
απόψεις και πρακτικές. 

(*) Όπως ο Χώρος Διαλόγου και Κοινής 
Δράσης της Αριστεράς στις αρχές της δεκαε¬ 
τίας του 2000, που πολλοί «αδιόρθωτοι» νο¬ 
σταλγούν και θέλουν να επαναλάβουν, παρότι 
αυτή η πορεία κατέληξε στην τραγωδία του 
ΣΥΡΙΖΑ... 

■ Σταύρος Σκεύος 


Κάτω το χέρια από τις 
καταλήψεις 

Να μην περάσει το Κράτος 
Εκτακτης Ανάγκης 



Η κυβέρνηση ΣΥΡΙΖΑ-ΑΝΕΛ, σε μια ακόμη προσπάθεια 
επαναφοράς του κράτους έκτακτης ανάγκης, εκκένωσε στις 
13 Μαρτίου την κατάληψη στη Βίλα Ζωγράφου και τη κατά¬ 
ληψη στέγασης προσφύγων στην οδό Αλκιβιάδου. Συλλαμ- 
βάνοντας αγωνιστές αλλά και 127 πρόσφυγες από την Αλ- 
κιβιάδου - μεταξύ των οποίων και δεκάδες παιδιά - σε μια 
ξεκάθαρη προσπάθεια τρομοκράτησης αγωνιστών, εδειξε για 
μια ακόμη φορά ότι υπηρετεί απαρέγκλιτα την μνημονιακή 
χούντα. 

Ανεξάρτητα από τις σημαντικές διαφορές μας με την πολι¬ 
τική του αναρχικού/αυτόνομου χώρου, η κατάληψη της Βίλας 
Ζωγράφου επιχειρούσε να συμβάλλει (με τις δεδομένες αδυνα¬ 
μίες και αντιφάσεις των αναρχικών πολιτικών) στην αντίσταση 
στην καπιταλιστική βαρβαρότητα και παρακμή σε πολιτιστικό 
και σε πρακτικό επίπεδο, ενώ προσπαθούσε να προβάλει τις 
αξίες της αυτοργάνωσης και αυτοδιαχείρισης. Η κατάληψη 
στέγασης προσφύγων στην οδό Αλκιβιάδου προσέφερε στους 
πρόσφυγες και στους μετανάστες αυτό που το κράτος επιλέγει 
συστηματικά να μην προσφέρει: μια δομή φιλοξενίας που ικα¬ 
νοποιεί τις βασικές τους ανάγκες, σεβόμενη και υπερασπιζό¬ 
μενη παράλληλα την ελευθερία μετακίνησης και συνάθροισής 
τους. Απέναντι σε αυτά, το αστικό κράτος, σε συμπαιγνία με 
τον Δήμο και τις ΜΚΟ που ζήτησαν την εκκένωση των κατα¬ 
λήψεων, προχώρησε σε βίαιες προσαγωγές και συλλήψεις. 

Τις πρώτες ώρες μετά από αυτές τις επιχειρήσεις υπήρξε 
αντίδραση από αγωνιστές και αλληλέγγυους στην περιοχή του 
Ζωγράφου αλλά και σε πολλές άλλες πόλεις. Συγκέντρωση 
και πορεία πραγματοποιήθηκε στις 13 Μαρτίου με τη συμμε¬ 
τοχή 1.500 έως 2.000 ατόμων. Η πορεία κατευθύνθηκε προς τη 
Βίλα Ζωγράφου, όπου έγιναν συγκρούσεις με τις αστυνομικές 
δυνέμεις, ενώ γίνεται προσπάθεια οι κινητοποιήσεις να συνεχι¬ 
στούν σε καθημερινό επίπεδο. 

Αυτή βέβαια η επίθεση της κυβέρνησης δεν είναι αποσπα¬ 
σματική: έρχεται ως συνέχεια αντίστοιχων εκκενώσεων κα¬ 
ταλήψεων στη Θεσσαλονίκη και είναι απλά ένα κομμάτι της 
κοινής στρατηγικής του μνημονιακού μπλοκ νεομνημονιακών 
- παλιών μνημονιακών που θέλουν την επιβολή ενός κράτους 
έκτακτης ανάγκης, ικανό να εφαρμόσει τις πιο δολοφονικές 
και βάρβαρες μνημονιακές πολιτικές, αλλά και τις πιο απάν¬ 
θρωπες και ρατσιστικές μεταναστευτικές πολιτικές, με κέντρα 
κράτησης - φυλάκισης μεταναστών. Αλλωστε, χαρακτηριστι¬ 
κές είναι οι δηλώσεις-απειλές του Υπουργού Δημόσιας Τάξης, 
Τόσκα, ότι θα εκκενωθούν το επόμενο διάστημα καταλήψεις 
σε όλη την Αθήνα «όπου αυτό ζητηθεί», προβλέποντας επίσης 
τα Εξάρχεια τον επόμενο καιρό θα γίνουν μια γειτονιά σαν 
όλες τις άλλες - ό,τι και αν σημαίνει αυτό βέβαια για το επίπε¬ 
δο ανόδου της αστυνομικής καταστολής. Φυσικά ο υπουργός 
δε δίστασε να υπερασπιστεί τα κέντρα κράτησης και τη φυλά¬ 
κιση των μεταναστών ως «ρεαλισμό». 

Απέναντι σε αυτή τη λαίλαπα των επιθέσεων στους αγω¬ 
νιστές και στις δομές στέγασης προσφύγων, η απάντηση της 
νεολαίας και των εργαζομένων πρέπει να είναι αποστομωτική. 
Με μαζικές συγκεντρώσεις, συγκρούσεις και την ανακατάλη¬ 
ψη των χώρων που εκκενώθηκαν, με υπεράσπιση των δομών 
αυτοδιαχείρισης, να δημιουργήσουμε τις συνθήκες για ένα μα¬ 
ζικό κινήμα υπεράσπισης των πολιτικών και κοινωνικών ελευ¬ 
θεριών. 

Αμεση αθώωση των συντρόφων της ΟΚΔΕ 
Κάτω τα χέρια από τους αγωνιστές, 
που διώκονται στα Χανιά 


Τ ην 27η Απρίλη 2014 και κατά 
την προεκλογική καμπάνια της 
Ο.Κ.Δ.Ε. στα Χανιά, δύο αστυ¬ 
νομικοί της ασφάλειας επιτέ¬ 
θηκαν αναίτια σε μέλη της οργάνωσης. 
Οι αστυνομικοί επιτέθηκαν σχεδιασμένα 
στους συντρόφους χωρίς να επιδείξουν 
αστυνομική ταυτότητα και χωρίς καν να 
ανακοινώσουν την ιδιότητα τους. Μάλι¬ 
στα η αναίτια και βίαιη επίθεση αυτή στην 
οδό Τζανακάκη (λίγα μέτρα κάτω από τα 
γραφεία της Χρυσής Αυγής) προκάλεσε 
και την έντονη διαμαρτυρία αρκετών πε¬ 
ραστικών που σοκαρίστηκαν από το περι¬ 
στατικό. 

Παρότι ο σύντροφος αιμορραγούσε 
ύστερα από χτυπήματα από τους αστυνο¬ 
μικούς στο κεφάλι κρατήθηκε για ώρες στο 
αστυνομικό τμήμα κατηγορώντας τον για 
απρόκλητη επίθεση, για ξυλοδαρμό, ακόμα 
και για κλοπή πορτοφολιού ζητώντας να 
ομολογήσει τις κατηγορίες και να καταδώ¬ 
σει κάποιο «σύνεργό»!!! Πρόκειται για τη 
γνωστή τακτική της αστυνομίας που για να 


«τυλίξει» τους αγωνιστές σε μια κόλλα χαρ¬ 
τί διαστρεβλώνει τα πραγματικά γεγονότα, 
αποκρύπτει την αλήθεια και δημιουργεί 
γεγονότα που ξεπερνούν και την επιστη¬ 
μονική φαντασία!!! Ύστερα από την πα¬ 
ρέμβαση και την πίεση τοπικών πολιτικών 
και κοινωνικών οργανώσεων η αστυνομία 
αναγκάστηκε να οδηγήσει τον σύντροφο 
σε εξέταση από ιατροδικαστή και σε ει¬ 
σαγωγή του για εξετάσεις σε νοσοκομείο, 
όμως από την πίσω πόρτα για να μην γίνει 
αντιληπτός από κανένα. Ταυτόχρονα, όπως 
φαίνεται από το κλητήριο θέσπισμα ο ια¬ 
τροδικαστής ανακάλυψε μώλωπες, αμυχές, 
εκχυμώσεις...στα όργανα της αστυνομίας 
για να κάνει το παραμύθι αληθοφανές μια 
που πραγματικά δεν τα είχε αγγίξει κανείς. 

Τρία χρόνια μετά η Αστυνομία Χανιών 
με την συνενοχή της κυβέρνησης ξεθάβει 
και επαναφέρει το περιστατικό με ακόμα 
περισσότερα ψέματα, οδηγώντας δύο συ¬ 
ντρόφους μας στα δικαστήρια και κατηγο¬ 
ρεί: 

- τον σύντροφο που συνελήφθη για αντί¬ 


σταση κατά της αρχής και πρόκληση 
σωματικής βλάβης στους δύο αστυνομι¬ 
κούς 

- έναν δεύτερο σύντροφο που δεν ήταν καν 
στην Κρήτη για κλοπή πορτοφολιού που 
περιείχε και 1200 Ευρώ 

- και τους δυο μαζί για φθορά ξένης ιδιο¬ 
κτησίας στο υποκατάστημα του Ο.Τ.Ε.! 

Οι διώξεις αυτές είναι καθαρά πολιτικές 
και η κατασκευή αυτών των περιστατικών 
έχει σαν σκοπό να τρομοκρατήσει όσους 
θέλουν να αγωνιστούν για το τσάκισμα 
των μνημονίων, την διάλυση της αντιδρα¬ 
στικής και ιμπεριαλιστικής Ε.Ε. και την 
εγκαθίδρυση μιας Σοσιαλιστικής Κοινωμί- 
ας μιας Επαναστατικής Κυβέρνησης Των 
Εργαζομένων που θα εξαφανίσει την κα¬ 
ταπίεση και την εκμετάλλευση ανθρώπου 
από άνθρωπο. 

Οι κρατικοί μηχανισμοί θέλουν να 
τρομοκρατήσουν όσους αγωνίζονται, ενώ 
ταυτόχρονα οι μνημονιακές κυβερνήσεις 
διαλύουν τις εργασιακές σχέσεις, την κοι¬ 
νωνική ασφάλιση, την υγεία και την παι¬ 
δεία, εξαθλιώνουν τους εργαζόμενους, νέ¬ 
ους και συνταξιούχους, δημιουργούν έναν 
τεράστιο στρατό ανέργων και ετοιμάζουν 
τα νέα βάρβαρα μέτρα απίστευτης σκλη¬ 
ρότητας για να κλείσουν τη λεγάμενη β' 
αξιολόγηση. Το Κράτος Έκτακτης Ανάγκης 


του Σαμαρά Βενιζέλου που χτίστηκε με 
επιθέσεις της αστυνομίας και δικαστικές 
διώξεις απέναντι σε αγωνιστές του κινή¬ 
ματος το επαναφέρει η νεομνημονιακή Κυ¬ 
βέρνηση ΣΥΡΙΖΑ-ΑΝ.ΕΛ.. Η παραπομπή 
των αγωνιστών του εργατικού κινήματος 
σε δίκη είναι μία ακόμη ενέργεια τρομο¬ 
κράτησης όλων των αγωνιστών, ενώ ταυ¬ 
τόχρονα δεν δίστασαν να ελευθερώσουν 
όλους τους εγκληματίες δολοφόνους της 
Χρυσής Αυγής και να τους αφήσουν να 
αλωνίζουν ακόμα και μέσα στα σχολεία. Οι 
εργαζόμενοι και νέοι, δεν πρέπει σε καμιά 
περίπτωση να δεχτούμε τις νέες συνθήκες 
που θέλουν να επιβάλλουν. Δεν πρέπει να 
αφήσουμε να καταδικαστεί κανένας αγω¬ 
νιστής με χαλκευμένες κατηγορίας της 
αστυνομίας. Πρέπει να βάλουμε τέλος στα 
σχέδια κυβέρνησης-δανειστών για τα νέα 
μέτρα που ετοιμάζουν και την τρομοκρατία 
που επιβάλλουν. 

- Όλοι τη Παρασκευή 31 Μάρτη ώρα 9.00 
στο Τριμελές Πλημμελειοδικείο Χανιών 
στα Δικαστήρια για να απαιτήσουμε την 
αθώωση των αγωνιστών 

- Κάτω τα χέρια από όλους τους αγωνιστές 
του κινήματος, να σταματήσουν οι διώξεις 

ΟΡΓΑΝΩΣΗ ΚΟΜΜΟΥΝΙΣΤΩΝ 
ΔΙΕΘΝΙΣΤΩΝ ΕΛΛΑΔΑΣ 


<§> 


Η έκτακτη ανάγκη μετατρέαει την εξαίρεση σε κανόνα 


Τ α τελευταία περίπου 15 χρόνια, το αστικό κρά¬ 
τος και οι κατασταλτικοί μηχανισμοί ασκούν 
μία πολιτική εξαίρεσης στους πολιτικούς κρα¬ 
τούμενους, με αποκορύφωμα τα τελευταία χρόνια, 
αφότου ξεκίνησε η εφαρμογή των μνημονίων, που 
έφερε μαζί και το Κράτος Έκτακτης Ανάγκης. Από τη 
φυλάκιση των μελών της 17Ν το 2002, αλλά και του 
ΕΛΑ αργότερα, ξεκίνησε το όργιο αυθαιρεσίας των 
κρατικών μηχανισμών απέναντι, κυρίως, σ’ όσους δε 
λύγισαν. Για τον κρατικό μηχανισμό η απομόνωση, 
πλέον, θεωρείται το αναμενόμενο επακόλουθο της 
σύλληψης για «τρομοκρατία», όπως και τα ειδικά δι¬ 
καστήρια, τα οποία έχουν ειλημμένη την τελική από¬ 
φαση των ισόβιων καθείρξεων, πριν καν ξεκινήσει η 
δίκη, για κάθε οργάνωση που ακολουθεί τον δρόμο 
της ένοπλης προπαγάνδας. Αντίθετα, οι ανέσεις για 
κάθε πρώην πολιτικό στέλεχος της άρχουσας τάξης, 
για κάθε εφοπλιστή ή για κάθε μεγαλοναρκέμπορο, 
για κάθε δολοφόνο ειδικό φρουρό ή χρυσαυγίτη, εί¬ 
ναι δεδομένες στις ελάχιστες περιπτώσεις που θα φυ¬ 
λακιστούν. 

Εδώ και 15 χρόνια ο αγωνιστής πολιτικός κρατού¬ 
μενος Δημήτρης Κουφοντίνας βρίσκεται φυλακισμέ¬ 
νος στην απομόνωση της ειδικής πτέρυγας των φυ¬ 
λακών Κορυδαλλού. Τα 7 χρόνια από αυτά δικαιούται 
άδειες, όπως όλοι οι κρατούμενοι, βάσει της σωφρονι¬ 
στικής νομοθεσίας. Πρόσφατα, το συμβούλιο αδειών 
της φυλακής Κορυδαλλού, που αποφασίζει για το εάν 
θα του χορηγηθεί άδεια, ενώ πλειοψήφησε η πρότα¬ 
ση για αδειοδότησή του, έπειτα από άσκηση βέτο, το 
αίτημα παραπέμφθηκε να κριθεί από τα αστικά δικα¬ 
στήρια. Επιπλέον, με λοκ-αουτ και συνδρομή από δι¬ 
μοιρίες των ΜΑΤ απαγορεύθηκε εκδήλωση στη Νο¬ 
μική, όπου θα παρέμβαινε τηλεφωνικά. Στην ουσία, 
ζητάνε από τους αγωνιστές πολιτικούς κρατούμενους 
να αποκηρύξουν την δράση τους και να υπογράψουν 
σύγχρονες δηλώσεις μετάνοιας, ώστε να τους χορη¬ 
γηθεί η άδεια που δικαιούνται. 

Για να εφαρμοστούν τα νέα μνημόνια, που έχει 
υπογράψει η συγκυβέρνηση ΣΥΡΙΖΑ-ΑΝΕΛ, θα χρει¬ 
αστεί τη συνδρομή των κατασταλτικών μηχανισμών. 
Έτσι κι αλλιώς είναι σαφές, από τα προηγούμενα χρό¬ 
νια, ότι η εφαρμογή των μνημονίων πάει πακέτο με το 
Κράτος Έκτακτης Ανάγκης. Η συγκυβέρνηση ΣΥΡΙ- 
ΖΑ-ΑΝΕΛ επαναφέρει το ΚράτοςΈκτακτης Ανάγκης, 
που αρχικά δεν το χρησιμοποίησε ως κύριο μέσο 


άσκησης πολιτικής, 
όπως όλες οι προη¬ 
γούμενες μνημονι- 
ακές κυβερνήσεις, 
εκμεταλλευόμενη 
την κοινωνική ανο¬ 
χή που είχε, αλλά 
χωρίς να το αφο¬ 
πλίζει ποτέ, γνω¬ 
ρίζοντας τη χρησι- 
μότητά του. Πλέον, 
έφτασε η ώρα να 
το ξαναβγάλει στο 
προσκήνιο. Είναι 
αυτό που απαγά- 
γει τα όχρονα παιδιά των πολιτικών του αντιπάλων, 
όπως στην περίπτωση των αγωνιστών πολιτικών κρα¬ 
τούμενων Ν. Μαζιώτη και Π. Ρούπα. Αλλά και πιο 
πρόσφατα με την συντονισμένη κατασταλτική επι¬ 
χείρηση εκκένωσης της κατάληψης Βίλας Ζωγράφου 
και της κατάληψης στέγης μεταναστών/προσφύγων 
στην οδό Αλκιβιάδου στο κέντρο στις 13/3. Την ίδια 
μέρα, ο υπουργός «Προστασίας του Πολίτη» Τόσκας 
δήλωσε με θράσος ότι οι επεμβάσεις και εκκενώσεις 
είναι «απόλυτα δικαιολογημένες» και «η δουλειά της 
αστυνομίας δεν σταματάει ποτέ». 

Αυτήν την περίοδο η συγκυβέρνηση ΣΥΡΙΖΑ- 
ΑΝΕΛ προετοιμάζεται να επιτεθεί σε εργαζόμενους, 
άνεργους, φτωχούς, μετανάστες , πρόσφυγες και νέ¬ 
ους με το νέο πακέτο μέτρων που θα φέρει προς ψή¬ 
φιση. ΓΓ αυτό προνοεί και εξαπολύει το ΚράτοςΈκτα¬ 
κτης Ανάγκης ενάντια σε όσους αγωνίζονται, αλλά 
και στα πιο αδύναμα κομμάτια των εργαζομένων. Το 
κίνημα αλληλεγγύης και οι πολιτικοί κρατούμενοι με 
τον αγώνα τους μέσα από τις φυλακές σταμάτησαν 
την εφαρμογή των ειδικών φυλακών τύπου Γ’. Μόνο 
με τον ίδιο τρόπο θα επιτύχουμε την άμεση, χωρίς 
όρους και προϋποθέσεις χορήγηση αδειών σε όλους 
τους κρατούμενους. Βρισκόμαστε στην περίοδο στην 
οποία η έκτακτη ανάγκη μετατρέπει την εξαίρεση σε 
κανόνα. ΓΓ αυτό, θα πρέπει να υπερασπιστούμε πιο 
μαχητικά από ποτέ τα δημοκρατικά δικαιώματα και 
ελευθερίες που με αγώνα και αίμα έχουν κατακτηθεί, 
σπάζοντας το καθεστώς εξαίρεσης για τους πολιτι¬ 
κούς κρατούμενους. 


Νη αθωωθεί ο αγωνιστής 
της Επιτροπής Αλληλεγγύης 
Στραιευμένων Ν. Αργυρίου 

Την Τρίτη 21 Μαρτίου εκδικάζεται στο εφε- 
τείο Αθηνών η υπόθεση του αγωνιστή της Επι¬ 
τροπής Αλληλεγγύης Στρατευμένων Νίκου Αρ¬ 
γυρίου. Πρωτόδικα στις 30/3/2016, μετά από 
μια δίκη-παρωδία ο Νίκος Αργυρίου καταδι¬ 
κάστηκε από το Β' Μονομελές Πλημμελειοδι¬ 
κείο Αθηνών σε δύο χρόνια φυλάκιση (με τριε- 
τή αναστολή), για συκοφαντική δυσφήμηση. Η 
υπόθεση αφορούσε δημοσιοποίηση παραβιάσε¬ 
ων από αξιωματικούς στο Κέντρο Εκπαίδευσης 
Νεοσυλλέκτων (ΚΕΝ) Γρεβενών το 2009. Η 
μήνυση για συκοφαντική δυσφήμηση ασκήθηκε 
στην Εισαγγελία Γρεβενών από τον τότε αντισυ- 
νταγματάρχη, Δημήτρη Βούτση, ο οποίος ήταν 
διοικητής στο ΚΕΝ. (Δες περισσότερα εδώ) 
Η καταδίκη και οι διώξεις απέναντι στον Ν. Αρ¬ 
γυρίου είναι μια προκλητική εξέλιξη, η οποία 
προσπαθεί να απενοχοποιήσει κάθε εξοντωτι¬ 
κή και αντιδημοκρατική δράση, ενάντια στους 
φαντάρους, και παράλληλα επιχειρεί να τρο¬ 
μοκρατήσει οποιονδήποτε επιχειρήσει να κά¬ 
νει κριτική για την κατάσταση στον ελληνικό 
στρατό. Αυτό σε μια περίοδο που μαζί με το 3ο 
μνημόνιο κάνει τη δυναμική επανεμφάνιση του 
το μαύρο ΚράτοςΈκτακτης Ανάγκης και σε όλη 
την Ευρώπη, με πρόσχημα την «τρομοκρατία», 
επιχειρείται μια μεγάλη αντιδημοκρατική ανα¬ 
δίπλωση με “καταστάσεις έκτακτης ανάγκης” 
και τον στρατό στους δρόμους. Σε μια περίοδο 
που η φιλοϊμπεριαλιστική, φιλοπολεμική πολι¬ 
τική της κυβέρνησης ΣΥΡΙΖΑ-ΑΝΕΛ έχει φέρει 
το ΝΑΤΟ στο Αιγαίο και ακόμα πιο κοντά την 
πιο ενεργή εμπλοκή της Ελλάδας (και Ελλήνων 
φαντάρων) στα πολεμικά σχέδια ΗΠΑ και ΕΕ. 
Η Ο.Κ.Δ.Ε. στέκεται αλληλέγγυα στον αγωνι¬ 
στή Νίκου Αργυρίου, στην Επιτροπή Αλληλεγ¬ 
γύης στρατευμένων και το Δίκτυο Ελεύθερων 
φαντάρων Σπάρτακος. Απαιτούμε την απαλλα¬ 
γή του από τις κατηγορίες και την αθώωση του. 

Οργάνωση Κομμουνιστών 
Διεθνιστών Ελλάδας 

ΒΡΑΖΙΛΙΑ-ΑΡΓΕΝΤΙΝΗ 


Μαζικοί αγώνες των εργαζομένων, 
κρίσιμες εξελίξεις 



Σ τις δύο χώρες-κλειδιά της Λατινικής Αμε¬ 
ρικής, Βραζιλία και Αργεντινή, τα τερά¬ 
στια οικονομικά και πολιτικά αδιέξοδα 
των αντίστοιχων αστικών τάξεων έχουν 
οδηγήσει σε βάρβαρες επιθέσεις ενάντια στους εργα¬ 
ζόμενους και τα φτωχά λαϊκά στρώματα, παράλληλα 
με όξυνση της καταστολής και εξελίξεις αντιδημοκρα- 
τικής αναδίπλωσης. 

Στη Βραζιλία, μετά το κοινοβουλευτικό πραξικό¬ 
πημα του Απριλίου του 2016 που οδήγησε στην κα¬ 
τάρρευση της κυβέρνησης του σοσιαλδημοκρατικού 
Κόμματος Εργαζομένων (ΡΤ) και την αποπομπή της 
προέδρου Ντίλμα Ρούσεφ, η ακραία αντιδραστική 
κυβέρνηση του Μισέλ Τέμερ εξαπέλυσε διαδοχικά 
κύματα νεοφιλελεύθερων επιθέσεων, με αποκορύφω¬ 
μα πρόσφατα νομοσχέδια για το ασφαλιστικό και τις 
εργασιακές σχέσεις. Το όριο ηλικίας συνταξιοδότησης 
αυξάνεται στα 65 χρόνια για όλους και προωθείται η 
περαιτέρω ελαστικοποίηση της αγοράς εργασίας. Πα¬ 
ράλληλα, στην περιφέρεια του Ρίο Ντε Τζανέιρο αλλά 
και σε άλλες περιοχές της χώρας οι δημόσιοι υπάλ¬ 
ληλοι έμειναν απλήρωτοι για αρκετούς μήνες. Πολλοί 
κλάδοι δημοσίων υπαλλήλων κατέβηκαν σε μαζικές 
απεργίες από την αρχή του 2017, οι οποίες συχνά συ¬ 
νοδεύτηκαν από συγκρούσεις με την αστυνομία. Οι 
κινητοποιήσεις κορυφώθηκαν με γενική απεργία στις 
15 Μάρτη, με πολύ μεγάλη συμμετοχή και εκατοντά¬ 
δες χιλιάδες διαδηλωτές σε όλη τη χώρα. Σε πολλές 
πόλεις έγιναν αποκλεισμοί δρόμων, ενώ στην πρωτεύ¬ 
ουσα Μπραζίλια οργανώθηκε κατάληψη του υπουρ¬ 
γείου Οικονομικών. 

Πρωταγωνιστικό ρόλο στις κινητοποιήσεις έχουν 
οι εκπαιδευτικοί, όπου η ομοσπονδία ΟΝΤΕ καλύπτει 
τους εργαζόμενους σε όλες τις εκπαιδευτικές βαθμί¬ 
δες. Η κατάσταση στον χώρο της παιδείας είναι εκρη¬ 
κτική από την αρχή της φετινής σχολικής χρονιάς, 
καθώς οι απεργίες των εκπαιδευτικών συχνά συνο¬ 
δεύονται από μαθητικές καταλήψεις, που αντιμετωπί¬ 
ζονται με σκληρή καταστολή και εισβολές της αστυ¬ 
νομίας στα σχολεία. Το αντιασφαλιστικό νομοσχέδιο 
ξεχείλισε το ποτήρι, καθώς, πέρα από τη γενική αύξη¬ 
ση των ορίων ηλικίας, καταργούνται όλες οι ευνοϊκές 
ρυθμίσεις που ίσχυαν για τους εκπαιδευτικούς λόγω 
της φύσης του επαγγέλματος τους. Η ΟΝΤΕ κήρυξε 
απεργία διάρκειας από τα μέσα Μάρτη, η οποία συ¬ 
νεχίζεται μέχρι τη στιγμή που γράφονται αυτές οι 
γραμμές. Επίκεντρο της απεργίας είναι η περιοχή του 
Σάο Πάολο, όπου το ιδιαίτερα μαχητικό τοπικό συνδι¬ 
κάτο εκπαιδευτικών οργάνωσε στις 27 Μάρτη μαζική 
διαδήλωση, στην οποία συμμετείχαν πολλές χιλιάδες 
απεργοί εκπαιδευτικοί. 

Οι αγώνες που έχουν ξεσπάσει οξύνουν την ήδη 
πολύ μεγάλη κρίση του βραζιλιάνικου καπιταλισμού 
και η αστική τάξη αντιδρά προωθώντας όλο και πιο 
αντιδημοκρατικά σενάρια. Στα μέσα Φλεβάρη, η 
απεργία των αστυνομικών στην επαρχία Εσπίριτο 
Σάντο και η κατάσταση «αναρχίας» που ακολούθησε, 
έδωσε την αφορμή για επέμβαση στρατιωτικών μο¬ 
νάδων, για την «αποκατάσταση της τάξης». Στρατός 
αναπτύχθηκε και στο Ρίο Ντε Τζανέιρο. Για πρώτη 
φορά μετά την περίοδο της στρατιωτικής δικτατορί¬ 
ας επιβλήθηκε καθεστώς λογοκρισίας, καθώς απαγο¬ 
ρεύτηκε στις δύο μεγαλύτερες εφημερίδες της χώρας 


να αποκαλύψουν στοιχεία σχετικά με υπόθεση στην 
οποία εμπλέκεται η σύζυγος του Τέμερ. Τον περα¬ 
σμένο Δεκέμβρη, δημοσιεύτηκε άρθρο ενός πρώην 
στρατηγού, σύμφωνα με τον οποίο «οι Ένοπλες Δυ¬ 
νάμεις μπορεί να αναγκαστούν να επέμβουν για την 
υπεράσπιση του κράτους και των θεσμών», εφόσον 
«η οικονομική και πολιτική κρίση της χώρας φτάσουν 
σε σημείο όπου η Βραζιλία δεν θα είναι πλέον δυνατό 
να κυβερνηθεί»! Το σκηνικό συμπληρώνεται από την 
ενίσχυση του φασιστικού κόμματος ΡδΟ και τη δράση 
φασιστικών συμμοριών, που μεταξύ άλλων επιτέθη¬ 
καν και σε γραφεία του ΡΤ. 

Αλλά και στην Αργεντινή οι εργαζόμενοι περνούν 
σιγά-σιγά στην αντεπίθεση, μετά από έναν χρόνο 
σκληρών επιθέσεων που εξαπέλυσε από τις πρώτες 
μέρες της εκλογής του ο νεοφιλελεύθερος πρόεδρος 
Μάκρι. Από τα μέσα Γενάρη το τυπογραφείο ΑΟΚ 
στο Μπουένος Άιρες έχει καταληφθεί από τους εργα¬ 
ζόμενους, που αντιδρούν στις μαζικές απολύσεις που 
αποφάσισε η εργοδοσία. Το τυπογραφείο ανήκει στον 
όμιλο που εκδίδει τη δεξιά αντιδραστική εφημερίδα 
ΟΙαπη, που είναι η μεγαλύτερη σε κυκλοφορία σε ολό¬ 
κληρη τη Λατινική Αμερική. Αφού η προσπάθεια να 
σπάσει η απεργία με αστυνομική καταστολή απέτυχε, 
τα αφεντικά μετέφεραν την εκτύπωση του κυριακά¬ 
τικου φύλλου της εφημερίδας στη γειτονική Χιλή. Οι 
απεργοί της ΑΟΚ-ΟΗπη έστειλαν έκκληση για αλλη¬ 
λεγγύη στα χιλιανά συνδικάτα του χώρου του τύπου 
αλλά και στο συνδικάτο των οδηγών φορτηγών, ώστε 
να μην τυπώνονται ούτε να μεταφέρονται τα απεργο- 
σπαστικά έντυπα. Παράλληλα, υπάρχει διεθνές κάλε¬ 
σμα αλληλεγγύης για κινητοποιήσεις σε πρεσβείες και 
προξενεία της Αργεντινής, ενώ συνδικάτα και αγωνι¬ 
στές από πολλές χώρες εκφράζουν με διάφορους τρό¬ 
πους τη συμπαράστασή τους σε αυτόν τον εξαιρετικά 
σημαντικό εργατικό αγώνα. 

Ένα άλλο κρίσιμο αγωνιστικό μέτωπο για τους 
αργεντινούς εργαζόμενους είναι οι επαναλαμβανό¬ 
μενες απεργίες που κηρύσσονται από τα συνδικάτα 
των εκπαιδευτικών και συνοδεύονται από εξαιρετικά 
μαζικές και μαχητικές διαδηλώσεις. Οι εκπαιδευτικοί 
αντιδρούν στις πολύ χαμηλές αυξήσεις στους μισθούς 
τους που έχει εξαγγείλει η κυβέρνηση για το 2017, οι 
οποίες, σε σύγκριση με τον πολύ υψηλό πληθωρισμό 
που εξανεμίζει την αγοραστική δύναμη των εργαζομέ¬ 
νων, αποτελούν πραγματικά κοροϊδία. Η κυβέρνηση, 
όπως άλλωστε έχει γίνει και στη χώρα μας και αλλού 
σε αντίστοιχες περιπτώσεις, ποντάρει στην απομό¬ 
νωση και την οικονομική εξάντληση των απεργών. 
Η απεργία μπορεί να έχει νικηφόρα έκβαση μόνο αν 
κλιμακωθεί και εξαπλωθεί, πυροδοτώντας ένα ευρύ¬ 
τερο κίνημα, και απαραίτητη προϋπόθεση γι’ αυτό εί¬ 
ναι να αφαιρεθεί η πολιτική διεύθυνση του αγώνα από 
τη συνδικαλιστική γραφειοκρατία και να περάσει στα 
χέρια των δομών αυτοοργάνωσης των ίδιων των εκ¬ 
παιδευτικών. Στην πρωτοπορία αυτής της προσπάθει¬ 
ας βρίσκονται οι συνδικαλιστές των επαναστατικών 
τροτσκιστικών οργανώσεων, που στην Αργεντινή 
είναι ιδιαίτερα μαζικές και παίζουν καθοριστικό ρόλο 
στο εργατικό κίνημα. 

Η πίεση από αυτούς τους δύο μεγάλους αγώνες 
και η οργή των εργαζομένων λόγω των βάρβαρων 
κυβερνητικών μέτρων ανάγκασε τη γραφειοκρατία να 
κηρύξει γενική απεργία για τις 6 Απρίλη. Ενόψει της 
απεργίας, αναδείχθηκε η μεγάλη αξία της κατάληψης 
του τυπογραφείου ΑΟΚ ως κέντρου αγώνα, καθώς 
εκεί πραγματοποιήθηκε μαζική σύσκεψη μαχητικών 
συνδικάτων και αγωνιστών, με στόχο την καλύτερη 
δυνατή προετοιμασία της. Μεταξύ άλλων, αποφασί- 
στηκε για τις 6/4 να οργανωθούν αποκλεισμοί δρό¬ 
μων, ενώ το απόγευμα της ίδιας μέρας να γίνουν σε 
όλη τη χώρα διαδηλώσεις με κατσαρόλες - «παραδο¬ 
σιακός» τρόπος κινητοποίησης των αργεντίνικων μα¬ 
ζών από την εποχή της μεγάλης εξέγερσης του 2001- 
2002. 

■ Γιάννης Χαλάς 



στον κόσμο... 


ΗΠΑ 

Σε απεργία προχώρησαν 17.000 εργαζόμενοι της 
εταιρίας τηλεπικοινωνιών ΑΤ&Τ, στην Καλιφόρνια και 
στη Νεβάδα, στις 22 Μάρτη. Οι εργαζόμενοι καταγγέλ¬ 
λουν ότι ζητήθηκε από τους τεχνικούς να εκτελέσουν 
καθήκοντα εκτός του τομέα τους, ενώ εδώ και έναν 
χρόνο δουλεύουν υπερωρίες, με την εταιρία να μην προ¬ 
σλαμβάνει το προσωπικό που απαιτείται, παρότι κατά 
τους τελευταίους 12 μήνες βγάζει 1 δις κέρδος τον μήνα. 
Η εταιρία προχώρησε μονομερώς σε αυτή την αλλαγή, 
παρ’ όλο που εδώ και έναν μήνα βρίσκονται σε εξέλιξη 
διαπραγματεύσεις, και σχετικά με το συγκεκριμένο ζή¬ 
τημα, στο πλαίσιο της υπογραφής της νέας σύμβασης. 
Το συνδικάτο κάλεσε σε απεργία και οι εργαζόμενοι 
συμμετείχαν μαζικά, πραγματοποιώντας πικετοφορίες. 
Η εταιρία υπαναχώρησε το βράδυ της ίδιας μέρας, με το 
συνδικάτο να καλεί τους εργαζόμενους σε «εγρήγορση, 
ενότητα και οργή» για τη συνέχεια των διαπραγματεύ¬ 
σεων. 

Στο μεταξύ, μετά από 7 χρόνια αγώνων, δικαιώθη¬ 
καν 600 επιστάτες στην πόλη Σεντ Πολ της Μινεσότα, 
το σωματείο των οποίων αναγνωρίστηκε και θα ξεκι¬ 
νήσει συλλογικές διαπραγματεύσεις για την υπογραφή 
σύμβασης. Οι επιστάτες δουλεύουν σε κολοσσούς του 
λιανεμπορίου, ωστόσο προσλαμβάνονται μέσω εργο¬ 
λαβιών με μισθό χαμηλότερο από τον κατώτατο, χωρίς 
ασφάλεια υγείας και επιδόματα. Ο αγώνας ξεκίνησε το 
2010, όταν δημιουργήθηκε μια επιτροπή με τη βοήθεια 
του Εργατικού Κέντρου Μεταναστών, και έκτοτε έχουν 
πραγματοποιηθεί παραστάσεις διαμαρτυρίας, πορεία δι¬ 
αμαρτυρίας, 12ήμερη απεργία πείνας και πολλές μονοή¬ 
μερες απεργίες, με σταδιακά αυξανόμενη συμμετοχή. 

Η μεγαλύτερη δυσκολία που είχαν να αντιμετω¬ 
πίσουν στην προσπάθειά τους να οργανωθούν και να 
αγωνιστούν ήταν η απομόνωση και τα διαφορετικά 
ωράρια των συναδέλφων τους, τα οποία ξεπεράστηκαν 
με επιμονή και ευρηματικούς τρόπους, πετυχαίνοντας 
την πρώτη μεγάλη νίκη το 2014, όταν ανάγκασαν τα κα¬ 
ταστήματα λιανεμπορίου να συνεργάζονται μόνο με ερ¬ 
γολαβικές εταιρίες που συμμορφώνονται με το εργατικό 
δίκαιο. Έκτοτε επικεντρώθηκαν στο χτίσιμο του σωμα¬ 
τείου και στην καλυτέρευση και διεύρυνση των δικαιω¬ 
μάτων τους. Όπως δηλώνει η Μαρκέλα Φλόρες, μία από 
τους οκτώ εργαζόμενους που πήραν μέρος στην πρώτη 
μονοήμερη απεργία, «την πρώτη μέρα απεργίας φοβό¬ 
μουν πολύ, αλλά έπρεπε να αγωνιστώ για μια καλύτερη 
ζωή για εμένα και την οικογένειά μου, ήταν μια μεγάλη 
μάχη, αλλά τώρα νιώθω ενθουσιασμένη. Όλη η σκληρή 
δουλειά έχει αποδώσει καρπούς». 

ΧΙΛΗ 

Εκατοντάδες χιλιάδες άνθρωποι διαδήλωσαν σε όλη 
τη Χιλή ενάντια στο, κληρονομημένο από τον δικτάτορα 
Πινοσέτ, ιδιωτικό σύστημα συνταξιοδότησης, το ονο¬ 
μαζόμενο ΑΕΡ. Στη διαδήλωση καλούσαν συνδικάτα και 
πολιτικές οργανώσεις και ήταν η μεγαλύτερη που έχει 
γίνει ποτέ για το συγκεκριμένο ζήτημα. Οι εργαζόμενοι 
υποχρεούνται να καταβάλλουν μερίδιο του μισθού για 
τη σύνταξή τους, με τους ιδιώτες να διαχειρίζονται (λε¬ 
ηλατούν) τα ποσά αυτά. Έτσι, η σύνταξη έχει πέσει κάτω 
από τον κατώτατο μισθό και πρόσφατα αναπροσαρμό¬ 
στηκε προς τα κάτω λόγω της αύξησης του προσδόκιμου 
ζωής. 

Στις 15/3 η οργάνωση ΌΑΜ των ιθαγενών Μαπού- 
τσε πυρπόλησε 28 φορτηγά και μια αποθήκη διαφόρων 
εταιριών που δραστηριοποιούνται στην πόλη Τεμού- 
κο. Η φυλή των Μαπούτσε έχει χρόνια παράδοση στην 
αντίσταση, από την εποχή της ισπανικής κατάκτησης, 
και πλέον αγωνίζεται για την επιβίωσή της, ενάντια 
στις πολυεθνικές που διώχνουν τους ιθαγενείς από τη 
γη τους. Στην ανακοίνωσή τους αναφέρουν: «Με αυτή 
την αναβαθμισμένη ενέργεια θέλουμε να δείξουμε στους 
καταπιεσμένους ότι υπάρχει η θέληση και η ικανότητα 
από τους Μαπούτσε να αντιμετωπιστούν αποφασιστικά 
οι διάφορες εκδοχές του καπιταλιστικού συστήματος». 

Η Τουρκία ενόψει δημοψηφίσματος 

Αυταρχισμός και επιθετικότητα 


Η Τουρκία έχει πια μπει στην 
τελική ευθεία για το δημο¬ 
ψήφισμα της 16ης Απριλί¬ 
ου, που θα κρίνει αν το πο¬ 
λίτευμα θα παραμείνει κοινοβουλευτική 
δημοκρατία ή θα επιτρέψει στον πρόεδρο 
Ερντογάν να συγκεντρώσει στα χέρια του 
υπερεξουσίες και να γίνει ένας νέος από¬ 
λυτος μονάρχης. Στην προσπάθεια του να 
διασφαλίσει το επιθυμητό αποτέλεσμα και 
εκμεταλλευόμενος την απόπειρα πραξικο¬ 
πήματος εναντίον του τον περασμένο Ιού¬ 
λη, ο Ερντογάν έχει εξαπολύσει μια άνευ 
προηγουμένου επίθεση εκφοβισμού, φί¬ 
μωσης και εξόντωσης όχι μόνο των Κούρ¬ 
δων και των «αριστερών», αλλά και κάθε 
αντιπολιτευόμενης φωνής. Έχει επιπλέον 
συσπειρώσει γύρω του τα πιο ακροδεξιά 
εθνικιστικά στοιχεία, ενώ ακολουθεί μια 
εξαιρετικά επιθετική και επικίνδυνη πο¬ 
λιτική στις εξωτερικές σχέσεις της χώρας 
του, τόσο με τις γειτονικές της χώρες όσο 
και με την ΕΕ. Όσον αφορά τις σχέσεις 
με τις ΗΠΑ και τη Ρωσία, μεταβάλλονται 
ανάλογα με τις εξελίξεις στην περιοχή και 
τις πολιτικές επιλογές του Ερντογάν. 

Εκκαθαρίσεις, Καταστολή και 
Σοβινισμός 

Στο στόχαστρο της πολιτικής μαζικών 
εκκαθαρίσεων που ακολουθεί ο Ερντογάν 
στο εσωτερικό της Τουρκίας έχουν μπει 
εδώ και καιρό οι Κούρδοι. Στις περιοχές 
τους πραγματοποιείται πλέον μια καθαρή 
γενοκτονία, με ολόκληρες πόλεις να βομ¬ 
βαρδίζονται και να κατεδαφίζονται κυριο¬ 
λεκτικά στη Νοτιοανατολική Τουρκία και 


χιλιάδες Κούρδους να δολοφονούνται. Η 
φυσική εξόντωση φαίνεται να έχει επιλεγεί 
από τον τούρκο πρόεδρο ως η απάντηση 
στις αποσχιστικές τάσεις του κουρδικού 
πληθυσμού της χώρας. Παράλληλα, εντεί- 
νεται η προσπάθεια πολιτικής εξόντω¬ 
σης των κουρδικών και φιλοκουρδικών 
πολιτικών δυνάμεων, με τη συστηματική 
εξόντωση της ηγεσίας και των περιφερει¬ 
ακών στελεχών του φιλοκουρδικού ΗΩΡ, 
τρίτης πολιτικής δύναμης στη Βουλή (όσα 
στελέχη δεν έχουν χάσει τη βουλευτική 
τους ιδιότητα και δεν έχουν φυλακιστεί 
για προδοσία ή υπόθαλψη τρομοκρατίας, 
είναι υπόδικοι). 

Ωστόσο, το πογκρόμ εκκαθαρίσεων, 
τρομοκράτησης και φίμωσης οποιασδή- 
ποτε αντίδρασης στους χειρισμούς και 
την πολιτική του Ερντογάν έχει ξεπεράσει 
κάθε όριο, ειδικά μετά το αποτυχημένο 
πραξικόπημα εναντίον του: Χιλιάδες άν¬ 
θρωποι έχουν απολυθεί από το δημόσιο, 
το στρατό, την αστυνομία και το δικαστι¬ 
κό σώμα στην προσπάθεια να ελεγχθεί ο 
κρατικός μηχανισμός· πανεπιστημιακοί, 
δημοσιογράφοι, συγγραφείς, άνθρωποι 
των γραμμάτων και της τέχνης φυλακί¬ 
ζονται καθημερινά* τα ΜΜΕ και το δια¬ 
δίκτυο ελέγχονται πλήρως· απλοί πολίτες 
εξοντώνονται με συνοπτικές διαδικασίες· 
ο τρόμος και ο διχασμός κυριαρχεί σε όλη 
τη χώρα. 

Παρ’ όλα αυτά, το «Ναι» στο δημοψή¬ 
φισμα δεν έχει εξασφαλιστεί. Αντίθετα, 
ακόμα και σημαντικό μέρος της βάσης 
του κυβερνώντος κόμματος ΑΚΡ (γύρω 
στο 15%) φαίνεται να επιλέγει το «Όχι», 


γεγονός που έχει οδηγήσει τον Ερντογάν 
σε ακόμα πιο ολοκληρωτικές συμπεριφο¬ 
ρές (δείγμα πολιτικής αδυναμίας) και στην 
προσπάθεια προσεταιρισμού ακραίων και 
φασιστικών δυνάμεων, όπως των Γκρίζων 
Λύκων. 

Προκλητική Εξωτερική Πολιτική 

Ο Ερντογάν έχει υιοθετήσει και μια 
προκλητική συμπεριφορά απέναντι στην 
Ελλάδα και την ΕΕ, με αφορμές όπως η 
μη έκδοση αξιωματικών που έχουν ζητή¬ 
σει πολιτικό άσυλο σε ευρωπαϊκές χώρες, 
η απαγόρευση τουρκικών προπαγανδιστι¬ 
κών εκδηλώσεων, κ.λπ. Έτσι, αυτός που 
έχει επιβάλλει στη χώρα του ένα καθεστώς 
τρόμου, καλεί την Ευρώπη «να σεβαστεί 
τη δημοκρατία, τα ανθρώπινα δικαιώμα¬ 
τα και την ελευθερία», απειλεί ότι «κανείς 
Ευρωπαίος, ή Δυτικός, δεν θα μπορεί να 
περπατάει στους δρόμους με ηρεμία και 
ασφάλεια», μιλάει για γκρίζες ζώνες και 
στέλνει τα στρατιωτικά αεροσκάφη του να 
κάνουν βόλτες στο Αιγαίο! Επιδιώκει να 
εμφανιστεί σαν ο ισχυρός υπερασπιστής 
του σουνιτικού Ισλάμ, που δεν διστάζει να 
τα βάλει με τις υπερδυνάμεις, πιστεύοντας 
ότι μπορεί να εκβιάσει την ΕΕ με το προ- 
σφυγικό ζήτημα και το ρόλο που μπορεί να 
παίξει η Τουρκία στην ευρύτερη, ταραγμέ¬ 
νη περιοχή της Μέσης Ανατολής. Άλλω¬ 
στε, ποτέ δεν σταμάτησε να προσπαθεί να 
επιβάλει την ηγεμονία της χώρας του στην 
περιοχή, να καθορίζει την κατάσταση και 
να ελέγχει ολόκληρες περιοχές στη Συρία 
και το Ιράκ. 

Επίσης, παρά την πρόσφατη συμφιλί¬ 


ωση με τη Ρωσία και την αποκατάσταση 
των πολιτικών και των οικονομικών τους 
σχέσεων (άρση της απαγόρευσης εισαγω¬ 
γής τουρκικών αγροτικών προϊόντων στη 
Ρωσία, επανέναρξη των τουρκικών κατα¬ 
σκευαστικών επενδύσεων στη Ρωσία, συ¬ 
νομιλίες για αγωγούς φυσικού αερίου και 
πυρηνικά εργοστάσια ηλεκτρικής ενέργει¬ 
ας, αγορά ρωσικών πυραυλικών συστημά¬ 
των, κ.λπ.), οι εκατέρωθεν προστριβές δεν 
λείπουν, αποδεικνύοντας την προσωρινό¬ 
τητα και τον ευάλωτο χαρακτήρα της συμ- 
μαχίας. Ίσως ο Ερντογάν κρατάει στάση 
αναμονής μέχρι να ξεδιπλωθεί η νέα αμε¬ 
ρικάνικη πολιτική του Τραμπ στην περιοχή 
και να εξεταστεί η επαναπροσέγγιση με τις 
ΗΠΑ. 

Οι επιλογές του καθεστώτος Ερντογάν 
μέχρι σήμερα έχουν βάλει τη γείτονα χώρα 
σε μεγάλες περιπέτειες και έχουν μεγάλο 
κόστος τόσο για την τουρκική αστική τάξη 
όσο και, κυρίως, για τους εργαζόμενους, 
τα φτωχά λαϊκά στρώματα και τον κουρ¬ 
δικό πληθυσμό. Η συνέχιση και παγίωση 
αυτής της ολοκληρωτικής και επιθετικής 
πολιτικής και του ίδιου του Ερντογάν 
μόνο νέα δεινά μπορούν να φέρουν στον 
τουρκικό αλλά και στους γειτονικούς λα¬ 
ούς. Το αποτέλεσμα του δημοψηφίσματος 
της 16ης Απρίλη, χωρίς να είναι ο μονα¬ 
δικός παράγοντας, θα παίξει σημαντικό 
ρόλο σε αυτό. 

Το εργατικό κίνημα στην Ελλάδα, την 
Τουρκία και την Ευρώπη καλείται να αγω¬ 
νιστεί για την υπεράσπιση των πολιτικών 
δικαιωμάτων και ελευθεριών, που απει¬ 
λούνται καθημερινά από τα αστικά καθε¬ 
στώτα. Τούρκοι, έλληνες και ευρωπαίοι 
εργαζόμενοι, ενωμένοι σε διεθνιστική αλ¬ 
ληλεγγύη, οφείλουμε να βάλουμε με τις 
κινητοποιήσεις μας φραγμό στην αυταρ¬ 
χική κατρακύλα σε Ελλάδα, Τουρκία και 
Ευρώπη. 


Αυξάνεται η αστάθεια στα Βαλκάνια 


Η κρίση στις βαλκανικές χώρες οξύ- 
νεται σε τεράστιο βαθμό, λόγω 
της επιδείνωσης της οικονομικής 
και πολιτικής αστάθειας στην ΕΕ 
και της αδυναμίας του αμερικανικού ιμπερια¬ 
λισμού να σταθεροποιήσει τα κέρδη του στα 
Βαλκάνια μετά τις επεμβάσεις σε Κόσσοβο, 
Σερβία και την ένταξη των χωρών της Βαλκα¬ 
νικής στο ΝΑΤΟ. Οι υποσχέσεις για ευημερία 
και ειρήνη στα πλαίσια ΕΕ και ΝΑΤΟ είχαν 
αρχικά επιτρέψει τη διείσδυση των ιμπεριαλι¬ 
στών στα Βαλκάνια, αλλά σήμερα, που η ΕΕ 
διέρχεται μια τεράστια οικονομική και πολιτι¬ 
κή κρίση, και οι ιμπεριαλιστικές χώρες θέλουν 
να φορτώσουν την κρίση αυτή στις πιο φτωχές 
χώρες (άρα και στα Βαλκάνια) οι διαδικασίες 
ένταξης έχουν παραπεμφθεί στις καλένδες, 
ενώ η ενότητα της ίδιας της ΕΕ κινδυνεύει. 
Από τις 7 χώρες που πρόεκυψαν μετά τη διά¬ 
λυση της Γιουγκοσλαβίας, μόνο 2 έχουν εντα¬ 
χθεί στην ΕΕ (Κροατία και Σλοβενία) ενώ ο 
πρόεδρος της Ευρωπαϊκής επιτροπής Γιούνκερ 
προειδοποίησε τις ΗΠΑ να μην ενθαρρύνουν 
χώρες της ΕΕ να εγκαταλείψουν την Ένωση 
γιατί απειλείται νέος Βαλκανικός πόλεμος! 

Οι πολιτικές λιτότητας σε συνδυασμό με 
την πολιτική αστάθεια στην ΕΕ, έχουν οδη¬ 
γήσει σε απογοήτευση τις βαλκανικές λαϊκές 
μάζες, που απεγκλωβίζονται από το ευρω¬ 
παϊκό όραμα. Οι ΗΠΑ δείχνουν αδύναμες να 
διαχειριστούν τις αντιθέσεις στην περιοχή, κα¬ 
θώς και τη σύγκρουση με την Ρωσία, σε σημείο 
μάλιστα που ο Τραμπ δείχνει να θέλει να απο- 
στασιοποιηθεί συνολικά από την περιοχή της 
Ανατ. Ευρώπης. Δεν είναι τυχαίο λοιπόν που ο 
ρωσικός ιμπεριαλισμός ξανακάνει την εμφάνι¬ 
σή του στα Βαλκάνια μετά από πολλά χρόνια. 


Το αίτημα της επαναχάραξης των συνό¬ 
ρων ακούγεται όλο και περισσότερο στις πε¬ 
ριοχές της πρώην Γιουγκοσλαβίας. Η πολιτική 
«συμφιλίωσης» και πολυπολιτισμικότητας που 
προώθησαν ΗΠΑ και ΕΕ έχει αποτύχει, ενώ η 
ανταλλαγή εδαφών εμφανίζεται σαν «λύση» 
στα ιμπεριαλιστικά κέντρα. Στην Βοσνία - 
Ερζεγοβίνη οι Κροάτες, που αποτελούν το 
15%, έχουν περισσότερο σχέση με την μητέρα 
Κροατία παρά με το Σεράγεβο, ενώ οι Σέρβοι 
ζητούν την απόσχιση από τον ομοσπονδιακό 
ιστό, στον οποίο την πλειοψηφία έχουν οριακά 
οι μουσουλμάνοι. Κροατία και Αλβανία (μέλη 
του ΝΑΤΟ) διαμαρτυρήθηκαν στη Συμμαχία 
επειδή η Σερβία θέτει σε κίνδυνο την ασφάλεια 
της ευρύτερης περιοχής με αφορμή σέρβικο 
τρένο στο οποίο αναγραφόταν «Το Κόσσοβο 
είναι σέρβικο». Η Ρωσία επίσης δήλωσε ότι 
θα στηρίξει τους Σέρβους σε περίπτωση σύ¬ 
γκρουσης με τους αλβανούς του Κοσσόβου! 
Η σύγκρουση περιλαμβάνει την προοπτική 
ένταξης του βόρειου Κοσσόβου στην Σερβία, 
αλλά σ’ αυτή την περίπτωση οι αλβανοί του 
Μπουγιάνοβιτς και του Πρέσεβο στην νότια 
Σερβία ζητούν την ένταξή τους στην Αλβανία, 
ενώ ο πρώην πρόεδρος της Αλβανίας Μπε- 
ρίσα ζητά ενσωμάτωση του Κοσσόβου στην 
χώρα, στο στόχο της Μεγάλης Αλβανίας. 

Είναι αλήθεια ότι οι ΗΠΑ και η ΕΕ έχουν 
φουσκώσει τα μυαλά των Αλβανών με την 
στήριξη που τους παρέχουν με στόχο τόσο την 
διατήρηση του προτεκτοράτου του Κοσσυ¬ 
φοπεδίου (οι ΗΠΑ διατηρούν μεγάλη βάση) 
όσο και την διατήρηση μιας διαρκούς απειλής 
ενάντια στους λαούς της περιοχής, ιδίως τους 
Σέρβους. Οι Σέρβοι έχουν εκλογές για πρόε¬ 
δρο της Δημοκρατίας τον Απρίλιο, ενώ στο 


Κόσσοβο υπάρχει 
πιθανότητα να οδη¬ 
γηθούν σε πρόωρες 
εκλογές την άνοιξη. 

Η Αλβανία δι¬ 
έρχεται μεγάλη πο¬ 
λιτική κρίση, αφού η 
αντιπολίτευση του Δημοκρατικού Κόμματος 
του Μπερίσα ζητά την παραίτηση της κυβέρ¬ 
νησης των σοσιαλιστών και αδιάβλητες εκλο¬ 
γές, προχωρώντας σε καθημερινές διαδηλώ¬ 
σεις. Ο λαός πλήττεται από την ανεργία και 
την φτώχεια ενώ έχουν μειωθεί λόγω κρίσης 
και τα εμβάσματα από τους μετανάστες. 

Στη Μακεδονία, έτερο προτεκτοράτο των 
ιμπεριαλιστών, η αντιπολίτευση των Σοσια¬ 
λιστών πέτυχε τη συνεργασία των κομμάτων 
που εκπροσωπούν την αλβανική μειονότητα 
(περίπου 25% του πληθυσμού). Αν και αυτή 
η συνεργασία εξασφαλίζει πλειοψηφία στην 
Βουλή, ο πρόεδρος της Μακεδονίας αρνείται 
να δώσει εντολή σχηματισμού κυβέρνησης 
στους Σοσιαλιστές επικαλούμενος εθνικούς 
κινδύνους από τη συμμαχία τους με τους Αλ¬ 
βανούς... Η κατάσταση ασφαλώς εντείνει τους 
εθνικισμούς και βέβαια δεν πρέπει να ξεχνάμε 
στο παρελθόν έχουν υπάρξει και ένοπλες συ¬ 
γκρούσεις αλβανών και μακεδονικού στρατού. 

Στη Βουλγαρία, στις προεδρικές εκλογές 
του Νοεμβρίου του 2016 εξελέγη με 59% ανε¬ 
ξάρτητος υποψήφιος που υποστηρίχτηκε από 
τους Σοσιαλιστές, έναντι 35% της υποψήφιας 
του δεξιού κόμματος που κυβερνάει την χώρα 
από το 2009! Ο νέος πρόεδρος έχει εκφράσει 
φιλορωσικές θέσεις, θεωρεί ότι η Κριμαία ανή¬ 
κει στη Ρωσία και τάσσεται υπέρ της άρσης 
των κυρώσεων της ΕΕ. Πρόκειται για ψήφο 



δυσαρέσκειας των μαζών απέναντι στην λιτό¬ 
τητα, την ανεργία και τη διαφθορά που μαστί¬ 
ζει την χώρα. Εξάλλου το 2013 η Βουλγαρία 
είχε συγκλονιστεί από μαζικές διαδηλώσεις 
ενάντια στην αύξηση των τιμών ηλεκτρικού 
ρεύματος και φυσικού αερίου. Ωστόσο, τον 
Μάρτη το δεξιό κόμμα κατόρθωσε να πάρει 
πάλι την πλειοψηφία πράγμα που δείχνει τις 
ταλαντεύσεις στη συνείδηση των μαζών, που 
έδειξαν να φοβήθηκαν τη στροφή προς τη Ρω¬ 
σία που επαγγέλονταν οι Σοσιαλιστές. 

Στη Ρουμανία γίνονταν συνεχείς διαδηλώ¬ 
σεις το Φεβρουάριο ενάντια στην προσπάθεια 
της κυβέρνησης των Σοσιαλιστών να περάσει 
νόμο που αποποινικοποιούσε αδικήματα δι¬ 
αφθοράς για να γλιτώσει τα μέλη της από τις 
κατηγορίες! Ο πρόεδρος της χώρας στήριξε 
τις διαδηλώσεις που ήταν οι μεγαλύτερες και 
πιο βίαιες μετά το 1989. Τέλος, στο Μαυρο¬ 
βούνιο, η φιλοδυτική κυβέρνηση που προσπα¬ 
θεί να βάλει τη χώρα στο ΝΑΤΟ κατήγγειλε 
ότι εξάρθρωσε ομάδα ρώσων και σέρβων εθνι- 
κιστών που προετοίμαζε την ανατροπή της κυ¬ 
βέρνησης και την κατάληψη της εξουσίας! Δεν 
έχουν αποδείξεις για τη συμμέτοχη της Ρωσίας 
στο εγχείρημα αλλά οι Δυτικοί καταγγέλλουν 
την εντεινόμενη ανάμειξη της Ρωσίας στα 
Βαλκάνια. Ωστόσο συνεχίζεται η εκστρατεία 
διαφόρων οργανώσεων του Μαυροβούνιου 
που ζητούν να γίνει δημοψήφισμα κατά της 
ένταξης της χώρας στο ΝΑΤΟ. 


$ 

14 Εργατική Πάλη 


ΙΣΤΟΡΙΑ 


Απρίλιος 2017 



Οκτωβριανή Επανάσταση 

Από την πτώση του τσπρισυού 


Η δημιουργία των σοβιέτ 
και η προσωρινή κυβέρνηση 

Μετά την Φεβρουαριανή Επα¬ 
νάσταση και την πτώση του Τσάρου 
στις 2 Μάρτη, οι λαοί της ρωσικής 
αυτοκρατορίας ξυπνούσαν κάτω 
από ένα νέο καθεστώς. Τις μέρες της 
εξέγερσης του Φλεβάρη και αμέσως 
μετά, οι επιτροπές των εργοστασίων 
και των συνοικιών της Πετρούπολης 
συνενώθηκαν, δημιουργώντας το 
σοβιέτ της πόλης, ακολουθώντας το 
επιτυχημένο προηγούμενο της επα¬ 
νάστασης του 1905. Το παράδειγμα 
της πρωτεύουσας ακολούθησαν οι 
εργάτες όλων σχεδόν των μεγάλων 
πόλεων της Ρωσίας, συντρίβοντας 
μετά από σύντομες συγκρούσεις τα 
υπολείμματα της παλιάς εξουσίας και 
σχηματίζοντας τα δικά τους σοβιέτ. 
Ανάλογες κινήσεις σημειώθηκαν και 
στην ύπαιθρο, με τη δημιουργία σο¬ 
βιέτ από τους φτωχούς αγρότες. Τα 
πιο δραστήρια κομμάτια των μαζών 
συνέρρεαν μαζικά στα σοβιέτ, η βάση 
τους μεγάλωνε και αυτά αποτελού¬ 
σαν την πραγματική βάση της Επα¬ 
νάστασης. Μέχρι το πρώτο συνέδριο 
των σοβιέτ (Ιούνης 1917) η Εκτε¬ 
λεστική Επιτροπή είχε σχηματιστεί 
αυθαίρετα, πριν από το σοβιέτ, ανε¬ 
ξάρτητα από τους εργάτες και τους 
στρατιώτες, μετά τη νίκη της επανά¬ 
στασης. 

Την πλειοψηφία στα σοβιέτ κα¬ 
τείχαν τα ρεφορμιστικά κόμματα, οι 
μενσεβίκοι και οι εσέροι, που δεν εί¬ 
χαν καμιά πρόθεση να καταλάβουν 
την εξουσία για λογαριασμό της 
εργατικής τάξης, γιατί θεωρούσαν 
ότι το επόμενο στάδιο της ρωσικής 


ιστορίας θα έπρεπε να είναι μια φι¬ 
λελεύθερη αστική δημοκρατία. Έτσι, 
παρέδωσαν την εξουσία στην μπουρ¬ 
ζουαζία, αναγνωρίζοντας ως μόνη 
νόμιμη εξουσία στη χώρα την Προ¬ 
σωρινή Κυβέρνηση που είχε εκλεγεί 
από το αστικό κοινοβούλιο. Παρά 
τον ηρωικό αγώνα των μαζών, ή μάλ¬ 
λον χάρη σ’ αυτόν, η αστική τάξη κα¬ 
τέλαβε την εξουσία, λόγω του ακόμα 
ανεπαρκούς επιπέδου συνείδησης και 
οργάνωσης του προλεταριάτου και 
των λανθασμένων αναλύσεων και 
πολιτικών των αριστερών κομμάτων. 

Η Προσωρινή Κυβέρνηση, με 
πρωθυπουργό αρχικά τον πρίγκιπα 
Λβοφ, κυριαρχούνταν από το κόμ¬ 
μα της φιλελεύθερης αστικής τάξης, 
τους Συνταγματικούς Δημοκράτες 
(Καντέτους). Ο ηγέτης τους, Μι- 
λιούκοφ, ανέλαβε υπουργός Εξωτε¬ 
ρικών, ενώ υπουργεία δόθηκαν και 
στους μενσεβίκους και εσέρους, με 
τον Κερένσκι σε ρόλο αριστερού 
«αντίβαρου» με στόχο να καμουφλά- 
ρεται ο αστικός προσανατολισμός 
της κυβέρνησης. Στους εργάτες και 
τους στρατιώτες δεν άρεσε καθόλου 
η σύνθεση της κυβέρνησης, γεγο¬ 
νός που γέννησε άμεσα αισθήματα 
εχθρότητας και καχυποψίας. Κάτω 
από την πίεση των μαζών, η κυβέρνη¬ 
ση πήρε σημαντικά φιλελεύθερα μέ¬ 
τρα: απελευθέρωσε τους πολιτικούς 
κρατούμενους, διέλυσε την τσαρική 
αστυνομία, παραχώρησε πλήρεις 
ελευθερίες έκφρασης, τύπου, συνδι¬ 
καλιστικής και πολιτικής οργάνωσης 
και κατάργησε το καθεστώς διακρί¬ 
σεων ενάντια στους Εβραίους και άλ¬ 
λες μειονότητες. Ήταν πέρα για πέρα 
αδιαμφισβήτητο ότι η επαναστατη- 
μένη Ρωσία ήταν πλέον μακράν η 
πιο φιλελεύθερη χώρα, τουλάχιστον 
μεταξύ αυτών που συμμετείχαν στον 
πόλεμο. Έτσι, η εργατική τάξη μπο¬ 
ρούσε να συνεχίσει τον αγώνα από 
καλύτερες θέσεις. 

Ωστόσο, ο αντιδραστικός και ιμπε¬ 
ριαλιστικός χαρακτήρας της αστικής 
Προσωρινής Κυβέρνησης δεν άργησε 
να αποκαλυφθεί. Η αστική τάξη αρ- 
νιόταν πεισματικά να ικανοποιήσει 


τα αιτήματα για άμεσο σταμάτημα 
του πολέμου και δίκαιη διανομή της 
γης, καθώς ήταν εξαρτημένη από το 
αγγλικό και γαλλικό κεφάλαιο και 
προσέβλεπε σε οφέλη από τη νίκη 
τους στον πόλεμο. Παράλληλα, ήθε¬ 
λε πάση θυσία να αποφύγει οποια¬ 
δήποτε ρήξη με τους γαιοκτήμονες 
και ανατροπή του οικονομικού και 
κοινωνικού καθεστώτος στην ύπαι¬ 
θρο, από τη στιγμή μάλιστα που πολύ 
συχνά ο καπιταλιστής της πόλης και 
ο τσιφλικάς του χωριού ήταν το ίδιο 
πρόσωπο. Οι εκτιμήσεις του Τρότσκι 
για τον αντιδραστικό χαρακτήρα της 
αστικής τάξης των εξαρτημένων χω¬ 
ρών στην περίοδο του ιμπεριαλισμού 
επιβεβαιώνονταν μπροστά στα μάτια 
όλων. Τα καθήκοντα της ολοκλήρω¬ 
σης της αστικής επανάστασης, της 
εθνικής ανεξαρτησίας, της διανομής 
της γης στους αγρότες και της ικα¬ 
νοποίησης των εργατικών αιτημάτων 
μπορούσαν να εκπληρωθούν μόνο με 
τη σοσιαλιστική επανάσταση και την 
κατάληψη της εξουσίας από το προ¬ 
λεταριάτο, σε συμμαχία με τη φτωχή 
αγροτιά. 

Στο μεταξύ, το δίκτυο των σοβιέτ 
επεκτεινόταν συνεχώς και, λόγω της 
πολιτικής της κυβέρνησης, το επίπε¬ 
δο ριζοσπαστικοποίησης ανέβαινε. 
Σε πολλές περιοχές, τα σοβιέτ ανέλα- 
βαν όλες τις βασικές διοικητικές, οι¬ 
κονομικές και κοινωνικές λειτουργί¬ 
ες. Οι μορφές της εργατικής εξουσίας 
αναπτύσσονταν ραγδαία, παράλλη¬ 
λα και ενάντια στην αστική εξουσία. 
Είχε αρχίσει να γενικεύεται η αίσθη¬ 
ση ότι η αστική κυβέρνηση ασκού¬ 
σε την εξουσία μόνο στα χαρτιά και 
μόνο επειδή τα σοβιέτ ανέχονταν την 
ύπαρξή της. Οι αντιδραστικοί κύκλοι 
αντιλαμβάνονταν πλήρως το θανά¬ 
σιμο κίνδυνο που απειλούσε το κοι¬ 
νωνικό καθεστώς. Η δυαδική εξουσία 
ή διαρχία είναι μια ιδιαίτερη κατά¬ 
σταση κοινωνικής κρίσης. Η ασταθής 
αυτή κατάσταση δεν θα μπορούσε να 
διαρκέσει για πολύ. Η διαρχία απο¬ 
κλείει το μοίρασμα της εξουσίας σε 
ίσα μέρη και κάθε τυπική ισορροπία 
στις εξουσίες. Πρόκειται για γεγονός 
επαναστατικό και όχι συνταγματικό. 
Από την ίδια την φύση της μια τέτοια 
κατάσταση δεν μπορεί να είναι στα¬ 
θερή και μακρόχρονη. Πολύ γρήγορα 
μία από τις «εξουσίες», και η τάξη που 
την ασκεί, θα επιβληθεί εναντίον της 
άλλης. 

Η επιστροφή του Λένιν 
και οι «Θέσεις του Απρίλη» 

Είναι γεγονός ότι το κόμμα των 
μπολσεβίκων δεν μπόρεσε να επέμβει 
καθοριστικά στα γεγονότα μέχρι και 
τον Ιούνη. Μπορούμε να πούμε ότι η 
ηγεσία του κόμματος σύρθηκε πίσω 
από τα γεγονότα. Σίγουρα σε αυτό 
έπαιξαν ρόλο και οι διώξεις και το ότι 
οι περισσότεροι από τους ηγέτες του, 


που είχαν επαναστατική εμπειρία, 
ήταν εξόριστοι. Μέχρι τον Απρίλη η 
πολιτική του κόμματος φλέρταρε με 
τη στήριξη της προσωρινής κυβέρ¬ 
νησης και την «επαναστατική υπερά¬ 
σπιση της χώρας». Παρ’ όλα αυτά, το 
κόμμα των μπολσεβίκων ενισχύθηκε, 
αν και όχι τόσο όσο οι μενσεβίκοι και 
οι εσέροι. Σ’ αυτό συνέβαλε η μετά 
από πολλά χρόνια νόμιμη λειτουργία 
του και η επιστροφή από την εξορία 
ή η αποφυλάκιση σημαντικών στελε¬ 
χών του. 

Το Φλεβάρη του 1917 ο Λένιν 
βρισκόταν εξόριστος στην Ελβετία. 
Μαθαίνοντας τα επαναστατικά γεγο¬ 
νότα, επεδίωξε να γυρίσει στη Ρωσία 
με κάθε τρόπο, όπως εξάλλου όλοι οι 
μπολσεβίκοι και άλλοι αριστεροί εξό¬ 
ριστοι. Οι Γερμανοί, ευελπιστώντας 
ότι ο Λένιν θα συμβάλει στην έξοδο 
της Ρωσίας από τον πόλεμο και συνε¬ 
πώς την απαλλαγή του στρατού τους 
από την ανάγκη να πολεμά σε δύο 
μέτωπα, του επέτρεψαν να επιστρέ- 
ψει στη Ρωσία κρυφά με τρένο. Αυτό 
το γεγονός φυσικά χρησιμοποιήθηκε 
για να δημιουργηθεί η γνωστή συκο¬ 
φαντία/μυθολογία περί χρηματισμού 
των μπολσεβίκων και πραγματο¬ 
ποίησης της Ρώσικης Επανάστασης 
«με γερμανικό χρυσάφι», που, όσο 
απίστευτο κι αν φαίνεται, παραμένει 
διαδεδομένη σε διάφορους αστικούς 
κύκλους... 

Μέχρι τον Απρίλη του 1917, η 
πολιτική του κόμματος των μπολσε¬ 
βίκων διαμορφωνόταν κυρίως από 
τους Κάμενεφ και Στάλιν, που προω¬ 
θούσαν την κριτική υποστήριξη στην 
Προσωρινή Κυβέρνηση και την «επα¬ 
ναστατική υπεράσπιση της χώρας» 
απέναντι στη Γερμανία. Η επιστροφή 
του Λένιν άλλαξε τα δεδομένα. Χρη¬ 
σιμοποιώντας το τεράστιο κύρος του, 
αλλά και μετά από σκληρή εσωκομ¬ 
ματική πάλη, επέβαλε την αλλαγή 
της λανθασμένης πολιτικής με τις 
περίφημες «Θέσεις του Απρίλη». Οι 
θέσεις αυτές στο μεγαλύτερο μέρος 
τους ταυτίζονταν με τη θεωρία της 
«Διαρκούς Επανάστασης» του Λέον 
Τρότσκι και συγκροτούσαν ένα συ¬ 
νεκτικό σχέδιο για την κατάληψη της 
εξουσίας από τους οργανωμένους σε 
σοβιέτ εργάτες, και μια ανάλυση των 
καθηκόντων που έπρεπε να φέρουν 
σε πέρας οι μπολσεβίκοι. Οι άξονες 
της νέας πολιτικής αφορούσαν τα 
εξής: 

Α) Τη στάση των μπολσεβίκων 
απέναντι στον πόλεμο και την κυ¬ 
βέρνηση: «Στο ζήτημα του πολέμου, 
που για τη Ρωσία διαρκεί ακόμα και 
υπό τη νέα κυβέρνηση Λβοφ και Σία, 
λόγω του καπιταλιστικού χαρακτήρα 
της κυβέρνησης αυτής, και που τον 
χαρακτηρίζουμε σαν ληστρικό ιμπε¬ 
ριαλιστικό πόλεμο, δεν πρέπει να κά¬ 
νουμε ούτε την παραμικρή παραχώ¬ 
ρηση στη λεγόμενη “επαναστατική 
υπεράσπιση της χώρας”. [...] Καμιά 

στις «θέσεις του Απρίλη» 



υποστήριξη στην Προσωρινή Κυ¬ 
βέρνηση. Ξεσκέπασμα όλων των 
ψεύτικων υποσχέσεών της, ιδιαίτε¬ 
ρα εκείνων που αναφέρονται στην 
παραίτησή της κι από προσαρτή¬ 
σεις». 

Β) Μια στρατηγική για το κέρ- 
δισμα της εμπιστοσύνης των μαζών 
μέσα από τον αγώνα για την πολι¬ 
τική εξουσία, με βάση το σύνθημα 
«όλη η εξουσία στα σοβιέτ»: «Ανα¬ 
γνώριση του γεγονότος ότι στα 
περισσότερα συμβούλια των αντι¬ 
προσώπων των εργατών το Κόμμα 
μας μειοψηφεί. [...] Όσο βρισκό¬ 
μαστε σε μειοψηφία διεξάγουμε τη 
δουλειά της κριτικής και της εξήγη¬ 
σης των λαθών, προπαγανδίζοντας 
συγχρόνως την ανάγκη της μεταβί¬ 
βασης όλης της κρατικής εξουσίας 
στα συμβούλια των αντιπροσώπων 
των εργατών, ώστε οι μάζες με την 
ίδια τους την πείρα να ξεπεράσουν 
τα λάθη τους. [...] Όχι κοινοβου¬ 
λευτική δημοκρατία - η επιστροφή 
σ’ αυτήν από τα συμβούλια των ερ¬ 
γατών αντιπροσώπων θα ’ταν ένα 
βήμα προς τα πίσω - αλλά δημο¬ 
κρατία των συμβουλίων των αντι¬ 
προσώπων των εργατών, των ερ¬ 
γατών γης και των χωρικών σε όλη 
τη χώρα, δημοκρατία διαρθρωμένη 
από τα κάτω προς τα πάνω». 

Γ) Τη στερέωση της συμμαχίας 
του προλεταριάτου με τους φτω¬ 
χούς αγρότες: «Μετάθεση του κέ¬ 
ντρου βάρους κατά τη λύση του 
αγροτικού ζητήματος στα συμβού¬ 
λια των αντιπροσώπων των εργα¬ 
τών γης. Απαλλοτρίωση όλων των 
αγροκτημάτων. Εθνικοποίηση όλης 
της έγγειας ιδιοκτησίας στη χώρα, 
δικαίωμα διάθεσης της ιδιοκτησί¬ 
ας αυτής από τα τοπικά συμβούλια 
των αντιπροσώπων των εργατών 
γης και των χωρικών». 

Δ) Κομματικά και οργανωτικά 
καθήκοντα, που περιλάμβαναν: ί) 
Αμεση σύγκληση συνεδρίου του 
κόμματος και τροποποίηση του 
προγράμματος του, ώστε να προ¬ 
σαρμοστεί στις νέες συνθήκες. Ε) 
Αλλαγή της ονομασίας του κόμ¬ 
ματος σε κομμουνιστικό, καθώς το 
όνομα «σοσιαλδημοκρατικό» είχε 
δυσφημιστεί λόγω της στάσης των 
ευρωπαϊκών σοσιαλδημοκρατικών 
κομμάτων υπέρ του πολέμου, ϋί) 
Πάλη για τη δημιουργία μιας νέας 
επαναστατικής Διεθνούς, αφού η 
σοσιαλδημοκρατική 2η Διεθνής 
είχε προδώσει τα πιο άμεσα συμφέ¬ 
ροντα των εργαζομένων. 

Ο «επανεξοπλισμός» του 
κόμματος 

Η υιοθέτηση αυτού του προ¬ 
γράμματος από το κόμμα των 
μπολσεβίκων μόνο εύκολη υπόθε¬ 
ση δεν ήταν. Οι «παλιοί μπολσεβί¬ 
κοι», στηριζόμενοι στους παλιούς 


αγωνιστές του κόμματος δήλω¬ 
ναν ότι ο «παλιός λενινισμός» δεν 
είχε αποδειχτεί ανεφάρμοστος και 
εγκαλούσαν συνεχώς τον Λένιν, 
κατηγορώντας τον ότι έχει ξεκόψει 
από τις ίδιες του τις θέσεις, που εί¬ 
χαν υπάρξει και θέσεις του κόμμα¬ 
τος για χρόνια. Ωστόσο ο Λένιν, 
ξεκόβοντας από την παραδοσιακή 
φόρμουλα του κόμματος (δημο¬ 
κρατική δικτατορία του προλεταρι¬ 
άτου και της αγροτιάς), δεν έπαυε 
καθόλου να είναι λενινιστής. Απλά 
πετούσε το φθαρμένο τσόφλι του 
μπολσεβκισμού για να εμφυσήσει 
στο κόμμα νέα ζωή. 

Ο Λένιν βρήκε στηρίγματα στα 
πιο δραστήρια κομμάτια του κόμ¬ 
ματος, τους εργάτες οι οποίοι είχαν 
παίξει αποφασιστικό ρόλο στην 
εξέγερση του Φλεβάρη. Οι μπολσε¬ 
βίκοι εργάτες θεωρούσαν αυτονό¬ 
ητο ότι την εξουσία έπρεπε να την 
πάρει η τάξη η οποία είχε νικήσει. 
Ήταν εκείνοι που διαμαρτύρονταν 
έντονα ενάντια στον προσανατο¬ 
λισμό των Στάλιν - Κάμενεφ, σε 
σημείο μάλιστα που η αχτίδα του 
Βύμποργκ απείλησε με αποκλεισμό 
τους «ηγέτες του κόμματος». Το 
ίδιο παρατηρούνταν και σε πολ¬ 
λά σημεία της επαρχίας. Αυτό που 
έλειπε από τους πιο δραστήριους 
επαναστάτες ήταν τα θεωρητικά 
εφόδια για να υπερασπιστούν τη 
θέση τους. Σε αυτά τα στρώματα 
των εργατών ο Λένιν έβλεπε χιλιά¬ 
δες συνειδητούς εργάτες, από τους 
οποίους, παρά τις δυσχέρειες το 
κόμμα θα στρατολογούσε νέα ηγε¬ 
τικά στελέχη. 

Οι «παλιοί μπολσεβίκοι» και η 
οπορτουνιστική πτέρυγα του κόμ¬ 
ματος βολεύονταν με τις αυταπά¬ 
τες και την παρούσα συνείδηση 
των μαζών, πράγμα που ήταν και η 
μεγάλη αδυναμία τους. Στον αντί¬ 
ποδα, η δύναμη του Λένιν πήγαζε 
από το ότι αντιλαμβανόταν την 
εσώτερη λογική του κινήματος και 
ρύθμιζε την πολιτική του με βάση 
αυτήν. Δεν επέβαλε το σχέδιό του 
στις μάζες, αλλά τις βοηθούσε να 
το συλλάβουν και να πραγματοποι¬ 
ήσουν τα δικά τους σχέδια. Ο Λένιν 
περίμενε, «εξηγώντας υπομονετι¬ 


κά», να συντονιστεί η συνείδηση 
της μάζας με την κατάσταση στην 
οποία την είχε στριμώξει η ιστορική 
διαδικασία. Οι εργάτες και οι στρα¬ 
τιώτες, ξεπερνώντας τις αυταπάτες 
της πολιτικής των ρεφορμιστών, θα 
περνούσαν αμέσως στις θέσεις του 
Λένιν χωρίς τον ενδιάμεσο σταθμό 
των Κάμενεφ - Στάλιν. 

Οι νέες θέσεις του Λένιν έρι¬ 
χναν καινούριο φως πάνω την πεί¬ 
ρα του μήνα που κύλησε και την 
πείρα της κάθε καινούριας μέρας. 
Μέσα στην πλατιά μάζα του κόμ¬ 
ματος άρχισε γοργή διαφοροποίη¬ 
ση: Αριστερά! Όλο και πιο Αριστε¬ 
ρά! Προς τις θέσεις του Λένιν! Στην 
Πετρούπολη, η μία αχτίδα μετά την 
άλλη προσχωρούσαν στις θέσεις 
του Λένιν και μέχρι την πανρωσική 
συνδιάσκεψη του κόμματος στις 24 
Απρίλη ολόκληρη η οργάνωση της 
Πετρούπολης τάχθηκε με αυτές. 

Η πάλη για τον επανεξοπλισμό 
των μπολσεβίκων, που είχε αρχίσει 
με την επιστροφή του Λένιν στις 
3 Απρίλη, είχε ουσιαστικά κλείσει 
στο τέλος του μήνα. Η συνδιάσκε¬ 
ψη του κόμματος συνήλθε στην 
Πετρούπολη από τις 24 έως τις 29 
Απρίλη. 149 απεσταλμένοι αντι¬ 
προσώπευαν 79 χιλιάδες μέλη του 
κόμματος. Εκεί βγήκαν τα συμπε¬ 
ράσματα για τις οπορτουνιστικές 
ταλαντεύσεις του Μάρτη και την 
κρίση του Απρίλη. Η εσωκομματική 
αντιπολίτευση συνέχισε να υπάρ¬ 
χει, αλλά ολοφάνερα έσβηνε. Πάνω 
στα επίμαχα θέματα δεν συγκέ¬ 
ντρωσε παραπάνω από 7 ψήφους. 
Το κόμμα των μπολσεβίκων βάδιζε 
πια με ένα νέο συνεκτικό σχέδιο για 
την κατάληψη της εξουσίας, όσο κι 
αν αυτό ακόμα φάνταζε σε πολ¬ 
λούς πρόωρο. Ο επανεξοπλισμός 
του κόμματος αποτέλεσε την πιο 
κύρια και ουσιαστική νίκη του Λέ¬ 
νιν στην εσωκομματική πάλη. Στις 
συγκεντρώσεις και διαδηλώσεις 
της Πρωτομαγιάς, που ήταν για 
πρώτη φορά ελεύθερες, οι αγκιτά¬ 
τορες του κόμματος εξέθεσαν για 
πρώτη φορά μαζικά τις νέες θέσεις 
του κόμματος. 

■ Γιώργος Θεοδωρίδης 



Κύκλος εκδηλώσεων της ΟΚΔΕ 


ΜΕΓΑΛΗ ΚΑΜΠΑΝΙΑ 
ΤΗΣ Ο.Κ.Δ.Ε. 
για™ 100 χρόνιο 
από την Οκτωβριανή 
Επανάσταση 


Με αφορμή τη συμπλήρωση εκατό 
χρόνων από την Οκτωβριανή Επανάσταση 
στη Ρωσία το 1917, που αποτέλεσε το ση¬ 
μαντικότερο γεγονός του 20ου αιώνα και 
παραμένει το σημαντικότερο έως σήμερα, 
η ΟΚΔΕ πραγματοποιεί μεγάλη καμπάνια 
ενημέρωσης και δράσης. 

Τον Φλεβάρη και τον Μάρτη η ΟΚΔΕ 
πραγματοποίησε τον πρώτο γύρο εκδηλώ- 
σεων-συζητήσεων στο πλαίσιο της επετείου 
των 100 χρόνων από την Οκτωβριανή Επα¬ 
νάσταση, με θέμα την Επανάσταση του Φλε¬ 
βάρη 1917. Ειδικότερα παρουσιάστηκαν οι 
διάφορες απόψεις που υπήρχαν στη Ρωσία 
πριν την Επανάσταση και κατά την εξέλιξή 
της (μενσεβικισμός, μπολσεβικισμός, Διαρ¬ 
κής Επανάσταση), οι οποίες αποτέλεσαν τη 
βάση των διαφορετικών πολιτικών της ρω¬ 
σικής «Αριστερός» της εποχής. 

Οι εκδηλώσεις πραγματοποιήθηκαν σε 
5 πόλεις (Αθήνα, Θεσσαλονίκη, Ιωάννινα, 
Αλεξανδρούπολη και Ιεράπετρα) με ομι¬ 
λητές, πέρα από εκπροσώπους της ΟΚΔΕ, 
αγωνιστές και συγγραφείς από το ευρύτε¬ 
ρο κίνημα στην Ελλάδα: Χρήστος Κεφαλής 
(συγγραφέας -Μαρξιστική Σκέψη), τον 
Χρήστο Λάσκο (Δικτύωση Ριζοσπαστικής 
Αριστερός), Δημήτρης Γιαννίδης (Λαϊκή 
Ενότητα), Δημήτρης Αργυρός (ΝΑΡ για την 
κομμουνιστική απελευθέρωση). Η συμμε¬ 
τοχή κινήθηκε από ικανοποιητικά έως καλά 
επίπεδα. Οι εισηγήσεις ήταν όλες καλά προ¬ 
ετοιμασμένες και ενδιαφέρουσες, η συζή¬ 
τηση αρκετά πλούσια. Ιδιαίτερα ξεχώρισε 
η εκδήλωση στην Ιεράπετρα, τόσο για την 
συμμετοχή όσο και για την συζήτηση που 
έγινε. 

Με αυτές τις συζητήσεις μεταξύ αγωνι¬ 
στών είχαμε την ευκαιρία να μελετήσουμε 
τα διδάγματα της Ρωσικής Επανάστασης. Η 
σημασία μιας τέτοιας συζήτησης είναι προ¬ 
φανής, απέναντι στο καπιταλιστικό σύστη¬ 
μα που, μέσα στην οικονομική του κρίση, 
δεν μπορεί να δώσει στην ανθρωπότητα 
τίποτε άλλο από αντεργατικά μνημόνια, 
ανεργία, φτώχεια και πολέμους. 

Για τον Οκτώβριο-Νοέμβριο του 2017 
η ΟΚΔΕ προγραμματίζει διήμερο εκδηλώ¬ 
σεων στην Αθήνα, με τη συμμετοχή αγωνι¬ 
στών, συγγραφέων και ακαδημαϊκών από 
την Ελλάδα και το εξωτερικό, καθώς και 
επετειακή-αγωνιστική διαδήλωση, για να 
μεταδώσουμε το μήνυμα του Οκτώβρη στο 

50 Χρόνια από ιην Κούνια 



Η χούντα των συνταγμα¬ 
ταρχών, όπως και όλες οι 
αστικές δικτατορίες, δεί¬ 
χνει τα 

μέσα στα οποία καταφεύγει ο κα¬ 
πιταλισμός και ο ιμπεριαλισμός για να 
επιβιώσουν, όταν δεν μπορούν πλέον 
να διασφαλίσουν τα συμφέροντα τους 
μέσω της κοινοβουλευτικής δημοκρα¬ 
τίας, αλλά μόνο μέσα από ένα «ισχυρό 
κράτος». Ένα ισχυρό κράτος που θα 
έχει εξαφανίσει εργατικές κατακτήσεις 
και ελευθερίες, τον πυρήνα των δημο¬ 
κρατικών ελευθεριών. Δείχνει ακόμα 
που μπορεί να οδηγήσει η κάμψη και 
απογοήτευση του εργατικού κινήμα¬ 
τος, όταν έχει μια ηγεσία ανίκανη ή 
που έχει προδώσει τον στόχο της επα¬ 
νάστασης. 

Στη μεταπολεμική Ελλάδα, παρόλη 
τη μεγάλη ανάπτυξη της βιομηχανίας 
και τα μεγάλα έργα υποδομής, το βι¬ 
οτικό επίπεδο των εργαζομένων και 
της πλειοψηφίας των λαϊκών στρω¬ 
μάτων παρέμενε πολύ χαμηλό. Η ελ¬ 


ληνική αστική τάξη στηριζόταν στην 
υπερεκμετάλλευση των εργατών, το 
μετεμφυλιακό κράτος, την ποινικο- 
ποίηση των πολιτικών κομμάτων της 
Αριστεράς και της εργατικής τάξης, τη 
φυλακή, την εξορία και τα πιστοποι¬ 
ητικά φρονιμάτων. Επιπλέον, συχνή 
ήταν η απροκάλυπτη παρέμβαση των 
Ανακτόρων και των Αμερικάνων στο 
πολιτικό σκηνικό. Σταδιακά, το εργατι¬ 
κό κίνημα άρχισε να επανακάμπτει, με 
την εμφάνιση μικρών και σποραδικών 
απεργιών και διαδηλώσεων, που αργό¬ 
τερα πολλαπλασιάστηκαν. Η άνοδος 
των αγώνων εκφράστηκε με την εκλο¬ 
γική εκτίναξη της ΕΔΑ, το 1958, όταν 
ήρθε δεύτερη με ποσοστό 24,4% . Στην 
ηγεσία της ΕΔΑ βρισκόταν το ΚΚΕ, 
που με την πολιτική της «Εθνικής Δη¬ 
μοκρατικής Αλλαγής» έδεσε το εργα¬ 
τικό κίνημα στο άρμα του Γεώργιου 
Είαπανδρέου, προσπαθώντας να πιέσει 
για δημοκρατικές παραχωρήσεις και 
μεταρυθμίσεις μέσω του κοινοβουλίου. 

Το 1965, ο εξαναγκασμός του Εία¬ 
πανδρέου σε παραίτηση από τον βα¬ 
σιλιά, εξαιτίας των εσωτερικών αντα¬ 
γωνισμών της αστικής τάξης, αλλά 
κυρίως οι κοινοβουλευτικές, ρεφορμι¬ 
στικές αυταπάτες που καλλιεργούσε 
η ΕΔΑ, δεν επέτρεψαν στις μάζες να 
έρθουν σε πλήρη σύγκρουση με την 
Ένωση Κέντρου. Με την παραίτηση 
Είαπανδρέου ξεσπούν τα Ιουλιανά, με 


τεράστιες διαδηλώσεις και ραγδαία 
άνοδο του εργατικού κινήματος, που 
ενώνεται με τους αγρότες και φοιτητές. 
Οι διαμαρτυρίες κράτησαν εβδομήντα 
μέρες, αλλά ήταν αυθόρμητες και χω¬ 
ρίς συγκεκριμένη πολιτική στόχευση. 
Η ΕΔΑ προσπάθησε με κάθε τρόπο να 
περιορίσει το κίνημα είτε στα πολιτικά 
του αιτήματα είτε στο συγκρουσια¬ 
κό του χαρακτήρα. Από την άλλη, οι 
αστοί ήταν ανίκανοι να σχηματίσουν 
κυβέρνηση που να μπορεί να εκφράσει 
ή να ελέγξει τις μάζες. Μέχρι το 1967, 
η μια κυβέρνηση διαδεχόταν ταχύτα¬ 
τα την άλλη. Καθώς ο συσχετισμός 
των κοινωνικών και πολιτικών δυνά¬ 
μεων δεν άφηνε τους έλληνες αστούς 
να επιβάλουν τα μέτρα που ήθελαν με 
«ήπιο» τρόπο και μέσω της κοινοβου¬ 
λευτικής δημοκρατίας, βρήκαν διέξοδο 
στο πραξικόπημα. Ταυτόχρονα, εκμε¬ 
ταλλεύτηκαν την κάμψη των εργατι¬ 
κών αγώνων, που εμφανίστηκε με τη 
λήξη της εξεγέρσης των Ιουλιανών του 
1965. Δυστυχώς τα σχέδιά τους δεν 
μπόρεσαν να απαντηθούν δυναμικά 
από το εργατικό κίνημα, καθώς ήταν 
εξαρτημένο ακόμη από μια ηγεσία που 
δεν είχε στόχο τη σοσιαλιστική επανά¬ 
σταση, αλλά να συμμαχήσει με τους 
«εθνική αστική τάξη», ενισχύοντας τις 
εκλογικές αυταπάτες και σαμποτάρο¬ 
ντας τους ταξικούς αγώνες. Το πραξι¬ 
κόπημα έρχεται την κατάλληλη στιγ¬ 


μή, δηλαδή πριν το εργατικό κίνημα 
προλάβει να βαδίσει στο δρόμο ανα¬ 
συγκρότησης και ανασύνθεσης, έτσι 
ώστε να επιβάλλει τη δική του ανεξάρ¬ 
τητη, ταξική επαναστατική λύση. 

Στην ίδια περίοδο, ο διεθνής ιμπε¬ 
ριαλισμός αντιμετωπίζει την άνοδο και 
τις νίκες της αποικιακής επανάστασης 
(Βιετνάμ, Κούβα, Αίγυπτος, Αλγερία 
κ.λπ.). Μια δικτατορία στην Ελλάδα 
ήταν απαραίτητο προγεφύρωμα ενά¬ 
ντια στην αράβικη επανάσταση, για να 
διατηρηθεί ο έλεγχος της Μέσης Ανα¬ 
τολής και να δοθεί λύση στο κυπριακό 
ζήτημα σύμφωνα με τα συμφέροντα 
των ιμπεριαλιστών και βέβαια για την 
αντιπαράθεση με τα καθεστώτα του 
«υπαρκτού σοσιαλισμού». Έτσι φτά¬ 
σαμε στη δικτατορία της 21 Απριλίου 
1967, που είχε ως συνέπεια την ανακο¬ 
πή της ανόδου του εργατικού κινήμα¬ 
τος, το άγριο χτύπημα των εργατικών 
οργανώσεων και συνδικάτων. Απαγο¬ 
ρεύτηκαν οι απεργίες, λεηλατήθηκαν 
τα ασφαλιστικά ταμεία. Ταυτόχρονα, 
το μετεμφυλιακό αντικομμουνιστικό 
καθεστώς που είχε αρχίσει να υποχω¬ 
ρεί, επανήρθε εξίσου δριμύ (εξορίες, 
φυλακίσεις, βασανιστήρια). 

Η μαύρη επέτειος της 21 Απριλίου 
είναι μια διαχρονική υπόμνηση για το 
μπορεί να μας περιμένει, αν δεν τα κα¬ 
ταφέρουμε να επιβάλουμε τη δική μας 
λύση, τη σοσιαλιστική επανάσταση. 


Επέτειος της Παρισινής Κουρούνας 


* ^ταν αναφερόμαστε στην 
■ ■ Παρισινή Κομμούνα, 

^ Μ εξετάζουμε την πρώτη 

επαναστατική απόπει¬ 
ρα της εργατικής τάξης να πάρει την 
εξουσία στα χέρια της, καταργώντας, 
έτσι, το αστικό κράτους. Η εξέγερση 
των εργατών του Παρισιού, το 1871, 
είναι η πρώτη προλεταριακή επανά¬ 
σταση και η Κομμούνα η πρώτη εργα¬ 
τική εξουσία, που, παρά την βραχύβια 
ύπαρξή της (μόλις 72 μέρες), πρόσφερε 
πολλά στο εργατικό και επαναστατικό 
κίνημα. 

Στην αναζήτηση των ουσιαστικών 
αιτίων της Κομμούνας, θα βρούμε το 
ξέσπασμα του γάλλο-πρωσικού πολέ¬ 
μου στις 19 Ιουλίου το 1870, την συ¬ 
ντριπτική και αρκετά γρήγορη ήττα 
του γαλλικού στρατού, στην απρο¬ 
θυμία της γαλλικής αστικής τάξης να 
διεξάγει αποτελεσματικά τον πόλεμο, 
την ανεργία που μάστιζε τους εργάτες, 
τον αναβρασμό μέσα στο προλεταρι¬ 
άτο λόγω της εξαθλίωσής του και τον 
προσανατολισμού του προς ένα δικαι¬ 
ότερο κοινωνικό σύστημα. 

Με την ήττα της Γαλλίας, τον Αύ- 
γουστο-Σεπτέμβριο του 1870, ο Λου¬ 
δοβίκος Βοναπάρτης πέφτει και μαζί 
του η Δεύτερη Γαλλική Αυτοκρατορία. 
Στις αρχές του 1871, υπογράφθηκε 
σκληρή και ατιμωτική συνθήκη ειρή¬ 
νης με την Πρωσία, πλέον Γερμανία, 
του Μπίσμαρκ και διεξάγονται οι πρώ¬ 
τες εθνικές εκλογές της έκτοτε Τρίτης 
Γαλλικής Δημοκρατίας. Μετά την υπο¬ 
γραφή ειρήνης, το ακόμα οπλισμένο, 
μέσα στην Εθνοφρουρά, προλεταριάτο 
του Παρισιού αρνείται να παραδώσει 


τα όπλα του. Έπειτα από αποτυχημέ¬ 
νη απόπειρα της νέας κυβέρνησης του 
Θιέρσου στις 18 του Μάρτη να υφαρ¬ 
πάξει ορισμένα βαριά όπλα από την 
Εθνοφρουρά, η κυβέρνηση αποσύρε- 
ται στις Βερσαλλίες και το Παρίσι μέ¬ 
νει στα χέρια της Εθνοφρουράς. Δέκα 
μέρες μετά, έγιναν δημοτικές εκλογές 
στο Παρίσι, στις οποίες εκλέχτηκαν 
και πλειοψήφησαν σοσιαλιστές, επα¬ 
ναστάτες, συνδικαλιστές, πολλά μέλη 
της Α’ Διεθνούς και μπλανκιστές.Έτσι, 
ανακηρύχτηκε η Κομμούνα στις 28 
Μάρτη και στο Δημαρχείο του Παρι¬ 
σιού υψώθηκε η Κόκκινη Σημαία. Η 
Κομμούνα θα θεσμοθετήσει μέτρα που 
δεν είχαν παρθεί ποτέ στο παρελθόν: 
κοινωνικοποίηση εγκαταλειμμένων 
εργοστασίων, δήμευση εκκλησιαστι¬ 
κής περιουσίας, αντικατάσταση του 
μόνιμου στρατού από εργατικές-λαϊ- 
κές πολιτοφυλακές, εργατικός-λαϊκός 
έλεγχος, κατάργηση προστίμων και 
εξώσεων, εξίσωση μισθών των κρατι¬ 
κών λειτουργών μ’ αυτούς των εργα¬ 
τών, χωρισμός της Εκκλησίας από το 
κράτος, κατάργηση της νυχτερινής ερ¬ 
γασίας των αρτοποιών κ.α. 

Ο κοινωνικός χαρακτήρας της 
Κομμούνας φάνηκε στα μέτρα και 
αποφάσεις της εργατικής κυβέρνησης, 
ο δε διεθνιστικός, πέρα από τις δια¬ 
κηρύξεις και την παγκόσμια απήχηση 
της Κομμούνας, φάνηκε και στο αγκά¬ 
λιασμα όλων των ξένων επαναστατών 
που έτρεξαν στο επαναστατικό της 
κάλεσμα και που «έγιναν δεκτοί για 
την τιμή να πεθάνουν για μιαν αθάνα¬ 
τη υπόθεση». Μηνύματα και μαζικές 
εργατικές κινητοποιήσεις συμπαρά¬ 
στασης έφταναν από τα περισσότερα 


εργατικά ευρωπαϊκά κέντρα. 

Όμως, ο αυθόρμητος και απρο¬ 
σχεδίαστος χαρακτήρας της Κομμού¬ 
νας προσδιόρισε και τα αδύνατα της 
σημεία. Το πρωτόγνωρο του ιστορι¬ 
κού εγχειρήματος και οι κυριαρχού¬ 
σες ακόμα αντιλήψεις του ουτοπικού 
σοσιαλισμού, εμπόδισαν το παρισινό 
προλεταριάτο πάρει άμεσα μέτρα για 
να εξασφαλίσει την εξουσία του. Δεν 
στράφηκε αμέσως ενάντια στις Βερ¬ 
σαλλίες, όπου είχε καταφύγει η κυβέρ¬ 
νηση του Θιέρσου, εξαλείφοντας την 
και επεκτείνοντας, έτσι, την επανάστα¬ 
ση σε όλη τη Γαλλία. Δόθηκε έτσι στην 
κυβέρνηση του Θιέρσου ο απαιτού- 
μενος χρόνος να ανασυγκροτηθεί, να 
κλείσει συμφωνία με τον Μπίσμαρκ, ο 
οποίος απελευθέρωσε τις 100.000 αιχ¬ 
μαλώτους του γαλλικού στρατού, δί¬ 
νοντας έτσι τη δυνατότητα κατάπνιξης 
της επανάστασης. Περνώντας στην 
επίθεση, η κυβέρνηση του Θιέρσου 
κατάφερε να αποκλείσει το Παρίσι από 
την υπόλοιπη χώρα, μια που οι επανα¬ 
στάτες δεν έδωσαν την απαιτούμενη 
σημασία στον αγροτικό κόσμο. 

Η Κομμούνα, παρά τις αδυναμί¬ 
ες της, ήταν θανάσιμη απειλή για την 
παλιά τάξη πραγμάτων και γι’ αυτό οι 
αστοί την έπνιξαν στο αίμα, πριν εξα¬ 
πλωθεί και σ’ άλλες πόλεις. Στις 21/5, 
τα στρατεύματα των Βερσαλλιών 
αρχίζουν γενική επίθεση στο Παρί¬ 
σι. Ακολουθεί μια εβδομάδα αίματος, 
τρομοκρατίας και εκτελέσεων, η «Μα¬ 
τωμένη Εβδομάδα», κατά την διάρκεια 
της οποίας περίπου 100.000 εργάτες 
δολοφονήθηκαν, φυλακίστηκαν και 
εξορίστηκαν. 

Συνοψίζοντας, η Παρισινή Κομ¬ 



μούνα είναι ένας από τους πιο σημα¬ 
ντικούς σταθμούς του παγκόσμιου 
εργατικού κινήματος και της ιστορίας 
των κοινωνικών επαναστάσεων, όχι 
μόνο για τα γεγονότα της, αλλά και 
για τα βασικά συμπεράσματά, που 
άφησε παρακαταθήκη στο παγκόσμιο 
προλεταριάτο. Τα διδάγματά της μας 
υπογραμμίζουν: α) την αναγκαιότητα 
ύπαρξης επαναστατικών οργανώσεων 
που θα μπορούν να καθοδηγούν τις 
πλατιές λαϊκές μάζες και να προασπί¬ 
ζουν την συνέχεια του αγώνα μέχρι 
την ολοκλήρωση της ανατροπής του 
καπιταλιστικού συστήματος, β) την 
εξάπλωση της επανάστασης έξω από 
τα στενά όρια μιας πόλης ή χώρας, 
ως βασική προϋπόθεση της προστα¬ 
σίας της από της εξωτερικές απειλές 
και της εδραίωσης της, γ) το γεγονός 
ότι η εκάστοτε αστική τάξη, μπροστά 
στον κίνδυνο μιας σοσιαλιστικής επα¬ 
νάστασης, θα συμμαχήσει ακόμα και 
με άσπονδους εχθρούς της, προκειμέ- 
νου να καταπνίξει την εξέγερση και 
την επανάσταση και τέλος δ) ότι μόνο 
με την ένοπλη κατάληψη της εξουσίας 
και την ανατροπή της αστικής τάξης, η 
εργατική τάξη μπορεί να οικοδομήσει 
μια νέα κοινωνία, χωρίς πολέμους, κοι¬ 
νωνικές και οικονομικές ανισότητες, 
φτώχεια και εξαθλίωση. 

■ Γρηγόρης Καρβούνης 


























